*[Všetkým záujemcom]*

V Považskej Bystrici, dňa 12.11.2019

**Vec: Výzva na predloženie cenovej ponuky**

Vyhlasovateľ, spoločnosť **R & D MOLD MACHINING s. r. o., so sídlom Orlové 359, 017 01 Považská Bystrica, IČO: 44 517 751** (ďalej aj ako „**Vyhlasovateľ**“) v súlade Príručkou k procesu verejného obstarávania pre dopytovo-orientované projekty a národné projekty operačného programu Výskum a inovácie v gescií MH SR pre postupy zadávania zákaziek po 17.04.2016, verzia 2.1 zo dňa 10.06.2019 (ďalej aj ako „**Príručka**“), realizuje prieskum trhu na výber dodávateľa zákazky „**Zavedenie softvéru a senzoriky IOT do výrobného procesu firmy**“ (ďalej aj ako „**Predmet zákazky**“) postupom zadávania zákaziek podľa sekcie „Zákazky vyhlásené osobou, ktorej sprostredkovateľský orgán poskytne 50 % a menej finančných prostriedkov na dodanie tovaru, uskutočnenie stavebných prác a poskytnutie služieb z NFP“ Príručky (ďalej aj ako „**Prieskum trhu**“).

V rámci Prieskumu trhu si Vás Týmto dovoľujeme osloviť na predloženie cenovej ponuky na dodanie Predmetu zákazky (ďalej aj ako „**Cenová ponuka**“). Podmienkou hodnotenia a prijatia Vašej Cenovej ponuky bude splnenie všetkých nižšie uvedených podmienok. Cenové ponuky, ktoré splnia stanovené podmienky, budú hodnotené na základe kritérií určených v bode 8 tejto výzvy.

1. **Identifikácia Vyhlasovateľa**

Názov: **R & D MOLD MACHINING s. r. o**

Sídlo: Orlové 359, 017 01 Považská Bystrica

Štatutárny orgán/štatutár: Ing. Richard Gardian, konateľ

IČO: 44 517 751

Ďalšie informácie o podmienkach tohto Prieskumu trhu môžete získať u nasledovnej kontaktnej spoločnosti, ktorá realizuje pre Vyhlasovateľa tento Prieskum trhu:

Obchodné meno: **Tatra Tender s.r.o.**

Sídlo: Krčméryho 16, 811 04 Bratislava

Štatutárny orgán/štatutár: Mgr. Vladimír Oros, konateľ

IČO: 44 119 313

Spoločnosť zapísaná v  Obchodnom registri Okresného súdu Bratislava I, oddiel: Sro, vložka č.: 51980/B

Kontaktná osoba: JUDr. Gabriela Heribanová

e-mail: sp@tatratender.sk

1. **Vymedzenie predmetu zákazky**
   1. Predmetom zákazky je Zavedenie softvéru a senzoriky IOT do výrobného procesu firmy v zmysle Opisu predmetu zákazky uvedeného v Prílohe č. 1 tejto výzvy.
   2. Predmet zákazky je rozdelený na dve samostatné časti pozostávajúce z nižšie uvedených položiek (ďalej aj „**Časti predmetu zákazky**“ alebo len „**Časti**“ ale aj jednotlivo ako „**Časť**“):
      1. **Časť I. predmetu zákazky:**

|  |  |  |  |
| --- | --- | --- | --- |
| **Č.p.** | **Názov** | **Množstvo (ks)** | **Dodatočné kódy CPV** |
|  | Softvér | 1 | 48000000-8 - Softvérové balíky a informačné systémy  72000000-5 – Služby informačných technológií: konzultácie, vývoj softvéru, internet a podpora  72222300-0 - Služby informačných technológií  72212000-4 - Programovanie aplikačného softvéru  72310000-1 - Spracovanie údajov  72260000-5 - Služby súvisiace so softvérom  72263000-6 – Implementácia softvéru |

* + 1. **Časť II. predmetu zákazky:**

|  |  |  |  |
| --- | --- | --- | --- |
| **Č.p.** | **Názov** | **Množstvo (ks)** | **Dodatočné kódy CPV** |
|  | Senzorika IOT | 1 | 72313000-2 – Snímanie údajov  32260000-3-Zariadenia na prenos údajov  32270000-6-Digitálne prenosové prístroje |

* 1. Predmet zákazky má byť v miere 45 % financovaný z nenávratného finančného príspevku poskytnutého Vyhlasovateľovi zo strany Ministerstva hospodárstva Slovenskej republiky konajúcim v zastúpení Slovenskej inovačnej a energetickej agentúry (ďalej „**Poskytovateľ NFP**“) pre projekt Zavedenie inteligentných riešení do výrobného procesu firmy v rámci Operačného programu Výskum a inovácie. Z týchto dôvodov Vyhlasovateľ aj postupuje v zmysle Príručky a vyhlasuje tento Prieskum trhu. Zvyšná časť Predmetu zákazky bude financovaná z vlastných finančných prostriedkov Vyhlasovateľa.

Vyhlasovateľ upozorňuje, že v čase vyhlásenia tohto Prieskumu trhu ešte nie je podpísaná zmluva o poskytnutí nenávratného finančného príspevku na realizáciu Predmetu zákazky. Keďže verejný obstarávateľ nedisponuje vlastnými prostriedkami na financovanie predmetu zákazky v plnom rozsahu, podmienkou uzavretia Zmluvy s úspešným uchádzačom je schválenie výsledku tejto súťaže Poskytovateľom NFP.

* 1. Predpokladaná hodnota zákazky je spolu 261 322,33 EUR bez DPH (slovom: dvestošesťdesiatjedentisíctristodvadsaťdva euro tridsaťtri centov) bez DPH.
     1. Predpokladaná hodnota Časti I. predmetu zákazky je: 165 000,00 EUR bez DPH;
     2. Predpokladaná hodnota Časti II. predmetu zákazky je: 96 322,33 EUR bez DPH.

1. **Miesto a lehota dodania Predmetu zákazky**
   1. Miesto dodania pre obe Časti predmetu zákazky: Orlové 359 (Areál býv. Považských strojární), Považská Bystrica, parc. č. 1217/120 a Robotnícka 327 (Areál býv. Považských strojární), Považská Bystrica, parc. č. 1217/22.
   2. Termín dodania pre obe Časti predmetu zákazky predmetu zákazky: najneskôr do 10 mesiacov od nadobudnutia účinnosti zmluvy. Podrobnosti ohľadom podmienok dodania Predmetu zákazky upravujú obchodné podmienky, ktoré tvoria Prílohu č. 4 tejto výzvy.
2. **Podmienky predkladania cenových ponúk**
   1. Uchádzač predloží ponuku na jednu alebo viacero Častí predmetu zákazky.
   2. Cenovú ponuku je potrebné predložiť elektronicky na e-mailovú adresu: [sp@tatratender.sk](mailto:sp@tatratender.sk), a [gabriela.heribanova@tatratender.sk](mailto:gabriela.heribanova@tatratender.sk).
   3. Predmet správy bude označený ako „**Cenová ponuka – Zavedenie softvéru a senzoriky IOT do výrobného procesu firmy** - *[označenie Časti, na ktorú uchádzač predkladá ponuku - Časť I. Softvér / Časť II. Senzorika]*“.
   4. Cenovú ponuku je potrebné doručiť najneskôr: do **29.11.2019 do 15:00 hod.**
   5. Uchádzač môže Cenovú ponuku vziať späť alebo zmeniť najneskôr do termínu predkladania ponúk uvedeného v bode 4.4 tejto výzvy.
3. **Spôsob určenia ceny**
   1. Navrhovaná zmluvná cena musí byť stanovená podľa § 3 zákona NR SR č.18/1996 Z. z. o cenách v znení neskorších predpisov. **Cena musí byť konečná, vrátane všetkých nákladov, poplatkov či provízií a musí zahŕňať všetky náklady na dodanie požadovaného Predmetu zákazky.**
   2. Uchádzač v Cenovej ponuke uvedie celkovú cenu za dodanie Predmetu zákazky v zmysle Prílohy č. 2 Návrh na plnenie kritéria tejto výzvy v štruktúre:

cena v EUR bez DPH;

výška DPH v EUR;

cena v EUR vrátane DPH.

(v prípade ak uchádzač nie je platcom DPH, uvedie túto skutočnosť v ponuke).

1. **Obsah a záväznosť Cenovej ponuky** 
   1. Cenová ponuka musí byť záväzná do 31.03.2020.
   2. Súčasťou Cenovej ponuky musia byť minimálne nasledovné informácie/dokumenty:
      * 1. Identifikácia uchádzača a Časti na ktorú sa ponuka predkladá (vrátane uvedenia kontaktnej osoby s jej e-mail adresou a tel. číslom);
        2. Podrobný opis ponúkaného predmetu plnenia z ktorého musí vyplývať splnenie všetkých požiadaviek na predmet zákazky uvedených v Prílohe č. 1 tejto Výzvy; **V prípade, ak uchádzač predkladá ponuku na obe Časti predmetu zákazky, predloží Podrobný opis pre každú z týchto Častí samostatne**;
        3. Návrh ceny za celý Predmet zákazky v súlade s bodom 5 tejto výzvy vypracovaný v súlade s Prílohou č. 2 tejto výzvy – Návrh na plnenie kritéria. **V prípade, ak uchádzač predkladá ponuku na obe Časti predmetu zákazky, predloží Doklady na preukázanie splnenia podmienok účasti pre každú z týchto Častí samostatne, ak je pre každú z Častí stanovená iná minimálna úroveň štandardu**;
        4. Doklady na preukázanie splnenia podmienok účasti uvedené v Prílohe č. 3 tejto výzvy - Podmienky účasti. **V prípade, ak uchádzač predkladá ponuku na obe Časti predmetu zákazky, predloží Doklady na preukázanie splnenia podmienok účasti pre každú z týchto Častí samostatne, ak je pre každú z Častí stanovená iná minimálna požadovaná úroveň štandardu.**
        5. Návrh zmluvy vypracovaný podľa bodu 2 Vzor zmluvy Prílohy č. 4 tejto výzvy - Obchodné podmienky. **V prípade, ak uchádzač predkladá ponuku na obe Časti predmetu zákazky, predloží návrh zmluvy pre každú z týchto Častí samostatne**;
        6. Čestné vyhlásenie uchádzača o neprítomnosti konfliktu záujmov vypracované podľa Prílohy č. 5 tejto výzvy - Konflikt záujmov;
   3. Dokumenty podľa bodu 6.2 musia byť doručené ako skeny originálov podpísaných osobou, resp. osobami oprávnenými konať v mene uchádzača, okrem dokladov a dokumentov vydávaných inými subjektami ako je uchádzač, napr. dokumenty podľa bodu 6.2d) tejto výzvy.
   4. Ponuka uchádzača musí byť predložená v slovenskom alebo českom jazyku. Ak má uchádzač sídlo mimo územia Slovenskej republiky, doklady a dokumenty tvoriace súčasť ponuky musia byť predložené v pôvodnom jazyku a súčasne musia byť preložené do slovenského jazyka, okrem dokladov predložených v českom jazyku.
   5. Cenová ponuka nesmie obsahovať žiadne obmedzenia alebo výhrady, ktoré sú v rozpore s požiadavkami a podmienkami uvedenými Vyhlasovateľom v tejto výzve.
2. **Uzavretie zmluvy a obchodné podmienky**
   1. Zmluva s úspešným uchádzačom bude uzavretá po vyhodnotení predložených ponúk, pokiaľ nedôjde k zrušeniu Prieskumu trhu podľa ustanovení bodu 9.1 tejto výzvy. Vzor zmluvy je uvedený v bode 2 Prílohy č. 4 tejto výzvy.
3. **Kritériá a Hodnotenie ponúk**
   1. Cenové ponuky, ktoré splnia všetky podmienky stanovené v tejto výzve budú hodnotené na základe jediného kritéria, ktorým je najnižšia ponúkaná cena dodania kompletného Predmetu zákazky – samostatne časť I. a časť II. **v EUR bez DPH** určená v súlade s ustanovením bodu 5 tejto výzvy.
   2. Základnou zásadou posudzovania cien ponúknutých uchádzačmi je posudzovanie konečnej ceny bez DPH, ktorú by Vyhlasovateľ bol povinný zaplatiť uchádzačovi v prípade úspechu jeho Cenovej ponuky v tomto Prieskume trhu.
   3. Cenová ponuka s najnižšou **cenou v EUR bez DPH** bude vyhodnotená ako úspešná.
   4. Každému uchádzačovi bude doručené oznámenie o výsledku vyhodnotenia ponúk.
4. **Ďalšie podmienky**
   1. Vyhlasovateľ prieskumu môže zrušiť tento prieskum trhu, ak
      * 1. ani jeden uchádzač nesplnil podmienky uvedené v tejto výzve na predkladanie ponúk,
        2. ak sa zmenili okolnosti, za ktorých sa vyhlásil Prieskum trhu.
   2. Vyhlasovateľ osobitne upozorňuje, že za zmenu okolností, za ktorých sa vyhlásil Prieskum trhu sa bude považovať situácia, že nedôjde k podpisu zmluvy o poskytnutí nenávratného finančného príspevku na realizáciu Predmetu zákazky, resp. k inej forme straty možnosti financovania Predmetu zákazky z finančných prostriedkov v rámci Operačného programu Výskum a inovácie.
   3. O ukončení Prieskumu trhu bude Vyhlasovateľ bezodkladne informovať všetkých uchádzačov, resp. všetky subjekty, ktoré vyzval na predloženie ponuky.
   4. Uchádzači znášajú všetky náklady súvisiace s vypracovaním svojej Cenovej ponuky.
   5. Vyhlasovateľ neuzavrie zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov a nie sú zapísaní v registri partnerov verejného sektora, alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora. Úspešný uchádzač v zmluve na Predmet zákazky najneskôr v čase jej uzatvorenia uvedie údaje o všetkých takýchto známych subdodávateľoch, údaje o osobe oprávnenej konať za takého subdodávateľa v rozsahu meno a priezvisko, adresa pobytu, dátum narodenia, ak ide o subdodávateľa, ktorý má povinnosť zápisu do registra partnerov verejného sektora.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

JUDr. Gabriela Heribanová

Prílohy:

1. Opis predmetu zákazky (vrátane príloh)
2. Návrh na plnenie kritéria
3. Podmienky účasti
4. Obchodné podmienky
5. Čestné vyhlásenie ku konfliktu záujmov (vzor)
6. Čestné vyhlásenie o splnení podmienok účasti (vzor)

**Príloha č. 1**

**Opis predmetu zákazky**

**Nižšie sú stanovené záväzné požiadavky na tovary a služby tvoriace Predmet zákazky. Pokiaľ sa v opise predmetu zákazky použil odkaz na konkrétnu značku, výrobcu, alebo výrobok alebo typ výrobku – tieto boli použité výlučne pre ilustráciu vtedy, ak nebolo možné dostatočne presne a zrozumiteľne opísať predmet zákazky v súlade s obvyklou obchodnou praxou prevažujúcou pri realizácii rovnakých alebo obdobných predmetov zákazky. V takýchto prípadoch sa má za to, že je takýto odkaz vždy doplnený slovami „alebo ekvivalentný“ a platí, že uchádzač môže vždy ponúknuť aj ekvivalentné alebo lepšie plnenie.**

1. **ODDIEL I. Osobitné podmienky pre všetky položky tvoriace jednotlivé Časti predmetu zákazky**

**Časť I. predmetu zákazky - Softvér**

1. **Základný opis predmetu zákazky**
   1. Predmetom zákazky je **Softvér** pre riešenia týkajúce sa oblasti výroby kompozitných dielov v prevádzke vrátane jeho inštalácie a uvedenia do prevádzky (ďalej tiež len „**predmet zákazky**“).
2. **Východisková IT situácia v spoločnosti** 
   1. Východisková IT situácia v spoločnosti je nasledovná:

|  |  |  |
| --- | --- | --- |
| **x** | **Momentálne technické a SW riešenie** | **Poznámky** |
| Sieťová infraštruktúra | Kompletne vzdialene manažovateľná sieťová infraštruktúra   * Router systém: Mikrotik * Manažovateľné switche * 10 Gbit firemný intranet * Internet 100/100 Mbit optické pripojenie. Prenosová rýchlosť vyhradená * záložné zdroje pre všetky kritické sieťové prvky |  |
| Servery HW | Vzdialene manažovateľný virtuálny server HP   * VM Ware management * 5 virtuálnych serverov * Vysoko-dostupné diskové polia pre zapis dát **Synology** |  |
| Servery SW | * **-ERP System – Debian Linux / ERPNext – výrobca Web Notes Technologies** * jedná sa o Open Source podnikový informačný systém. * **Reporting server – Debian Linux / Jasper Report Server** * jedná sa inštaláciu Open Source reportovacieho business inteligence systému. Tento software spoločnosti umožňuje generovať tlačové zostavy a reporting. * **mail server – outsourcing Microsoft Office 365** * **Windows NT server – podporné služby** * **Web server – Debian Linux / Apache a PHP** * slúži pre beh web stránky spoločnosti a pre dátovú výmennú platformu DataExchange | Všetky spomínané servery sú v spoločnosti prevádzkované ako virtuálne a v realite sú spustené na jednom fyzickom servery. |
| Klienti | * 80% Windows * 20% Mac Os x |  |
| Kiosky PC | * 100% Linux, prostredie Python / Kiwi |  |

1. **POŽADOVANÉ TECHNICKÉ (FUNKČNÉ A VÝKONNOSTNÉ) PARAMETRE A SÚVISIACE CHARAKTERISTIKY**
   1. Uchádzačom ponúkaný predmet zákazky musí spĺňať nasledovné minimálne požiadavky na funkčné a výkonnostné parametre:

Logický celok - Softvér

Potrebné riešenia: Predmetom zákazky je Softvér pre riešenia týkajúce sa oblasti výroby kompozitných dielov v prevádzke, viď popis:

|  |  |  |
| --- | --- | --- |
| **Oblasť** | **Popis** | **Server / SW**  **Požiadavky HW** |
| Príjem materiálu | **Procesné zabezpečenie softwarových riešením:**  Príjem materiálu pre projekt a produkt alebo spotrebný materiál pre nástroje v procese výroby. Identifikovaním objednávky pracovníkom príjmu v systéme bude realizovaný automatický zápis príjemky do systému a vytlačený QR kód daného materiálu. Pracovník zadáva do systému číslo objednávky v tvare POxxxxyyyyy, pričom xxxx je rok napr. (2019) a yyyyy je poradové jedinečné číslo objednávky zo systému, ktoré je dodávateľmi uvádzané na dodacom liste.  Pracovník výberom položiek z objednávky vyberie, ktoré položky dodávateľ dodal a priradí mu sklad, na ktorý bude materiál prevezený. Zoznam skladov je vedený v ERP systéme ako jeden z prístupných číselníkov.  Po prijatí materiálu sa vytvorí karta pohybu materiálu v prevádzke (kvôli sledovaniu exspirácie materiálu v čase). Tento záznam pohybu bude osobitný DocType(dátová tabuľka) v ERP systéme, do ktorého s v procese budú ukladať všetky pohyby materiálu. Ďalšie údaje v karte pohybu materiálu musia byť: *-dodávateľ -šarža materiálu*  *-podmienky prepravy (v mraze, s suchom ľade ....) -množstvo materiálu (bežné dĺžkové metre) -prípadný projekt, pre ktorý sa materiál používa (využije sa číselník zo systému).*  Systém musí byť následne schopný vytlačiť (alebo generovať pdf súbor) jedinečný QR kód, ktorý bude nalepený na obal prijímaného materiálu.  Príjem spotrebného materiálu prebehne zápisom príjemky podobne ako pri príjme materiálu na produkt resp. projekt. Následne je identifikované oddelenie, kde bude spotrebný materiál pracovníkom doručený. Identifikáciu oddelenia bude automatizovaná. V objednávke v systéme bude pri každej položke preddefinované oddelenie príjmu. Tieto dátové polia musia byť do procesu objednávania doplnené. Zároveň sa musí vytvoriť číselník oddelení, ktorý bude prepojený do objednávky. Po identifikovaní objednávky zápisom čísla objednávky (POyyyyxxxxxx) sa potom pracovníkovi na príjme materiálu zobrazí potrebné cieľové oddelenie.  Každý zápis a vytvorenie digitálneho dokumentu podlieha identifikácii užívateľa – toto zabezpečuje s veľkej časti ERPNext.  Pre príjem materiálu požadujeme vytvorenie špecializovaného vizuálneho prostredia pre zjednodušenú administratívu. Toto klientské prostredie musí prebrať stav prihlásenia a verifikácie z materského ERPsystému. Vizuálne klientské rozhranie musí podporovať prácu cez rozhranie http/html5. Prvotné zobrazenie bude obsahovať len vstup ID a heslo pracovníka (ak nie je prihlásený) a identifikované číslo objednávky v tvare POyyyyxxxxx.  Klientská aplikácia musí byť schopná uzatvoriť materiálovú kartu, keď zostane nulové množstvo materiálu (všetok sa spotreboval) alebo keď užívateľ rozhodne, že materiál je už nevyhovujúci resp. zostalo veľmi malé množstvo. | Debian/ Linux ERPNext, modul sklad, modul nákup  2 miesta príjmu tzn: 2x PC pracovisko a 2x snímacie zariadenie (skener pre QR a čiarové kódy) |
| Pohyb surového materiálu | **Procesné zabezpečenie softwarových riešením:**  Každý pohyb materiálu z dlhodobého skladu (mrazničky) do ostatných priestorov musí byť zaznamenané v karte pohybu materiálu. Karta pohybu materiálu je osobitný DocType (tabuľka v databáze)  SW proces kontroluje:   * čas prebratia materiálu z mrazničky. Výber materiálu z mrazničky je realizovaný fyzicky osobou. Zosnímaním QR kódu systém identifikuje materiál a jeho kartu pohybu materiálu. Zobrazí sa PC pracovisku detail identifikovaného materiálu. Pracovník bude ďalej vyzvaný aby sa identifikoval svojou osobnou kartou cez čítačku RFID. * Systém prevedie kontrolu oprávnenosti osoby k výberu * Systém následne zistí podľa posledného zápisu či sa jedná o výber alebo vrátenie materiálu do mrazničky. Ak sa jedná o výber, užívateľ len potvrdí informácie na obrazovke. Ak sa jedná o vrátenie materiálu, tak bude pracovník systémom vyzvaný, aby doplnil aktuálny zostatok materiálu. Zostatok bude číselná hodnota a nemôže byť vyššia ako posledný stav. * Systém tiež zaznamenáva:   čas vloženia materiálu z mrazničky  zápis osoby, ktorá výber realizovala   Pre pohyb materiálu z/do mrazničky požadujeme vytvorenie špecializovaného vizuálneho prostredia pre zjednodušenú administratívu. Toto klientské prostredie musí prebrať stav prihlásenia a verifikácie z materského ERPsystému. Visuálne klientské rozhranie musí podporovať prácu cez rozhranie http/html5. Klientská aplikácia bude očakávať vstup skenu QR kódu materiálu ako spúšťací podnet pre ďalšie zadávanie dát a identifikáciu osoby. Identifikácia osoby prebehne na základe zoskenovania RFID čipu v osobnej karte zamestnanca cez čítačku.  Pri prvotnom naskladnení materiálu si klientský systém vyžiada zadanie exspirácie materiálu ako číselnú hodnotu ako počet dní.  Skladovanie materiálu je párované zo zberom teploty Cleanroomu (výrobnej časti) a teplotou v mrazničke. Systém musí vyhodnocovať prípadnú exspiráciu materiálu. Tieto dáta sú získavané zo SmartMeteringu a napojením sa na dátové rozhranie systému senzoriky. Viac o napojení v inom odseku tohto dokumentu.  ***HW zabezpečenie kontroly prostredia***  *-2x zabezpečenie kontroly prostredia meraním teploty v Cleanroome a v mrazničke. Zápis je realizovaný diskrétne nie spojite.  -všetky dátové vstupy prebehnú cez PC pracovisko s pripojenou čítačkou QR kódou a RFID čipov.* | Debian/ Linux ERPNext, modul sklad, modul projekty, modul nákup, modul všeobecných dát  1 miesto záznamu pohybu tzn: 1x PC pracovisko a 1x snímacie zariadenie (skener pre QR a čiarové kódy) |
| Delenie materiálu v strižni | **Procesné zabezpečenie softwarových riešením:**  -z vybraného surového materiálu sa fyzicky vyrábajú výstrižky na CNC cuttery, ktoré potom slúžia na samotnú výrobu (lamináciu) výrobku. Po vyrezaní výstrižkov vzniká „sada“ vhodná pre ďalší proces – lamináciu.  -SW proces kontroluje:   * generovanie (vytvorenie) sady výstrižkov v systéme. Užívateľ si v samostatne vytvorenom vizuálnom prostredí vyberie zákazníka/ projekt resp. objednávku/výrobok a zadá do systému číselne koľko sád plánuje vyrezať na cuttery. Po zadaní počtu a výrobku bude vyzvaný na identifikáciu pomocou RFID čipu osobnej karty cez čítačku. Po identifikácii užívateľa, produktu, a počtu sád systém vytvorí jedinečné záznamy. Tieto záznamy budú obsahovať: *-priradenie sady k projektu (objednávke a jej položke) / následná trakovateľnosť -pripojenie k materiálov karte – kvôli identifikácii výrobcu a šarže materiálu -zápis osoby, ktorá pripravila sadu - vygenerovanie jedinečného čísla sady -vygenerovanie QR kódu v počte 2x počtu vyrábaných sád. Generuje pdf súbor pomocou Jasper Report Server alebo priamo tlačí na tlačiarni štítkov.* * Klientske prostredie musí mať rýchlu odozvu, keďže sa jedná a dynamický a často využívaný proces. * Do systému musí byť doprogramovaná možnosť zobrazenia jpeg obrázkov digitalizovaných výstrižkov ako ďalšia funkcia klientskeho prostredia. Dáta sú uložené v ERP systéme pri položke „produkt“. Zobrazenie súboru nepodlieha identifikácii užívateľa. Užívateľ zadáva len jedinečné číslo produktu vo formáte POCxxxxx. (xxxxx- je číslo výrobku). * Do systému v klientskej časti musí byť doprogramovaná možnosť zoskenovať jedinečný QR kód sady a obrazovka zobrazí nasledovne informácie: Produkt, Typ a šarža materiálu, objednávka, zákazník ako informatívna časť systému. | Debian/ Linux ERPNext, modul sklad, modul projekty, modul výroba  1 miesto záznamu pohybu tzn: 1x PC pracovisko a 1x snímacie zariadenie (skener pre QR a čiarové kódy) |
| Laminácia | **Procesné zabezpečenie softwarových riešením:**  -zo sady výstrižkov sa ich ukladaním realizuje tvar konečného výrobku. Ukladanie výstrižkov v niekoľkých vrstvách sa realizuje podľa pracovného postupu nazvaného „plybook“. Laminácia je ručný proces.  -SW proces kontroluje:   * generovanie sériového jedinečného čísla výrobku v systéme Užívateľ si v samostatne vytvorenom vizuálnom prostredí vyberie produkt z plánovacieho modulu (popis v inej sekcii) – z ktorého systém získa ďalšie potrebné informácie ako je zákazník, číslo objednávky a iné.  Systém a jeho vizuálna časť bude čakať na vstup identifikácie osoby (laminátora) čítačkou RFID čipov. Po identifikácii si systém vyžiada od užívateľa naskenovať ID formy pomocou QR kódu. Formy budú v systéme identifikované v doctype „Items“ s prefixom „TOOL“ a následne jedinečným číslom nástroja napr. TOOL00124. Následné systém vyzve užívateľa aby pomocou QR kódu naskenoval „sadu“ výstrižkov , ktorú ide laminovať * následne prebehne kontrola oprávnenosti laminácie pomocou matice zaškolenia – popis tohoto module v inej sekcii * systém následne vygeneruje jedinečné číslo výrobku a pripojí k nemu informácie: *-číslo použitej sady -ID osoby , ktorá laminovala -ID nástroja (TOOLxxxxx), ktorý sa použil pri laminácii* -*čas a dátum začatia laminácie -objednávku, číslo výrobku, zákazník* * priradenie záznamu osoby a ID formy, do ktorej sa laminuje * kontrola oprávnenosti realizovať lamináciu osobou podľa matice zaškolenia osoby * kontrola možnosti použitia formy – nie je ešte po exspirácii * Systém generuje pdf alebo priamo tlačí zostavu s QR kódom jedinečným ID daného produktu. Tlačová zostava je generovaná pomocou Jasper Report. * Systém pri identifikácii nástroja (TOOLxxxxx) zároveň kontroluje jeho naplánovaný servisný interval. Pri exspirácii pravidelnej údržby systém vizuálne upozorní užívateľa, že používa formu bez pravidelnej údržby**. Realizácia kontroly údržby formy bude upresnená v inej časti.**   Vstupné identifikačné údaje proces získava zosnímaním ID užívateľa z osobnej karty, a snímanie sady a ID formy sa realizuje čítaním QR kódu. | Debian/ Linux ERPNext, modul sklad, modul projekty, modul výroba, personálny modul  5 miest laminácie tzn: 5x PC pracovisko a 5x snímacie zariadenie (skener pre QR a čiarové kódy) a 5x snímacie zariadenie na osobné karty |
| Vypekací proces I. | **Procesné zabezpečenie softwarových riešením:**  -výrobok laminovaný a zabelený do plastového vákuového obalu postupuje na spracovanie do technológie Autokláv, kde prebehne tlaková a teplotná krivka vo vákuu v čase a tým sa stáva výrobok vo forme pevný. Pri pracovisku bude k dispozícii umiestnené PC pracovisko so snímačmi QR kódov a RFID čipov.  -SW proces kontroluje:   * vytvára záznam procesu autoklávu – ID sádzky. Užívateľ si v samostatne vytvorenom vizuálnom prostredí po prihlásení svojou osobnou kartou s RFID čipom vygeneruje nový záznam o procese. Po identifikovaní bude klientska aplikácia očakávať postupné snímanie QR kódov nalaminovaných foriem(výrobkov). Postupne môže byť nasnímaných aj niekoľko desiatok výrobkov , ktoré vstupujú do autoklávu na spracovanie. Po načítaní všetkých výrobkov užívateľ potvrdí, že spúšťa proces. * Záznam o procese bude osobitný doctype (tabuľka v systéme) a bude mať uložené: -*užívateľa, ktorý proces realizoval* *-dátum, čas záznamu* -zoznam výrobkov * kontrola oprávnenosti realizovať proces osobou podľa matice zaškolenia osoby. **Táto časť sa týka osobitného časti špecifikácie.**   Vstupné identifikačné údaje proces získava zo zosnímania ID užívateľa z osobnej karty, a zo zosnímania ID výrobku | Debian/ Linux ERPNext, modul výroba, personálny modul  2 miesta autoklávu tzn: 2x PC pracovisko a 2x snímacie zariadenie (skener pre QR a čiarové kódy) a 2x snímacie zariadenie na osobné karty |
| Vypekací proces II. | **Procesné zabezpečenie softwarových riešením:**  -výrobok laminovaný do formy postupuje na spracovanie do technológie Pressmolding (lis), kde prebehne tlaková a teplotná krivka bez vákua v čase a tým sa stáva výrobok vo forme pevný. Pri pracovisku bude k dispozícii umiestnené PC pracovisko so snímačmi QR kódov a RFID čipov.  -SW proces kontroluje:   * vytvára záznam procesu pressmoldingu – ID sádzky  Užívateľ si v samostatne vytvorenom vizuálnom prostredí po prihlásení svojou osobnou kartou s RFID čipom vygeneruje nový záznam o procese. Po identifikovaní bude klientska aplikácia očakávať postupné snímanie QR kódov nalaminovaných foriem(výrobkov). Postupne môže byť nasnímaných aj niekoľko desiatok výrobkov , ktoré vstupujú do autoklávu na spracovanie. Po načítaní všetkých výrobkov užívateľ potvrdí, že spúšťa proces. * Záznam o procese bude osobitný doctype (tabuľka v systéme) a bude mať uložené: -*užívateľa, ktorý proces realizoval* *-dátum, čas záznamu* -zoznam výrobkov * kontrola oprávnenosti realizovať proces osobou podľa matice zaškolenia osoby. **Táto časť sa týka osobitného časti špecifikácie.**   Vstupné identifikačné údaje proces získava zo zosnímania ID užívateľa z osobnej karty, a zo zosnímania ID výrobku | Debian/ Linux ERPNext, modul výroba, personálny modul  1 miesto autoklávu tzn: 1x PC pracovisko a 1x snímacie zariadenie (skener pre QR a čiarové kódy) a 1x snímacie zariadenie na osobné karty |
| Vypekací proces III. | **Procesné zabezpečenie softwarových riešením:**  -výrobok po vypekaní I. a II. Prípadne laminovaný a zabelený do plastového vákuového obalu postupuje na spracovanie do technológie Postcure (pec), kde prebehne teplotná krivka s/bez vákua v čase a tým sa stáva výrobok vo forme pevný prípadne vystarnutý. Pri pracovisku bude k dispozícii umiestnené PC pracovisko so snímačmi QR kódov a RFID čipov.  -SW proces kontroluje:   * vytvára záznam procesu Postcure – ID sádzky  Užívateľ si v samostatne vytvorenom vizuálnom prostredí po prihlásení svojou osobnou kartou s RFID čipom vygeneruje nový záznam o procese. Po identifikovaní bude klientska aplikácia očakávať postupné snímanie QR kódov nalaminovaných foriem(výrobkov). Postupne môže byť nasnímaných aj niekoľko desiatok výrobkov , ktoré vstupujú do autoklávu na spracovanie. Po načítaní všetkých výrobkov užívateľ potvrdí, že spúšťa proces. * Záznam o procese bude osobitný doctype (tabuľka v systéme) a bude mať uložené: -*užívateľa, ktorý proces realizoval* *-dátum, čas záznamu* -zoznam výrobkov * kontrola oprávnenosti realizovať proces osobou podľa matice zaškolenia osoby. **Táto časť sa týka osobitného časti špecifikácie.**   Vstupné identifikačné údaje proces získava zo zosnímania ID užívateľa z osobnej karty, a zo zosnímania ID výrobku | Debian/ Linux ERPNext, modul výroba, personálny modul  1 miesto autoklávu tzn: 1x PC pracovisko a 1x snímacie zariadenie (skener pre QR a čiarové kódy) a 1x snímacie zariadenie na osobné karty |
| Kontrolné procesy a smartmetering | **Procesné zabezpečenie softwarových riešením:**  -všetky teplotné a energetické hodnoty zosnímané zo smartmeteringu budú vhodne ukladané a korelované s prevádzkou kompozitnej výroby. Sada senzorov, ktoré snímajú rôzne fyzikálne veličiny a spotrebu energii budú inštalované na všetky technologické celky. Úlohou softwarového riešenia bude tieto údaje získavať z dátového rozhrania technológie „SmartMetering“, ktorý bude realizovaný ako aplikačná vrstva a prístup bude riadený a verifikovaný validáciou oprávnení prístupu. Všetky dáta smartmeteringu budú ukladané ako diskrétne a vždy k aktuálne hodnote bude aj časový záznam.  Ďalším bodom bude realizovať v spracovateľských procesoch vizuálne zobrazenie a následné reportovanie merania veličín nasledovne:   * záznam teploty v laminácii a v mrazničke všetkým skladovým položkám v čase. Vybraním sekcie smartmetering a položku sklad a následne zadaním hodnoty ID materiálovej karty sa zobrazí graf teploty v čase počas existencie danej materiálovej karty. * záznam teploty v laminácii pre všetky výrobky. Zadaním ID výrobku v smartmeteringovej klientskej vizuálnej časti sa zobrazí teplota, pri ktorej začala laminácia. * záznam energetickým spotrebám pre jednotlivé technológie spracovania pre lepšie optimalizovanie efektivity výroby, prípadne na trakovanie dôvodov výkyvov v kvalite produkcie. Výberom v klientskej vizuálnej časti systému v smartmeteringovom module „Kontrola spotreby“ získame energetické spotreby pre jednotlivé technológie a sádzky.  -*pre autoklav sa bude zobrazovať spotreba elektrickej energie a spotreba vody pre chladenie -pre pressmolding sa bude zobrazovať spotreba elektrickej energie -pre pec sa bude zobrazovať spotreba elektrickej energie*  Spotreba energii bude realizovaná univerzálne súčtom spotrieb v smartmeteringovej databáze od času vytvorenia záznamu o procese po čas keď spotreba poklesne na minimálne hodnoty – tým sa zabezpečí správne spočítanie reálne spotrebovanej energie na proces. * generovanie reportov o skladových zásobách a ich reálnej exspirácii v spojitosti s časom a teplotou. Pre každú položku v sklade materiálu sa bude môcť zobraziť graf teploty podľa aktuálneho umiestnenia (buď mraznička alebo cleanroom) na časovej osy. * generovanie efektivity využívania technológii. Pre každú technológiu (autokláv, autokláv 2, pressmolding, pec) sa bude môcť podľa spotreby energii vyčísliť percentuálne využitie a vyťaženie technológie za určité obdobie. Pre všetky technológie platí, že základná využiteľnosť sú všetky pracovné dni a pre každý deň 24h prevádzka.   Všetky tieto vizuálne obrazovky bude potrebné naprogramovať samotnú klientsku aplikáciu/modul prepojenú s ERP systémom, ktorá bude poskytovať ale aj zaznamenávať všetky dáta. Prístup k tomuto modulu budú mať užívatelia, ktorým v ERP systéme pridelíme práva a klientský modul ich musí rešpektovať a kontrolovať. Vizuálne klientské rozhranie musí podporovať prácu cez rozhranie http/html5 a musí byť prístupné zo všetkých PC staníc v spoločnosti. | Debian/ Linux ERPNext, modul smartmetering – samotne vyvinutý. Neobsahuje ho momentálne používaný ERP systém. |
| Plánovanie výroby a dispečing | **Procesné zabezpečenie softwarových riešením:**  -pre všetky významné technologické a prípravné stanovištia musí existovať plánovanie postupnosti výroby. Plánovanie bude prevádzané samostatným vizuálnym klientskym modulom, ktorý bude prepojený na ďalšie moduly ERP systému.  ***-****na modul sklad*  *-na modul predaj -na modul HR -na modul výroba*  Pre potreby plánovania je potrebné zaviesť číselník dostupných stanovíšť a technológie, ktoré je potrebné dispečersky plánovať. V horizontálnej hornej časti bude zobrazený posuvný zoznam všetkých dostupných technológii a stanovíšť z číselníku ako sú napr:  *-cutter -laminácia pracovisko 1 až X -autokláv I*  *-autokláv II*  *-pressmolding -pec -orez výrobkov (SAHOS) -ručné pracoviská*  Vo vertikálnom smere sa budú zobrazovať zoznam jednotlivých úloh zostupne. Úlohy sa budú môcť posúvať systémom drag and drop smerom hore alebo dole a tak určovať prioritu. Úlohy budú mať stavy a budú farebne odlíšené:  -*open (úloha otvorená ale ešte nie je zabezpečená)*  *-ready (pripravený do produkcie)* -*high priority (vysoká priorita)*  Zároveň sa budú môcť úlohy presúvať ak to logicky bude možné aj v horizontálnom smere ako zmena pracoviska. Napr. z „laminácia I“ na „laminácia III“. Dispečer tak bude môcť ľahko škálovať využitie. | Debian/ Linux ERPNext, modul plánovanie výroby – samotne vyvinutý. Neobsahuje ho momentálne používaný ERP systém. |
| Matica školení a povolení | **Procesné zabezpečenie softwarových riešením:**  -pre všetkých výrobných a procesných pracovníkov je nutnú udržovať maticu preškolení a povolení na jednotlivé operácie. Zamedzuje sa tým neodborné použitie technológie, prípadne výroba dielu pracovníkom bez potrebných zručností.  Pre každého zamestnanca sa musí vytvoriť ďalší doctype (tabuľka), kde budú udržované a aktualizované nasledovne parametre pre jednotlivých výrobných a procesných pracovníkov:  **-***zoznam produktov, na ktoré bol zaškolený (postačuje ID produktu POCxxxxx) -zoznam technológii, ktoré má právo obsluhovať a bol zaškolený*  *-exspirácia každého záznamu. Počítaná ako dátum školenia / povolenia mínus dĺžka platnosti.*  Matica školení musí rešpektovať nastavenie práv na možnosť úprav, čítania atď. podľa rolí pridelených užívateľom. | Debian/ Linux ERPNext, modul HR  Úprava a doplnenie existujúceho modulu HR. |

**V rámci cenovej ponuky pre Logický celok – Softvér, je potrebné oceniť položky:**

1. **Softvér – 1ks**
2. **Inštalácia a uvedenie do prevádzky – 1ks**

Požadované riešenie bude pracovať na nasledovných zariadeniach, ktorých nacenenie nie je predmetom tejto zákazky a nebude financované zo zdrojov EÚ. Položky týkajúce sa HW a senzoriky IOT nie sú predmetom zákazky v časti I. predmetu zákazky - Softvér. Tento zoznam slúži iba na získanie predstavy o tom, na akom HW vybavení a senzorike IOT bude softvér pracovať.

|  |  |  |
| --- | --- | --- |
| **x** | **Rekapitulácia HW požiadaviek**  Všetko potrebné technologické a technické vybavenie týkajúce sa HW položiek nie je predmetom požadovanej cenovej ponuky a teda nie je predmetom tejto zákazky.  Položky týkajúce sa senzoriky nie sú predmetom požadovanej cenovej ponuky a teda nie sú predmetom tejto zákazky v tomto prieskume trhu. Na senzoriku IOT je vyhotovený samostatný prieskum trhu. | **Počet** |
| PC pracovisko  (mimo projekt financovaný zo ŠF EÚ) | Požadované budú PC All in One stanice  -predinštalovaný Windows 10  -minimálne 19 palcový monitor  -dotykový monitor  -štandardná výbava - klávesnica, myš  -pripojené do intranetu spoločnosti  -min Core d3 Intel procesor  -min 4Gb RAM pamäť  -min 128 GB diskový priestor | 13 ks |
| Skener RFID čipov | HW skener RFID čipov v kartách zamestnancoch  -pripojenie USB  -prečítanie RFID kódu a transformácia do textovej podobe plus zalamovací znak | 13 ks |
| Skener QR kódov | HW skener QR kódov na dokumentoch, materiáloch, formách...  -pripojenie USB  -prečítanie QR kódu a transformácia do textovej podobe plus zalamovací znak  -čítačka môže byť statická ale aj prenosná | 13 ks |
| Senzoriká SmartMeteringu  Teplota a vlhkosť | Meranie teploty a vlhkosti   * 8 miest snímania * potrebný informačný systém vzdialeného smart-monitoringu * sledovanie stavov veličín * meranie teploty v rozsahu -35°C až 60°C. Presnosť teploty ± 0,3°C. * meranie relatívnej vlhkosti v rozsahu 0 – 100%. Presnosť vlhkosti ± 2%. * napájanie z batérie * bezdrôtová rádiová komunikácia, modulácia Narrow Band * krytie IP65 s UV ochranou * rozmery max. 90 x 90 x 70 mm. * diaľková konfigurácia a dohľad | 8 ks |
| Senzoriká SmartMeteringu  Elektrická energia | Meranie spotreby elektrickej energie   * 13 zariadení pre snímanie * potrebný informačný systém vzdialeného smart-monitoringu * sledovanie stavov veličín * možnosť generovať prehľady grafickou formou * prevedenie na DIN lištu s externými prúdovými svorkami * veľkosť max. dvoch modulových pozícií * priebehové meranie napätí a prúdov na troch fázach * pasívne meranie prúdu prúdovými svorkami (rôzne prúdové zaťaženia, max. 500A prevedenie) * bezdrôtová rádiová komunikácia, modulácia Narrow Band * diaľková konfigurácia a dohľad | 13 ks |
| Senzoriká SmartMeteringu  Spotreba vody | Meranie spotreby vody   * 4 vstupy vody * potrebný informačný systém vzdialeného smart-monitoringu * sledovanie stavov veličín * krytie IP65/IP68 * možnosť generovať prehľady grafickou formou * bezdrôtová rádiová komunikácia, modulácia Narrow Band * diaľková konfigurácia a dohľad | 4 ks |

**Časť II. predmetu zákazky – Senzorika IOT**

1. **Základný opis predmetu zákazky**
   1. Predmetom zákazky je inteligentná **senzorika IOT** pre monitorovanie fyzikálnych parametrov prostredia a energií (ďalej tiež len „**predmet zákazky**“).
2. **POŽADOVANÉ TECHNICKÉ (FUNKČNÉ A VÝKONNOSTNÉ) PARAMETRE A SÚVISIACE CHARAKTERISTIKY**
   1. Uchádzačom ponúkaný predmet zákazky musí spĺňať nasledovné minimálne požiadavky na funkčné a výkonnostné parametre:

|  |  |  |  |
| --- | --- | --- | --- |
| **Logický celok – Senzorika IOT** | | | |
| **Por. číslo** | **Názov položky** | **Požadované** funkčné a výkonnostné parametre a súvisiace charakteristiky | **Počet** |
| **1.** | Senzory IOT - meranie teploty a vlhkosti | Predmetom zákazky je inteligentná senzorika IOT pre monitorovanie fyzikálnych parametrov prostredia a energií. Meranie fyzikálnych parametrov bude prevádzane na základe sústavy senzorov IOT.  **Požadované technické parametre:**  Meranie teploty a vlhkosti   * 8 miest snímania * potrebný informačný systém vzdialeného smart-monitoringu * sledovanie stavov veličín * meranie teploty v rozsahu -35°C až 60°C. Presnosť teploty ± 0,3°C. * meranie relatívnej vlhkosti v rozsahu 0 – 100%. Presnosť vlhkosti ± 2%. * napájanie z batérie * bezdrôtová rádiová komunikácia, modulácia Narrow Band * krytie IP65 s UV ochranou * rozmery max. 90 x 90 x 70 mm. * diaľková konfigurácia a dohľad | **8 ks** |
| **2.** | Senzory IOT - meranie spotreby elektrickej energie | Predmetom zákazky je inteligentná senzorika IOT pre monitorovanie fyzikálnych parametrov prostredia a energií. Meranie fyzikálnych parametrov bude prevádzane na základe sústavy senzorov IOT.  **Požadované technické parametre:**  Meranie spotreby elektrickej energie   * 13 zariadení pre snímanie * potrebný informačný systém vzdialeného smart-monitoringu * sledovanie stavov veličín * možnosť generovať prehľady grafickou formou * prevedenie na DIN lištu s externými prúdovými svorkami * veľkosť max. dvoch modulových pozícií * priebehové meranie napätí a prúdov na troch fázach * pasívne meranie prúdu prúdovými svorkami (rôzne prúdové zaťaženia, max. 500A prevedenie) * bezdrôtová rádiová komunikácia, modulácia Narrow Band * diaľková konfigurácia a dohľad | **13 ks** |
| **3.** | Senzory IOT - meranie spotreby vody | Predmetom zákazky je inteligentná senzorika IOT pre monitorovanie fyzikálnych parametrov prostredia a energií. Meranie fyzikálnych parametrov bude prevádzane na základe sústavy senzorov IOT.  **Požadované technické parametre:**  Meranie spotreby vody   * 4 vstupy vody * potrebný informačný systém vzdialeného smart-monitoringu * sledovanie stavov veličín * krytie IP65/IP68 * možnosť generovať prehľady grafickou formou * bezdrôtová rádiová komunikácia, modulácia Narrow Band * diaľková konfigurácia a dohľad | **4 ks** |
| **4.** | Dátové rozhranie | Dátové rozhranie pre vstup meraných údajov do ERP systému. | **1 ks** |
| **5.** | Inštalácia a uvedenie do prevádzky | Súčasťou inštalácie a uvedenia do prevádzky musí byť:   * dátový portál (miesto zberu dát) – cloudove riešenie * prepojenie dátovej časti s portálom a personalizácia zobrazovacej časti softvéru – dashboard. * integrácia senzorov do portálu, aktivácia siete Narrow Band | **1 ks** |

# Oddiel II. Spoločné podmienky pre všetky položky tvoriace obe Časti predmetu zákazky

1. **Záruka a servisné podmienky**
   1. Záruka pre obe Časti Predmetu zákazky minimálne počas doby 24 mesiacov. Záručná doba za zariadenie začína plynúť dňom jeho odovzdania Predmetu zákazky (vrátane inštalácie a uvedenia do prevádzky) Vyhlasovateľovi.
   2. Poskytovanie záručných servisných služieb zabezpečený autorizovaným servisom výrobcu prístroja, resp. zariadenia.
2. **Miesto dodania predmetu zákazky**
   1. Miesto dodania pre obe Časti predmetu zákazky: Orlové 359 (Areál bývalých Považských strojární), katastrálne územie Orlové, parc. č. 1217/120 a Robotnícka 327 (Areál bývalých Považských strojární), katastrálne územie Orlové, parc. č. 1217/22.
3. **Termín dodania predmetu zákazky**
   1. Termín dodania pre obe Časti predmetu zákazky: do 10 mesiacov od nadobudnutia účinnosti zmluvy. Podrobnosti ohľadom podmienok dodania Predmetu zákazky upravujú obchodné podmienky, ktoré tvoria Prílohu č. 4. tejto výzvy.
4. **Ďalšie požiadavky na predmet zákazky a súvisiace služby**
   1. Súčasťou dodávky Predmetu zákazky je jeho inštalácia, uvedenie do prevádzky ako aj návody na obsluhu, prevádzkové poriadky, návody na údržbu.
   2. Každé ponúkané zariadenie musí obsahovať informáciu o type zariadenia/názve zariadenia/typovom označení výrobku a obchodnom mene výrobcu.
   3. Uchádzač predloží informáciu o výrobcovi, názve a typovom označení ponúkaného zariadenia formou vyplnenia informácií v cenovej tabuľke uvedenej v Prílohe č. 2 výzvy.
   4. Podrobný obsah a podmienky poskytovania súvisiacich služieb tvoria obsah prílohy č. 4 Obchodné podmienky tejto výzvy.

**Príloha č. 2**

**Návrh na plnenie kritéria**

**Predmet zákazky: Zavedenie softvéru a senzoriky IOT do výrobného procesu firmy**

|  |  |  |
| --- | --- | --- |
| **Obchodné meno a sídlo uchádzača:** | *doplniť* | |
| **Uchádzač je registrovaným platiteľom DPH v SR:** | Áno | Nie |
| **Kritérium na vyhodnotenie ponúk:** | Cena Predmetu zákazky | |

**Časť I. predmetu zákazky - Softvér**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **P.č.** | **Názov položky** | **Množstvo (ks)** | **Navrhovaný typ zariadenia / názov zariadenia / typové označenie** | **Obchodné meno výrobcu** | **Jednotková cena v EUR bez DPH** | **Celková cena v EUR bez DPH** | **DPH v EUR**  **(sadzba 20 %)** | **Celková cena v EUR vrátane DPH** |
| **1** | Softvér | 1 | *Doplní uchádzač* | *Doplní uchádzač* | *Doplniť kladné číslo zaokrúhlené na maximálne dve desatinné miesta* | *Doplniť kladné číslo zaokrúhlené na maximálne dve desatinné miesta* | *Doplniť kladné číslo zaokrúhlené na maximálne dve desatinné miesta* | *Doplniť kladné číslo zaokrúhlené na maximálne dve desatinné miesta* |
| **2** | Inštalácia a uvedenie do prevádzky | 1 | *Doplní uchádzač* | *Doplní uchádzač* | *Doplniť kladné číslo zaokrúhlené na maximálne dve desatinné miesta* | *Doplniť kladné číslo zaokrúhlené na maximálne dve desatinné miesta* | *Doplniť kladné číslo zaokrúhlené na maximálne dve desatinné miesta* | *Doplniť kladné číslo zaokrúhlené na maximálne dve desatinné miesta* |
| **Celková cena v EUR bez DPH (hodnotiace kritérium)** | | | | | | *Doplniť kladné číslo zaokrúhlené na maximálne dve desatinné miesta* | | |
| **DPH v EUR (sadzba 20 %)** | | | | | | *Doplniť kladné číslo zaokrúhlené na maximálne dve desatinné miesta* | | |
| **Celková cena v EUR s DPH** | | | | | | *Doplniť kladné číslo zaokrúhlené na maximálne dve desatinné miesta* | | |

V *[doplniť miesto]* dňa *[doplniť dátum]*

–––––––––––––––––––––––––-

*[doplniť podpis]*

**Časť II. predmetu zákazky – Senzorika IOT**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **P.č.** | **Názov položky** | **Množstvo (ks)** | **Navrhovaný typ zariadenia / názov zariadenia / typové označenie** | **Obchodné meno výrobcu** | **Jednotková cena v EUR bez DPH** | **Celková cena v EUR bez DPH** | **DPH v EUR**  **(sadzba 20 %)** | **Celková cena v EUR vrátane DPH** |
| **1** | Senzory IOT- meranie teploty a vlhkosti | 8 | *Doplní uchádzač* | *Doplní uchádzač* | *Doplniť kladné číslo zaokrúhlené na maximálne dve desatinné miesta* | *Doplniť kladné číslo zaokrúhlené na maximálne dve desatinné miesta* | *Doplniť kladné číslo zaokrúhlené na maximálne dve desatinné miesta* | *Doplniť kladné číslo zaokrúhlené na maximálne dve desatinné miesta* |
| **2** | Senzory IOT – meranie spotreby elektrickej energie | 13 | *Doplní uchádzač* | *Doplní uchádzač* | *Doplniť kladné číslo zaokrúhlené na maximálne dve desatinné miesta* | *Doplniť kladné číslo zaokrúhlené na maximálne dve desatinné miesta* | *Doplniť kladné číslo zaokrúhlené na maximálne dve desatinné miesta* | *Doplniť kladné číslo zaokrúhlené na maximálne dve desatinné miesta* |
| **3** | Senzory IOT – meranie spotreby vody | 4 | *Doplní uchádzač* | *Doplní uchádzač* | *Doplniť kladné číslo zaokrúhlené na maximálne dve desatinné miesta* | *Doplniť kladné číslo zaokrúhlené na maximálne dve desatinné miesta* | *Doplniť kladné číslo zaokrúhlené na maximálne dve desatinné miesta* | *Doplniť kladné číslo zaokrúhlené na maximálne dve desatinné miesta* |
| **4** | Dátové rozhranie | 1 | *Doplní uchádzač* | *Doplní uchádzač* | *Doplniť kladné číslo zaokrúhlené na maximálne dve desatinné miesta* | *Doplniť kladné číslo zaokrúhlené na maximálne dve desatinné miesta* | *Doplniť kladné číslo zaokrúhlené na maximálne dve desatinné miesta* | *Doplniť kladné číslo zaokrúhlené na maximálne dve desatinné miesta* |
| **5** | Inštalácia a uvedenie do prevádzky | 1 | *Doplní uchádzač* | *Doplní uchádzač* | *Doplniť kladné číslo zaokrúhlené na maximálne dve desatinné miesta* | *Doplniť kladné číslo zaokrúhlené na maximálne dve desatinné miesta* | *Doplniť kladné číslo zaokrúhlené na maximálne dve desatinné miesta* | *Doplniť kladné číslo zaokrúhlené na maximálne dve desatinné miesta* |
| **Celková cena v EUR bez DPH (hodnotiace kritérium)** | | | | | | *Doplniť kladné číslo zaokrúhlené na maximálne dve desatinné miesta* | | |
| **DPH v EUR (sadzba 20 %)** | | | | | | *Doplniť kladné číslo zaokrúhlené na maximálne dve desatinné miesta* | | |
| **Celková cena v EUR s DPH** | | | | | | *Doplniť kladné číslo zaokrúhlené na maximálne dve desatinné miesta* | | |

V *[doplniť miesto]* dňa *[doplniť dátum]*

–––––––––––––––––––––––––-

*[doplniť podpis]*

**Príloha č. 3**

**Podmienky účasti uchádzačov**

1. **Osobné postavenie**
   1. Tohto Prieskumu trhu sa môže zúčastniť len ten, kto spĺňa nasledujúcu podmienku účasti osobného postavenia:

Je oprávnený dodávať tovar, uskutočňovať stavebné práce alebo poskytovať službu, čo preukáže predložením dokladu o oprávnení dodávať tovar, uskutočňovať stavebné práce alebo poskytovať službu, ktorý zodpovedá Predmetu zákazky.

Doklad preukazujúci oprávnenie dodať tovar, ktorý je Predmetom zákazky, uchádzač predloží vo forme skenu originálu alebo skenu osvedčenej fotokópie originálu. Tento doklad nesmie byť starší ako tri (3) mesiace.

1. **finančné A Ekonomické postavenie**
   1. Tohto prieskumu trhu sa môže zúčastniť len ten, kto spĺňa nižšie stanovené požiadavky pre preukázanie svojho finančného a ekonomického postavenia. Pre preukázanie splnenia uvedených podmienok predloží uchádzač v ponuke nasledovné doklady:
      1. Prehľad o celkovom obrate za posledné tri hospodárske roky, za ktoré sú dostupné v závislosti od vzniku alebo začatia prevádzkovania činnosti.

Minimálna požadovaná úroveň štandardov pre Časť I. predmetu zákazky - Softvér:

Celkový obrat v požadovanom období musel byť najmenej 450 000,00 EUR bez DPH (slovom štyristopäťdesiattisíc eur).

Minimálna požadovaná úroveň štandardov pre Časť II. predmetu zákazky – Senzorika IOT:

Celkový obrat v požadovanom období musel byť najmenej 300 000,00 EUR bez DPH (slovom tristotisíc eur).

Uchádzač za posledné tri ukončené hospodárske roky (resp. roky, za ktoré sú dostupné v závislosti od vzniku alebo začatia prevádzkovania činnosti) predloží,

1. ak ide o osobu, ktorá vedie podvojné účtovníctvo, z účtovnej závierky overené kópie výkazov ziskov a strát s vyznačeným údajom o celkovom obrate overené daňovým úradom alebo audítorom, alebo iným orgánom príslušným podľa predpisov platných v krajine sídla uchádzača alebo
2. ak ide o osobu, ktorá vedie jednoduché účtovníctvo predloží z účtovnej závierky overené kópie výkazov príjmov a výdavkov overené daňovým úradom alebo audítorom alebo iným orgánom príslušným podľa predpisov platných v krajine sídla uchádzača.

V prípade, ak uchádzač nemá sídlo v Slovenskej republike, Vyhlasovateľ uzná aj ekvivalentné doklady/osvedčenia vydané podľa právnych noriem členského štátu. Celkové obraty vyjadrené v iných menách uchádzač preukáže v euro a prepočíta ich platným kurzom v čase vzniku daňovej povinnosti, podľa daňových zákonov v krajine sídla uchádzača.

V prípade, ak uchádzač nepreukazuje prehľad o celkovom obrate subjektom podnikajúcim počas rozhodujúceho obdobia v Slovenskej republike, pre účely objektívneho porovnania údajov so slovenskými subjektmi, takýto subjekt predloží navyše čestné vyhlásenie ohľadne dosiahnutého celkového obratu, za posledné 3 ukončené hospodárske roky, resp. za ktoré sú dostupné v závislosti od vzniku alebo začatia prevádzkovania činnosti. Uchádzač, ktorého výkaz ziskov a strát alebo výkaz o príjmoch a výdavkoch od roku 2013 (ako súčasť účtovnej závierky) je uložený vo verejnej časti registra účtovných závierok na www.registeruz.sk a v plnom znení je verejne prístupný všetkým osobám, nie je povinný predložiť verejnému obstarávateľovi výkaz ziskov a strát alebo výkaz o príjmoch a výdavkoch za obdobie od roku 2013, na túto skutočnosť uchádzač upozorní verejného obstarávateľa. Táto výnimka sa nevzťahuje na výkazy ziskov a strát alebo výkazy o príjmoch a výdavkoch za roky pred rokom 2013.

* 1. Uchádzač môže na preukázanie finančného a ekonomického postavenia využiť finančné zdroje inej osoby, bez ohľadu na ich právny vzťah. V takomto prípade musí uchádzač Vyhlasovateľovi preukázať, že pri plnení zmluvy bude skutočne používať zdroje osoby, ktorej postavenie využíva na preukázanie finančného a ekonomického postavenia. Skutočnosť podľa druhej vety preukazuje uchádzač písomnou zmluvou uzavretou s osobou, ktorej zdrojmi mieni preukázať svoje finančné a ekonomické postavenie. Z písomnej zmluvy musí vyplývať záväzok osoby, že poskytne plnenie počas celého trvania zmluvného vzťahu.
  2. Doklady na preukázanie splnenia podmienky účasti finančného a ekonomického postavenia možno predbežne nahradiť aj čestným vyhlásením, ktorého vzor tvorí Prílohu č. 6 tejto výzvy, pričom požadované doklady preukazujúce splnenie podmienky účasti doplní úspešný uchádzač po vyhodnotení ponúk do piatich pracovných dní odo dňa doručenia žiadosti, ak Vyhlasovateľ neurčí dlhšiu lehotu.

1. **Technická alebo odborná spôsobilosť**
   1. Tohto prieskumu trhu sa môže zúčastniť len ten, kto spĺňa nižšie stanovené požiadavky pre preukázanie svojej technickej alebo odbornej spôsobilosti. Pre preukázanie splnenia uvedených podmienok predloží uchádzač v ponuke nasledovné doklady (môžu byť nahradené aj jednotným európskym dokumentom):
      1. Pre Časť I. predmetu zákazky - Softvér:

Zoznam poskytnutých služieb za predchádzajúce tri roky od vyhlásenia tohto Prieskumu trhu s uvedením cien, lehôt dodania a odberateľov;

### Minimálna požadovaná úroveň štandardu:

Zo zoznamu poskytnutých služieb musí vyplynúť, že celková hodnota dodaných služieb rovnakého alebo podobného charakteru a zložitosti, ako je Predmet zákazky za predchádzajúce tri roky od vyhlásenia verejného obstarávania bola minimálne 150 000,00 EUR bez DPH (slovom stopäťdesiattisíc eur).

Za služby rovnakého alebo podobného charakteru ako je predmet zákazky sa považuje vývoj softvéru.

* + 1. Pre Časť II. predmetu zákazky – Senzorika IOT:

Zoznam dodávok tovaru za predchádzajúce tri roky od vyhlásenia tohto Prieskumu trhu s uvedením cien, lehôt dodania a odberateľov;

### Minimálna požadovaná úroveň štandardu:

Zo zoznamu dodávok tovaru musí vyplynúť, že celková hodnota dodaného tovaru rovnakého alebo podobného charakteru a zložitosti, ako je Predmet zákazky za predchádzajúce tri roky od vyhlásenia verejného obstarávania bola minimálne 80 000,00 EUR bez DPH (slovom osemdesiattisíc eur).

Za tovar rovnaký alebo podobného charakteru ako je predmet zákazky sa považuje senzorika IOT.

* 1. V prípade uvedenia hodnôt v inej mene ako v EUR, je nutné okrem inej meny uviesť aj hodnotu v EUR prepočítanú kurzom zverejnenom v kurzovom lístku Národnej banky Slovenska ku dňu vyhlásenia Prieskumu trhu.
  2. Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač Vyhlasovateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie splnenia podmienok účasti, musí preukázať splnenie podmienok účasti osobného postavenia v zmysle bodu 1 tejto prílohy vyššie. Oprávnenie dodávať tovar, uskutočňovať stavebné práce, alebo poskytovať službu musí preukázať vo vzťahu k tej časti predmetu zákazky, na ktorú boli kapacity uchádzačovi poskytnuté.
  3. Doklady na preukázanie splnenia podmienky účasti technickej alebo odbornej spôsobilosti možno predbežne nahradiť aj čestným vyhlásením, ktorého vzor tvorí Prílohu č. 6 tejto výzvy, pričom požadované doklady preukazujúce splnenie podmienky účasti doplní úspešný uchádzač po vyhodnotení ponúk do piatich pracovných dní odo dňa doručenia žiadosti, ak Vyhlasovateľ neurčí dlhšiu lehotu.

**Príloha č. 4**

**Obchodné podmienky**

1. **Podmienky uzavretia zmluvy**
   1. S úspešným uchádzačom bude uzavretá Zmluva o dielo podľa § 536 a nasl. zákona č. 513/1991 Zb., Obchodný zákonník v platnom (ďalej aj ako „**Zmluva**“).
   2. Uchádzač predloží v ponuke návrh Zmluvy vypracovaný v súlade s nižšie uvedeným vzorom a ďalšími podmienkami stanovenými v tejto výzve. Uchádzač môže do návrhu Zmluvy oproti vzoru doplniť iba údaje označené na doplnenie uchádzačom. Ak uchádzač predloží návrh Zmluvy, ktorým nebude rešpektovať podmienky stanovené v tejto výzve, bude jeho ponuka z prieskumu trhu vylúčená. Uchádzač bude písomne upovedomený o vylúčení jeho ponuky z prieskumu trhu.
2. **Vzor Zmluvy pre Časť I. predmetu zákazky - Softvér**

**Zmluva o dielo**

č. [● ]

uzatvorená podľa ustanovenia § 536 a nasl. Obchodného zákonníka,

medzi zmluvnými stranami

**Objednávateľ:**

Názov: **R & D MOLD MACHINING s. r. o.**

Sídlo: Orlové 359, 017 01 Považská Bystrica

IČO: 44 517 751

DIČ: 2022730919

IČ DPH: SK2022730919

Zapísaný: v Obchodnom registri Okresného súdu Trenčín, oddiel: Sro, vložka číslo 21007/R

V mene spoločnosti koná: Ing. Richard Gardian, konateľ

Bankové spojenie:

IBAN:

a

**Zhotoviteľ:**

Obchodné meno: *[doplní uchádzač]*

Sídlo: *[doplní uchádzač]*

IČO: *[doplní uchádzač]*

DIČ: *[doplní uchádzač]*

IČ DPH: *[doplní uchádzač]*

Spoločnosť zapísaná v Obchodnom registri Okresného súdu *[doplní uchádzač]*, oddiel: *[doplní uchádzač]*, vložka číslo: *[doplní uchádzač]*

V mene spoločnosti

koná: *[doplní uchádzač]*

IBAN: *[doplní uchádzač]*

**PREAMBULA**

1. Táto Zmluva je výsledkom prieskumu trhu vyhláseného Objednávateľom v súlade s Príručkou k procesu verejného obstarávania pre dopytovo-orientované projekty a národné projekty operačného programu Výskum a inovácie v gescií MH SR pre postupy zadávania zákaziek po 17.04.2016, verzia 8.0 zo dňa 04.06. 2019, na obstaranie zákazky s názvom *„Zavedenie softvéru a senzoriky IOT do výrobného procesu firmy“* .
2. Predmet plnenia bude zo 45 % miery financovaný z nenávratného finančného príspevku poskytnutého Objednávateľovi Ministerstvom hospodárstva Slovenskej republiky konajúcim v zastúpení Slovenskej inovačnej a energetickej agentúry (ďalej každý aj ako „**Poskytovateľ NFP**“) na základe Zmluvy o poskytnutí nenávratného finančného príspevku *(poznámka Vyhlasovateľa: v čase vyhlásenia prieskumu nie je Zmluva o NFP podpísaná)* (ďalej aj ako „**Zmluva o NFP**“) pre projekt „*Zavedenie inteligentných riešení do výrobného procesu firmy* v rámci operačného programu Výskum a inovácie a z vlastných zdrojov Objednávateľa.
3. Zákazka, resp. predmet zákazky bol rozdelený na dve samostatné časti, a to Časť I. Softvér („Časť I predmetu zákazky“) a časť II. Senzorika IOT („Časť II predmetu zákazky“). Účelom realizácie Súťaže na Časť I. predmetu zákazky - Softvér, a teda i účelom, za ktorým sa uzatvára táto Zmluva je docieliť riešenia týkajúce sa oblasti výroby kompozitných dielov v prevádzke, a to všetko v súlade s cieľmi popísanými v bode 1 Opisu predmetu zákazky súťažných podkladov Súťaže, ktoré rovnako tvoria účel sledovaný uzatvorením tejto Zmluvy.

Vzhľadom na vyššie uvedené sa Zmluvné strany dohodli a uzatvárajú túto Zmluvu v nasledovnom znení:

1. **ÚVODNÉ USTANOVENIA**
   1. **Definície**

V tejto Zmluve budú mať nasledovné výrazy a slová napísané s veľkým začiatočným písmenom nižšie uvedený význam:

**„Autorský zákon“** znamená zákon č. 185/2015 Z. z. Autorský zákon v znení neskorších predpisov.

**„Dielo“** znamená vzájomne kompatibilný súbor softvérových komponentov tvoriacich kompletné dielo, tak ako je opísané v  Špecifikácií predmetu zákazky a , ktoré má byť Zhotoviteľom v súlade s Ponukou Zhotoviteľa vykonané podľa tejto Zmluvy.

**„Dokumentácia Zhotoviteľa“** alebo jednotlivo **„Dokument Zhotoviteľa“** znamená všetky výpočty, výkresy, príručky, projekty, modely, a akékoľvek iné dokumenty, ktoré majú byť dodané Zhotoviteľom podľa tejto Zmluvy.

**„Funkčné skúšky“** znamenajú každé skúšky funkčnosti Diela vykonané podľa bodu 3.5 tejto Zmluvy.

**„Lehota plnenia“** znamená lehotu na vykonanie Diela uvedenú v bode 3.4.2 tejto Zmluvy.

**„Materiály“** znamenajú všetky materiály a výrobky, ktoré majú tvoriť alebo tvoria súčasť Diela.

**„Občiansky zákonník“** znamená zákon č. 40/1964 Zb. Občiansky zákonník v znení neskorších predpisov.

**„Obchodný zákonník“** znamená zákon č. 513/1991 Zb. Obchodný zákonník v znení neskorších predpisov.

**„Objednávateľ“** znamená osobu menovanú ako objednávateľ v záhlaví tejto Zmluvy.

**„Ponuka Zhotoviteľa“** znamená ponuku, ktorú Zhotoviteľ predložil v rámci Prieskumu trhu a na základe ktorej sa Zhotoviteľ stal úspešným uchádzačom.

**„Poskytovateľ NFP“** má význam uvedený v bode B) Preambuly tejto Zmluvy.

**„Právne predpisy“** znamenajú všetky všeobecne záväzné právne predpisy Slovenskej republiky a Európskej únie, vrátane všetkých smerníc a nariadení každej legálne ustanovenej verejnej správy. Právne predpisy zahŕňajú aj Technické normy.

**„Preberací protokol“** má význam uvedený v bode 3.7.1. tejto Zmluvy.

**„Rozpočet“** znamená rozpočet Zmluvnej ceny – v súlade s Ponukou Zhotoviteľa, ktorý tvorí Prílohu č. 2 Zmluvy, t. j. časť Ponuky Zhotoviteľa, ktorú Zhotoviteľ predložil do Súťaže.

**„Subdodávateľ“** je hospodársky subjekt, ktorý uzavrie alebo uzavrel so Zhotoviteľom písomnú odplatnú zmluvu na plnenie určitej časti tejto Zmluvy.

**„Súťaž“** má význam uvedený v bode A) Preambuly tejto Zmluvy*.*

**„Súťažné podklady“** znamenajú súťažné podklady pre Súťaž.

**„Špecifikácia predmetu zákazky“** znamená Prílohu č. 1 tejto Zmluvy. Špecifikácia predmetu zákazky špecifikuje účel, rozsah a technické a iné kritériá a požiadavky na Dokumentáciu Zhotoviteľa, Dielo a ostatné plnenia tejto Zmluvy tak, ako ich Objednávateľ definoval v Prílohe č. 1 Opis predmetu zákazky Výzvy na predloženie cenovej ponuky.

**„Technické normy“** znamenajú technické normy (STN, EN) vzťahujúce sa na akékoľvek práce na Diele, samotné Dielo a Materiály, a ostatné normy uvedené v Špecifikácií predmetu zákazky alebo normy definované Právnymi predpismi.

**„Vyššia moc“** má význam uvedený v bode 4.2.5 tejto Zmluvy.

**„Zákon o verejnom obstarávaní“** znamená zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**„Záručná doba“** znamená záručnú dobu podľa bodu 4.3.1 tejto Zmluvy.

**„Zhotoviteľ“** znamená osobu menovanú ako zhotoviteľ v záhlaví tejto Zmluvy.

**„Zmluva“** znamená túto zmluvu o dielo v znení všetkých jej príloh a doplnení.

**„Zmluva o NFP“** má význam uvedený v bode B) Preambuly tejto Zmluvy.

**„Zmluvná cena“** znamená konečnú pevnú cenu, za vyhotovenie a dokončenie Diela a odstránenie akýchkoľvek vád Diela a poskytnutie ostatných plnení na základe tejto Zmluvy vrátane DPH uvedenú v bode 4.1.2 tejto Zmluvy.

**„Zmluvná strana“** znamená Objednávateľa alebo Zhotoviteľa podľa kontextu. V prípade označenia ako Zmluvné strany, zahŕňa tento pojem aj Objednávateľa aj Zhotoviteľa.

* 1. **Výklad Zmluvy a pojmov**

Ak z kontextu Zmluvy nevyplýva niečo iné alebo v Zmluve nie je vyslovene uvedené inak, pre výklad Zmluvy a pojmov platia nasledovné pravidlá:

* + - 1. slová v jednotnom čísle zahŕňajú aj ich množné číslo a naopak;
      2. slová v mužskom rode zahŕňajú aj ich ženský rod a naopak;
      3. názvy bodov alebo nadpisy alebo vysvetľujúce poznámky, ktoré sa uvádzajú v tejto Zmluve, slúžia iba pre lepšiu orientáciu a pri vysvetľovaní podstatných podmienok a ustanovení tejto Zmluvy sa nebudú brať do úvahy;
      4. prílohy Zmluvy tvoria jej neoddeliteľnú súčasť, pričom v prípade rozporov medzi textom Zmluvy a znením príloh Zmluvy platí poradie záväznosti dokumentov podľa bodu 1.3 tejto Zmluvy;
      5. deň sa rozumie kalendárny deň, pokiaľ Zmluva neurčuje inak;
      6. osobou sa rozumie aj právnická aj fyzická osoba, vrátane jej právneho nástupcu.
  1. **Poradie záväznosti dokumentov**

Ustanovenia tejto Zmluvy a jej príloh je potrebné vykladať, ako vzájomne sa doplňujúce a vysvetľujúce, t. j. opomenutia záväzkov v nadradených dokumentoch (telo Zmluvy) nespôsobujú zánik záväzkov ustanovených v dokumentoch nižšej záväznosti (Prílohách Zmluvy). Pre účely výkladu a interpretácie tejto Zmluvy a jej príloh budú mať nižšie uvedené dokumenty nasledovné poradie záväznosti:

* + - 1. Telo Zmluvy;
      2. Prílohy Zmluvy.
  1. **Predmet Zmluvy**
     1. Predmetom tejto Zmluvy sú najmä, nie však výlučne, nasledovné záväzky Zhotoviteľa:
        1. Zhotoviteľ je povinný dodať Materiály a Dokumentáciu Zhotoviteľa uvedenú v Zmluve, ktoré sú potrebné pre riadne vyhotovenie a dokončenie Diela a odstránenie vád na Diele a uvedenie Diela do prevádzky;
        2. Zhotoviteľ je povinný vyhotoviť a dokončiť pre Objednávateľa Dielo v súlade s Ponukou Zhotoviteľa, Špecifikáciou predmetu zákazky, Zmluvou a Právnymi predpismi, a odstrániť na Diele akékoľvek vady;
        3. Zhotoviteľ je povinný riadne vyhotovené a dokončené Dielo Objednávateľovi odovzdať a uviesť Dielo do prevádzky v súlade s postupmi a podmienkami podľa tejto Zmluvy.
     2. Predmetom tejto Zmluvy sú najmä, nie však výlučne, nasledovné záväzky Objednávateľa:
        1. Objednávateľ je povinný Zhotoviteľovi poskytnúť súčinnosť definovanú tohto Zmluvou tak, aby Zhotoviteľ mohol Dielo a/alebo ktorúkoľvek časť plnenia na základe tejto Zmluvy vykonať riadne a včas;
        2. Objednávateľ je povinný za riadne vykonané Dielo a ostatné plnenia na základe tejto Zmluvy Zhotoviteľovi zaplatiť Zmluvnú cenu v súlade s touto Zmluvou;
        3. Objednávateľ je riadne vykonané Dielo povinný v súlade s ustanoveniami tejto Zmluvy prevziať.
     3. Predmetom tejto Zmluvy je aj úprava všetkých ostatných práv a povinností Zmluvných strán spojených s riadnym plnením tejto Zmluvy alebo v súvislosti s ňou.

1. **DOKUMENTÁCIA ZHOTOVITEĽA**
   1. **Dokumentácie Zhotoviteľa**
      1. Zhotoviteľ vypracuje a bude zodpovedný za všetku Dokumentáciu Zhotoviteľa, ktorú je povinný zhotoviť podľa tejto Zmluvy, Špecifikácie predmetu zákazky, alebo Právnych predpisov. Každá Dokumentácia Zhotoviteľa bude vyhotovená v súlade s Ponukou Zhotoviteľa, Špecifikáciou predmetu zákazky, Zmluvou a Právnymi predpismi. Zhotoviteľ sa zaväzuje, že poskytne Objednávateľovi nevýhradnú (okrem licencie na užívanie Riadiaceho systému, na ktorý sa udeľuje nevýhradná licencia), a bezodplatnú licenciu na použitie Dokumentácie Zhotoviteľa - vyhotovovanie rozmnoženín, užívanie Dokumentácie Zhotoviteľa, zdieľania Dokumentácie Zhotoviteľa ako aj vyhotovovania a užívania modifikácii Dokumentácie Zhotoviteľa, a to aj prostredníctvom tretích osôb, prípadne i na iné spôsoby použitia, ktoré budú sledovať dosiahnutie účelu uzatvorenia tejto Zmluvy vrátane možnosti zhotovenia Diela na základe Dokumentácie Zhotoviteľa treťou osobou, a to všetko s právom postupovať takúto licenciu a udeľovať sublicenciu tretím osobám. Táto licencia bude platiť celej doby trvania príslušných práv duševného vlastníctva.
   2. Každý dokument, ktorý znamená Dokumentáciu Zhotoviteľa a vyžaduje sa jeho schválenie alebo odsúhlasenie zo strany Objednávateľa podľa tejto Zmluvy (ak sú takto označené) bude predložený Objednávateľovi na preskúmanie. Ak Dokument Zhotoviteľa nespĺňa požiadavky Zmluvy, bude na náklady Zhotoviteľa opravený, znova predložený a znova preskúmaný v súlade s týmto bodom. Opätovné preskúmanie opraveného Dokumentu Zhotoviteľa nezbavuje zodpovednosti za omeškanie s odovzdaním Dokumentu Zhotoviteľa a/alebo za omeškanie s iným súvisiacim plnením podľa tejto Zmluvy. Pre vylúčenie pochybností platí, že v prípade, ak k dátumu odovzdania Dokument Zhotoviteľa nespĺňa požiadavky tejto Zmluvy, má sa za to, že Zhotoviteľ sa dostal do omeškania s riadnym odovzdaním Dokumentu Zhotoviteľa ku dňu, kedy mal Zhotoviteľ podľa tejto Zmluvy odovzdať Dokument Zhotoviteľa Objednávateľovi (ak taký dátum je), a to bez ohľadu na jeho následnú opravu.
      1. Ak Dokument Zhotoviteľa spĺňa požiadavky tejto Zmluvy Objednávateľ o tom v lehote na preskúmanie podľa bodu 2.2 Zhotoviteľovi vydá potvrdenie. Pokiaľ Objednávateľ v príslušnej lehote na preskúmanie Zhotoviteľovi nevydá oznámenie, že Dokument Zhotoviteľa nespĺňa požiadavky tejto Zmluvy, postupom podľa bodu 2.2 tejto Zmluvy alebo Zhotoviteľovi nevydá potvrdenie podľa tohto bodu, má sa za to (platí fikcia), že toto potvrdenie bolo vydané v posledný deň lehoty na preskúmanie.
      2. Vydanie potvrdenia alebo akékoľvek iné schválenie, či súhlas Objednávateľa vo vzťahu k Dokumentácii Zhotoviteľa nezbavuje Zhotoviteľa žiadnej zodpovednosti. Ak sa v Dokumentácii Zhotoviteľa nájdu chyby, opomenutia, nejasnosti, rozpory, nedostatky alebo akékoľvek iné vady, tieto budú spolu s Dielom opravené na náklady Zhotoviteľa, nehľadiac na súhlasy alebo schválenia Objednávateľa podľa tohto bodu 2.1.
   3. **Dokumentácia skutočného vyhotovenia Diela**

Zhotoviteľ pripraví a vyhotoví a bude mať k dispozícií vždy aktuálnu dokumentáciu skutočného vyhotovenia Diela, ktorá bude obsahovať verziu komentovaných zdrojových kódov a dátového modelu časti Diela (ďalej aj „zdrojové kódy“), na ktoré sa vzťahuje licencia podľa tejto Zmluvy, základnú používateľskú dokumentáciu v slovenskom jazyku, inštalačné a konfiguračné manuály v slovenskom jazyku, prevádzkové manuály v slovenskom jazyku, manuály pre zálohovanie a obnovu v slovenskom jazyku. Tri vyhotovenia dokumentácie skutočného vyhotovenia Diela v tlačenej forme a jedno vyhotovenie v elektronickej forme na elektronickom nosiči (vo formáte Portable Document Format (.pdf), ako aj v pôvodných formátoch v akých boli vyhotovené) je Zhotoviteľ povinný odovzdať Objednávateľovi pred začatím Funkčných skúšok Diela. Zdrojové kódy budú vytvorené vyexportovaním z vývojového prostredia a budú odovzdané Objednávateľovi na elektronickom médiu v zapečatenom obale. Zhotoviteľ je povinný umožniť Objednávateľovi pri odovzdávaní zdrojových kódov, pred zapečatením obalu, skontrolovať v priestoroch Objednávateľa prítomnosť zdrojových kódov na odovzdávanom elektronickom médiu. Objednávateľ uloží zdrojové kódy takým spôsobom, aby zamedzil akýkoľvek neoprávnený prístup tretej osoby a na požiadanie Zhotoviteľ preukáže Zhotoviteľovi neporušenosť zapečateného obalu so zdrojovými kódmi. Pokiaľ z priebehu kontroly Zhotoviteľa vo vzťahu k zapečateniu obalu so zdrojovými kódmi bude zrejmé, že obaly obsahujúce zdrojové kódy boli porušené, Zhotoviteľ nezodpovedá za vady Diela resp. jeho časti. Pre vylúčenie akýchkoľvek pochybností platí, že vo vzťahu k tej časti Diela, ku ktorej boli obaly obsahujúce zdrojové kódy porušené Objednávateľ nie je oprávnený voči Zhotoviteľovi uplatňovať akékoľvek práva vyplývajúce mu z nárokov vád Diela a záruka poskytovaná Zhotoviteľom podľa xx tejto Zmluvy týmto zaniká. V prípade, ak Objednávateľ počas plynutia záručnej doby podľa bodu 39 tejto Zmluvy sprístupní zdrojové kódy k príslušnej časti Diela tretej osobe, záruka poskytovaná Zhotoviteľom podľa článku xx tejto Zmluvy k príslušnej časti Diela týmto zaniká.

* 1. **Príručky pre prevádzku a údržbu a zaškolenie obsluhy**

Najneskôr k Preberaciemu konaniu Zhotoviteľ dodá Objednávateľovi všetky príručky pre prevádzku a údržbu Diela vrátane akýchkoľvek nevyhnutných dokumentov pre riadne užívanie, prevádzku a údržbu celého Diela. Zhotoviteľ zároveň zabezpečí a vykoná zaškolenie personálu Objednávateľa v oblasti prevádzky a obsluhy Diela systému vrátane všetkých postupov tak, aby po zaškolení bol Objednávateľ samostatne schopný obsluhovať Dielo a prevádzkovať ich na účely, na ktoré je vyhotovené. O zaškolení obsluhy Objednávateľa Zmluvné strany vyhotovia osobitný protokol, ktorý musí byť podpísaný oprávnenými zástupcami oboch Zmluvných strán.

1. **ZHOTOVENIE DIELA**
   1. **Miesto plnenia** 
      1. Zhotoviteľ vyhlasuje, že v rozsahu v akom to bolo prakticky možné, sa oboznámil s formou, povahou a podmienkami Miesta plnenia a v uvedenom rozsahu mu je stav Miesta plnenia známy. Zhotoviteľ zároveň v rozsahu, v akom to bolo prakticky možné, získal všetky informácie o Mieste plnenia, ktoré sú nevyhnutné pre riadne vyhotovenie a dokončenie Diela a súvisiacich plnení a pre predchádzanie vzniku škôd v Mieste plnenia a na Diele.
      2. Objednávateľ je povinný Zhotoviteľovi poskytnúť resp. zabezpečiť právo prístupu na Miesto plnenia tak, aby Zhotoviteľ mohol Dielo riadne vyhotoviť a dokončiť a odovzdať Objednávateľovi v  Lehote plnenia. O poskytnutí prístupu Zhotoviteľa na Miesto plnenia Zmluvné strany vyhotovia protokol o sprístupnení Miesta plnenia. Tento protokol musí byť podpísaný oboma Zmluvnými stranami. Zhotoviteľ nie je v omeškaní s plnením podľa tejto Zmluvy po dobu, po ktorú mu Objednávateľ neposkytol právo prístupu na Miesto plnenia podľa tohto bodu.
   2. **Podmienky vykonania Diela**
      1. Zhotoviteľ je zodpovedný za to, že Dielo bude vyhovovať Špecifikácií predmetu zákazky, Ponuke Zhotoviteľa, Zmluve a Právnym predpisom.
      2. Zhotoviteľ a Objednávateľ sú povinní vzájomne si poskytnúť, akúkoľvek a všetku súčinnosť nevyhnutnú k riadnemu vyhotoveniu a dokončeniu Diela vrátane všetkých rátane súčinnosti pri spoločnom postupe voči orgánom verejnej moci a akýmkoľvek iným subjektom. V prípade, ak niektorá Zmluvná strana bude považovať poskytnutie súčinnosti druhej Zmluvnej strany za nedostatočné, je povinná o tom písomne informovať druhú Zmluvnú stranu. V opačnom prípade sa bude mať za to, že súčinnosť podľa tejto Zmluvy bola poskytnutá riadne.
      3. Zhotoviteľ nesie zodpovednosť za správne umiestnenie všetkých častí Diela v súlade so Špecifikáciou predmetu zákazky a Dokumentáciou Zhotoviteľa a špecifikami Miesta plnenia, a je povinný napraviť každú chybu v situovaní, umiestnení, rozmeroch alebo vytýčení Diela v Mieste plnenia.
      4. Objednávateľ poskytne Zhotoviteľovi možnosť napojenia na odberné miesta elektriny a všetkých energií a ďalších služieb, ktoré môže pri realizácií Diela potrebovať, ak sa s Objednávateľom nedohodne inak, všetky náklady na spotrebu týchto energií znáša Zhotoviteľ. V prípade, ak Objednávateľovi vzniknú náklady na energie v súvislosti realizáciou Diela, uhradí Objednávateľovi tieto náklady Zhotoviteľ.
      5. Zhotoviteľ okrem iného zabezpečí na vlastné riziko a zodpovednosť najmä:
2. implementáciu softvéru, tvoriaceho kompletné Dielo podľa;
3. uvedenie Diela do prevádzky vrátane vykonania Funkčných skúšok celého Diela a zabezpečenia všetkých materiálov potrebných pre vykonanie Funkčných skúšok;
4. vykonanie úspešného Preberacieho konania
   * 1. Zhotoviteľ počas celej platnosti tejto Zmluvy nesie zodpovednosť za všetky práce na Diele a akékoľvek nebezpečenstvo spojené s prácami na Diele, zhotovovaním Diela a akýmikoľvek inými prácami a činnosťami, ktoré je Zhotoviteľ povinný vykonať na základe tejto Zmluvy. Zhotoviteľ zabezpečí najmä, nie však výlučne:
        1. bezpečnosť a ochranu zdravia pri práci tak pokiaľ ide o vlastných zamestnancov realizujúcich Dielo ako i zamestnancov Objednávateľa, a to najmä, nie však výlučne, zabezpečením bezpečnostných a zdravotných požiadaviek podľa zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, nariadenia vlády SR č. 391/2006 Z. z. o minimálnych bezpečnostných a zdravotných požiadavkách na pracovisko, nariadenia vlády SR č. 387/2006 Z. z. o požiadavkách na zaistenie bezpečnostného a zdravotného označenia pri práci a nariadenia vlády SR č. 281/2006 Z. z. o minimálnych bezpečnostných a zdravotných požiadavkách pri ručnej manipulácii s bremenami; poriadok a čistotu v Mieste plnenia, pokiaľ ide o činnosť zamestnancov Zhotoviteľa prípade iných osôb, ktoré použije na realizáciu Diela;
        2. aby sa všetky osoby realizujúce Dielo v mene Zhotoviteľa zdržali fajčenia na Mieste plnenia;
        3. vykonanie opatrení potrebných na ochranu existujúcich vedení, rozvodov, prípojok a meračov energií, kanalizácie, telekomunikácií a iných inžinierskych sietí nachádzajúcich sa v Mieste plnenia a zabezpečovať ich údržbu a opravy prostredníctvom oprávnených osôb, pokiaľ potreba opravy vznikne v dôsledku okolností, za ktoré zodpovedá Zhotoviteľ;
        4. predchádzanie škodám na majetku tretích osôb;
     2. Zhotoviteľ je oprávnený zvolávať pracovné stretnutia, na ktorých bude oprávneným osobám určeným Objednávateľom predvedený doposiaľ vykonaný ucelený celok a predvedená jeho funkcionalita, dizajn, architektúra, tak, aby Objednávateľ vedel ohodnotiť tento celok s ohľadom na svoje požiadavky a podať prípadné pripomienky. Pripomienky podľa tohto bodu sa považujú za pokyny Objednávateľa na zhotovenie Diela alebo časti Diela a Zhotoviteľ je povinný upozorniť Objednávateľa na prípadnú nevhodnosť jeho pokynov. Pokyn Objednávateľa nesmie byť zjavne v rozpore s Špecifikáciou predmetu zákazky v opačnom prípade sa bude postupovať ako pri zmenových konaniach podľa bodov 3.3.3 až 3.3.6. Na verifikáciu a validáciu vykonaných ucelených celkov sa primerane aplikuje bod 2.2 tejto Zmluvy.
     3. Pre vylúčenie pochybností, podmienkami vykonania Diela uvedenými v tomto bode nie sú dotknuté ostatné podmienky uvedené v ostatných častiach Zmluvy, najmä v Špecifikácií predmetu zákazky.
   1. **Spolupráca počas realizácie Diela a zmenové konanie**
      1. Zhotoviteľ berie na vedomie, že v Mieste plnenia budú prítomné aj iné osoby odlišné od personálu Zhotoviteľa, nakoľko realizácia, niektorých časti Diela, bude prebiehať paralelne s výrobnou prevádzkou Objednávateľa. Podpisom Zmluvy Poskytovateľ prehlasuje, že berie na vedomie túto skutočnosť, a že táto skutočnosť ako taká nebude brániť riadnemu vykonaniu a dokončeniu Diela. Pokiaľ by činnosť osôb Objednávateľa v Mieste plnenia, mala znemožňovať alebo brániť Zhotoviteľovi v prístupe na Miesto plnenia a/alebo vo vykonávaní Diela, alebo ak by takáto činnosť mala spôsobiť škodu na akýchkoľvek zariadeniach Zhotoviteľa potrebných k realizácií Diela, Objednávateľ sa zaväzuje vynaložiť všetko primerané úsilie na zabránenie tejto škody a na zabránenie alebo zmiernenie následkov takejto činnosti. Zhotoviteľ sa zaväzuje v čo najvyššej možnej miere poskytnúť akúkoľvek súčinnosť Objednávateľovi a/alebo ostatným osobám prítomným v Mieste plnenia v záujme zachovania plynulej paralelnej výrobnej prevádzky Objednávateľa. Zmluvné strany sú povinné si tiež vzájomne poskytnúť akúkoľvek a všetku súčinnosť nevyhnutnú k riadnemu vyhotoveniu a dokončeniu Diela vrátane súčinnosti pri spoločnom postupe voči orgánom verejnej moci a akýmkoľvek iným subjektom. Zhotoviteľ sa ďalej zaväzuje koordinovať priebeh a časový harmonogram Funkčných skúšok a Preberacieho konania s Objednávateľom tak, aby v ich súvislosti nedošlo k negatívnemu ovplyvneniu výrobnej prevádzky Objednávateľa.
      2. V prípade, ak niektorá Zmluvná strana bude považovať poskytnutie súčinnosti druhej Zmluvnej strany za nedostatočné, je povinná o tom písomne informovať druhú Zmluvnú stranu. V opačnom prípade sa bude mať za to, že súčinnosť podľa tejto Zmluvy bola poskytnutá riadne.
      3. Ktorákoľvek zo zmluvných strán je oprávnená písomne navrhnúť zmeny ktorejkoľvek časti Diela pred ich dokončením. Žiadna zo zmluvných strán však nie je povinná navrhovanú zmenu schváliť a podpísať dodatok k zmluve.
      4. Zhotoviteľ sa na písomnú výzvu Objednávateľa zaväzuje, v rámci plnenia svojho záväzku podľa tejto zmluvy, vyhodnotiť dôsledky Objednávateľom navrhnutých zmien Diela alebo časti Diela, ktoré budú zahŕňať hodnotenie dopadov týchto zmien na cenu a rozsah plnenia, dohodnuté termíny odovzdania, rozsah potrebnej súčinnosti a vplyv na celkovú funkčnosť Diela ako aj na ďalšie podmienky zmluvy (ďalej len „Hodnotenie dôsledkov“). Ak si podľa Zhotoviteľa zmena podľa tohto článku vyžiada dodatočné náklady, alebo ak by mohla mať negatívny dopad na plnenie záväzkov Zhotoviteľa podľa tejto zmluvy, zmluvné strany sa dohodnú na zmene ceny. Musia však pritom rešpektovať predovšetkým príslušné pravidlá verejného obstarávania týkajúce sa uzatvárania dodatkov k zmluvám v súlade s bodom 4.11.5.
      5. Akékoľvek zmeny majúce vplyv na rozsah a obsah Diela prípadne jeho cenu musia byť dohodnuté formou písomného dodatku k tejto zmluve, ktorým dôjde k úprave zmluvných podmienok v súlade s Hodnotením dôsledkov alebo (ak zmenu navrhol Zhotoviteľ) v súlade s dohodou zmluvných strán, ak nie je v konkrétnom prípade touto Zmluvou stanovené inak.
      6. Za zmenu sa na účely tohto článku považuje požiadavka Objednávateľa, ktorá zjavne vybočuje z rámca Prílohy č. 1 Špecifikácia predmetu plnenia a  nebolo ju možné predpokladať ani pri vynaložení všetkej odbornej starostlivosti v procese prípravy a realizácie.
   2. **Lehota plnenia**
      1. Zhotoviteľ začne práce na realizácii Diela tak skoro, ako je to primerane možné ihneď po nadobudnutí účinnosti tejto Zmluvy tak, aby celé Dielo vyhotovil a dokončil v Lehote plnenia.
      2. Lehota na zhotovenie Diela je 10 (desať) mesiacov odo dňa nadobudnutia účinnosti tejto Zmluvy z čoho 9 (deväť) mesiacov na realizáciu samotného diela a 1 (jeden) mesiac trvania pilotnej prevádzky v súlade s bodom 3.6. Zhotoviteľ je povinný Dielo v  Lehote plnenia vyhotoviť tak, aby vyhovelo Funkčným skúškam a aby bolo spôsobilé na Preberacie konanie podľa bodu 3.7 tejto Zmluvy.
      3. Zhotoviteľ bude mať nárok na predĺženie Lehoty plnenia pokiaľ oneskorenie s dokončením Diela bude spôsobené niektorou z nasledovných okolnosti:
         1. príčina, ktorá dáva Zhotoviteľovi nárok na predĺženie Lehoty plnenia podľa niektorého z bodov tejto Zmluvy,
         2. omeškanie alebo obmedzenie na strane Objednávateľa, ktoré je priamou príčinou omeškania Zhotoviteľa, a ktoré nebolo odstránené v primeranej lehote na základe výzvy Zhotoviteľa na odstránenie takéhoto omeškania alebo obmedzenia,
         3. dôvody Vyššej moci, ktoré sú priamou príčinou omeškania Zhotoviteľa.
   3. **Funkčné skúšky**
      1. Pred odovzdaním celého Diela ako i každej Časti diela je Zhotoviteľ za účasti Objednávateľa a povinný vykonať Funkčné skúšky Diela resp. Časti diela. Na základe Funkčných skúšok musí Zhotoviteľ preukázať, že Dielo ako ucelený systém resp. Časti diela sú spôsobilé a pripravené pre riadnu prevádzku, a že spĺňajú všetky požiadavky Špecifikácie predmetu zákazky, vyhovujú Ponuke Zhotoviteľa a spĺňajú ostatné požiadavky na základe Zmluvy vzťahujúce sa na Dielo.
      2. Zhotoviteľ pre účely Funkčných skúšok zabezpečí a poskytne všetky prístroje, vybavenie, asistenciu, dokumenty a iné informácie, elektrinu, zariadenia, materiály, personál a všetko ostatné tak, aby Funkčné skúšky prebehli v súlade so Zmluvou.
      3. Harmonogram Funkčných skúšok Zhotoviteľ doručí Objednávateľovi v dostatočnom časovom predstihu, najneskôr však štrnásť (14) pracovných dní pred plánovaným termínom Funkčných skúšok. Harmonogram Funkčných skúšok bude obsahovať časový harmonogram jednotlivých plánovaných úkonov testovania, ako aj ich opis vrátane výsledkov – protokolov interného testovania realizovaných v priebehu vývoja.
      4. Funkčné skúšky budú prebiehať v súlade s harmonogramom Funkčných skúšok a budú zahŕňať všetky prevádzkové skúšky za účelom preukázania, že Dielo resp. Časť diela môže byť prevádzkované správne a bezpečne tak, ako je špecifikované, za všetkých dostupných prevádzkových podmienok. Funkčné skúšky budú prebiehať a harmonogram Funkčných skúšok bude zodpovedať testovaniu v nasledovnom slede:
         1. skúšky pred uvedením do testovacej prevádzky, ktoré budú zahŕňať príslušné kontroly a skúšky funkčnosti (bez prevádzky) za účelom preukázania správnej implementácii softvéru tvoriacich Dielo resp. Časť diela a toho, že Dielo resp. Časť diela môže bezpečne podstúpiť skúšky podľa bodu b) nižšie;
         2. skúšky pri uvádzaní do testovacej prevádzky (komplexné skúšky – skúšobná prevádzka) s reálnymi dátami o plánovaní výroby a plánovaní zákazky Objednávateľa naplnenými do Diela Zhotoviteľom, ktoré budú zahŕňať všetky skúšky pokrývajúce bežnú prevádzku za účelom preukázania, že Dielo resp. Časť diela môžu byť prevádzkované bezpečne tak, ako je špecifikované, za všetkých dostupných prevádzkových podmienok v súlade s účelom Dielo resp. Časť diela a .
      5. O výsledku každých Funkčných skúšok podľa bodu 3.5.4 bude vyhotovený samostatný protokol. Ak Dielo resp. Časť diela nevyhovie Funkčným skúškam, Objednávateľ môže požadovať, aby Zhotoviteľ napravil vady Dielo resp. Časti diela, a aby Zhotoviteľ vykonal opakované Funkčné skúšky za rovnakých podmienok. To sa vzťahuje na ktorúkoľvek časť Funkčných skúšok. Ak Dielo resp. Časť diela nevyhovie ani opakovaným Funkčným skúškam, Objednávateľ môže nariadiť ďalšie opakovanie Funkčných skúšok alebo Dielo resp. Časť diela odmietnuť prevziať a odstúpiť od Zmluvy. Zhotoviteľ berie na vedomie že realizácia samostatných Častí diela bez prevzatia Diela ako celku nemá pre Objednávateľa hospodársky význam, a Objednávateľ bude v prípade predčasného ukončenia tejto Zmluvy požadovať vrátanie všetkých na základe tejto Zmluvy uhradených finančných prostriedkov.
      6. Odstránenie nedostatkov po neúspešných Funkčných skúškach resp. úspešné vykonanie opakovaných Funkčných skúšok nezbavuje Zhotoviteľa zodpovednosti za omeškanie s riadnym dodaním Diela v Lehote plnenia a Objednávateľa nezbavuje nároku na náhradu škody a zaplatenie zmluvnej pokuty podľa tejto Zmluvy.
   4. **Pilotná prevádzka**
      1. Po úspešnej realizácii Funkčných skúšok prechádza Dielo z testovacej do pilotnej prevádzky v trvaní trvať 1 mesiac odo dňa prevzatia Objednávateľom, kde bude dielo pracovať s reálnymi dátami Objednávateľa. Počas pilotnej prevádzky bude Zhotoviteľ poskytovať poradenstvo a plnú technickú podporu formou zriadenia a prevádzkovania Hot-line pri riešení neštandardných situácií spojených s užívaním Diela alebo časti Diela. Linka Hotline bude zabezpečovaná prostredníctvom odborne zdatnej osoby, ktorá sa podieľala na implementácii Diela.
      2. Podmienkou pre prechod Diela do pilotnej prevádzky je súhlas a/alebo pokyn Objednávateľa s nasadením Diela do pilotnej prevádzky.
      3. Po nasadení Diela do pilotnej prevádzky je Zhotoviteľ povinný poskytnúť všetku nevyhnutnú súčinnosť dodávateľom akýchkoľvek zariadení resp. iným osobám integrujúcim akékoľvek zariadenia na Dielo, predovšetkým no nie výlučne Rezacieho lasera.
   5. **Preberacie konanie**
      1. Preberacie konanie je konanie, v ktorom Objednávateľ v nadväznosti na Funkčné skúšky a Pilotnú prevádzku preverí, že Dielo ako celok a k tomu zodpovedajúca Dokumentácia Zhotoviteľa nemá vady a spĺňa požiadavky Špecifikácie predmetu zákazky, a Ponuky Zhotoviteľa, Právnych predpisov, Zmluvy, ktoré sa končí vydaním protokolu, ktorým Objednávateľ deklaruje splnenie záväzkov Zhotoviteľa vykonať a dokončiť Dielo riadne (konanie podľa tohto bodu ďalej aj ako „**Preberacie konanie**“ a protokol vydaný v Preberacom konaní ďalej aj ako „**Preberací protokol**“).
      2. Preberacie konanie sa uskutoční až po zhotovení a Funkčných skúškach celého Diela a po skončení pilotnej prevádzky. Zhotoviteľ je povinný k Preberaciemu konaniu predložiť Objednávateľovi nasledovné doklady:
         1. žiadosť o vydanie Preberacieho protokolu;
         2. licencie k softvéru;
         3. všetky protokoly o Funkčných skúškach;
         4. príslušné oprávnenia Zhotoviteľa na realizáciu Diela;
         5. všetku Dokumentáciu Zhotoviteľa, ak ešte nebola Objednávateľovi podľa tejto Zmluvy odovzdaná, najmä užívateľské manuály a ostatnú dokumentáciu vzťahujúcu sa na Dielo;
         6. certifikáty a ďalšie dokumenty preukazujúce zhodu použitých zariadení a záznamy zo všetkých skúšok (v rozsahu, v akom tak vyžaduje Špecifikácia predmetu zákazky, alebo Právne predpisy);
         7. Všetky protokoly o zaškolení obsluhy Diela;
         8. akékoľvek ďalšie dokumenty, ktoré majú byť Objednávateľovi odovzdané na základe tejto Zmluvy;
         9. vyjadrenie Zhotoviteľa, že Dielo bolo vyhotovené v súlade, a Právnymi predpismi, a že Dielo je schopné trvalej a bezpečnej prevádzky.
      3. Preberacie konanie sa začína dňom predloženia žiadosti o vydanie Preberacieho protokolu spolu so všetkými dokumentami podľa bodu 3.7.2 vyššie. Predloženie žiadosti o vydanie Preberacieho protokolu Objednávateľovi znamená, že podľa názoru Zhotoviteľa je Dielo vykonané a dokončené riadne v súlade so Zmluvou, nemá vady, a je pripravené k úspešnému Preberaciemu konaniu. Za riadne dokončené Dielo sa považuje dokončené bez vád a v súlade s Ponukou Zhotoviteľa, , Špecifikáciou predmetu zákazky, Zmluvou a Právnymi predpismi.
      4. Do štrnástich (14) dní odo dňa začatia Preberacieho konania je Objednávateľ povinný:
         1. vydať Zhotoviteľovi Preberací protokol s uvedením dátumu, kedy bolo Dielo dokončené v súlade so Zmluvou, s výnimkou drobných nedorobkov a vád, ktoré nebránia užívaniu Diela pre zamýšľaný účel; alebo
         2. zamietnuť žiadosť o vydanie Preberacieho protokolu s uvedením vád Diela a prác, ktoré musí Zhotoviteľ vykonať, aby bolo Dielo v súlade so Zmluvou.
      5. V prípade, ak Objednávateľ nevydá Preberací protokol alebo žiadosť o vydanie Preberacieho protokolu nezamietne v lehote podľa bodu 3.7.4, má sa za to, že Preberací protokol bol vydaný k poslednému dňu tejto lehoty. Vydaním Preberacieho protokolu alebo uplynutím lehoty podľa bodu 3.7.4 v prípade fikcie vydania Preberacieho protokolu podľa predchádzajúcej vety sa končí Preberacie konanie. Vydanie Preberacieho protokolu Zhotoviteľ Objednávateľovi potvrdí podpisom Preberacieho protokolu. Pokiaľ Zhotoviteľ podpisom nepotvrdí Objednávateľovi vydanie Preberacieho protokolu do troch (3) pracovných dní odo dňa, kedy bol Zhotoviteľovi doručený, má sa za to, že vydanie Preberacieho protokolu Zhotoviteľ podpisom potvrdil v posledný deň tejto lehoty.
      6. Dňom podpisu Preberacieho protokolu oboma Zmluvnými stranami podľa bodu 3.7.5 prechádza na Objednávateľa vlastníctvo resp. užívacie práva k Dielu a nebezpečenstvo škody na Diele v zmysle tejto Zmluvy.
      7. Pre vylúčenie pochybností, ak bude mať Dielo k dátumu uplynutia Lehoty plnenia zjavné vady zistené v rámci Preberacieho konania podľa tohto bodu 3.7 Zmluvy, má sa za to, že Zhotoviteľ sa dostal do omeškania s riadnym a včasným plnením k dátumu uplynutia Lehoty plnenia, a to bez ohľadu na to, či boli vady v rámci Preberacieho konania zistené po tomto dátume (resp. týchto dátumoch). Odstránenie vytknutých vád Zhotoviteľom a následné vydanie Preberacieho protokolu podľa tohto článku Zhotoviteľa nezbavuje zodpovednosti za škodu a omeškanie a Objednávateľa nezbavuje nároku na zmluvnú pokutu za omeškanie Zhotoviteľa s povinnosťou plniť riadne a včas v  Lehote plnenia.
      8. V prípade, že Objednávateľ odmietne vydať Preberací protokol postupom podľa bodu 3.7.42), Zhotoviteľ po odstránení vytknutých vád opätovne predloží žiadosť o vydanie Preberacieho protokolu podľa bodu 3.7.1 resp. 3.7.3 tejto Zmluvy a Objednávateľovi plynie lehota v zmysle bodu 3.7.4 tejto Zmluvy, pričom bod 3.7.5 sa aplikuje primerane. Opätovným vykonaním Preberacieho konania nie je dotknutý tento bod 3.7.8. Pre vylúčenie pochybností, bez ohľadu na to, kedy Objednávateľ vydá Preberací protokol napr. aj pre prípad opakovaného Preberacieho konania (pokiaľ neplatí fikcia vydania Preberacieho protokolu podľa bodu 3.7.5 platí, že pokiaľ k uplynutiu Lehoty plnenia nebolo Dielo spôsobilé na úspešné ukončenie Preberacieho konania (t. j. vykonané bez vád resp. bez vád, ktoré bránia užívaniu Diela pre dohodnutý účel), Zhotoviteľ sa dostal do omeškania ku dňu nasledujúcemu po uplynutí Lehoty plnenia. Vyššie uvedené znamená, že odstránenie vytknutých vád Zhotoviteľom a následné vydanie Preberacieho protokolu v Preberacom konaní Zhotoviteľa nezbavuje zodpovednosti za škodu a omeškanie a Objednávateľa nezbavuje nároku na zmluvnú pokutu za omeškanie Zhotoviteľa s riadnym a včasným plnením v  Lehote plnenia.
      9. V prípade, ak Objednávateľ vydá Preberací protokol podľa bodu 3.7.41) s výnimkou drobných nedokončených prác a vád, ktoré nebránia užívaniu Diela, Objednávateľ v Preberacom protokole určí alebo sa so Zhotoviteľom dohodne na primeranej lehote na odstránenie týchto vád a nedorobkov. O úplnom odstránení vád a nedorobkov podľa Zmluvné strany vyhotovia protokol o úplnom odstránení vád a nedorobkov. Tento protokol musí byť podpísaný oboma Zmluvnými stranami.
      10. Pokiaľ Zhotoviteľ neodstráni vady a nedorobky Diela v dodatočnej primeranej lehote určenej v Preberacom protokole podľa bodu 3.7.41) vzniká Objednávateľovi nárok na zaplatenie zmluvnej pokuty podľa bodu 4.5.12) tejto Zmluvy. V prípade, ak vznikne Objednávateľovi škoda v dôsledku užívania Diela s vadami a nedorobkami uvedenými v Preberacom protokole, Zhotoviteľ Objednávateľa za túto škodu odškodní v plnom rozsahu.
   6. **Nasadenie do produkčnej prevádzky**
      1. Po prevzatí celého Diela prechádza Dielo do produkčnej prevádzky. Uvedené však nezbavuje Zhotoviteľa zo zodpovednosti skryté vady Diela resp. časti Diela, ktoré je povinný odstrániť v rámci záručnej doby.
5. **SPOLOČNÉ USTANOVENIA**
   1. **Zmluvná cena a platobné podmienky**
      1. Zmluvná cena za plnenie predmetu Zmluvy je stanovená dohodou Zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách a je rozčlenená nasledovne:
      2. Celková Zmluvná cena za vyhotovenie Diela a za všetky súvisiace plnenia podľa tejto Zmluvy je nasledovná:

Cena bez DPH: .............EUR

Sadzba DPH: .............EUR

Cena s DPH: .............EUR

(slovom: .............EUR)

(ďalej aj ako „**Zmluvná cena**“)

* + 1. Zmluvná cena je cena maximálna a je totožná s cenou, ktorú Zhotoviteľ predložil vo svojej Ponuke Zhotoviteľa. Zmluvná cena je premietnutá v Rozpočte Diela, ktorý tvorí Prílohu č. 2 Zmluvy. Objednávateľ je povinný uhradiť len cenu skutočne prevzatých Častí Diela resp. Diela ako celok. Objednávateľ si vyhradzuje právo na pomerné zníženie ceny v prípade, ak sa ktorákoľvek Časť Diela z dôvodov nepredvídateľných v čase uzatvorenia Zmluvy sa nebude z podnetu Objednávateľa realizovať. Zmluvná cena a Rozpočet Diela zahŕňa všetky náklady nevyhnutné na riadne vyhotovenie a dokončenie Diela a odstránenie všetkých vád, a zahŕňa v sebe všetky ostatné plnenia v rozsahu a na základe tejto Zmluvy, Súťažných podkladov a Ponuky Zhotoviteľa. Zmluvná cena pokrýva všetky zmluvné záväzky a všetky povinnosti nevyhnutné pre riadne vyhotovenie a dokončenie Diela, vrátane všetkých Materiálov, súčiastok, dielov, cla, daní, personálneho zabezpečenia, dopravy a akýchkoľvek iných poplatkov, ktoré bude nutné vynaložiť podľa tejto Zmluvy. Pokiaľ určité práce alebo plnenie alebo jej/jeho časť nie sú obsiahnuté v Rozpočte Diela ako samostatná položka, má sa za to, že cena za túto prácu/plnenie je zahrnutá v ostatných položkách Rozpočtu Diela.
    2. Fakturácia Zmluvnej ceny sa vykoná nasledovne:
* Časť Zmluvnej ceny vo výške 10 % bude Zhotoviteľovi vyplatená na základe prvej čiastkovej faktúry vystavenej ihneď po nadobudnutí účinnosti tejto Zmluvy;
* Druhá časť Zmluvnej ceny vo výške 90 % bude Zhotoviteľovi vyplatená na základe druhej čiastkovej faktúry, ktorú je Zhotoviteľ oprávnený vystaviť po vydaní Preberacieho protokolu a jeho podpise Zhotoviteľom.
  + 1. Každá faktúra doručená Objednávateľovi na zaplatenie bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov a musí obsahovať minimálne nasledovné údaje:
       1. číslo faktúry;
       2. identifikáciu Objednávateľa podľa Zmluvy;
       3. identifikáciu Zhotoviteľa podľa Zmluvy (údaj o obchodnom mene, sídle alebo mieste podnikania, identifikačnom čísle, údaj o zápise v obchodnom registri alebo inej evidencii vrátane spisovej značky, ak je v nich Zhotoviteľ zapísaný, daňové identifikačné číslo a identifikačné číslo pre DPH);
       4. označenie banky a čísla účtu, na ktorý ma byť platba zaplatená, vrátane konštantného a variabilného symbolu v súlade so Zmluvou;
       5. deň vystavenia faktúry, deň splatnosti a deň dodania;
       6. rozsah a druh plnenia;
       7. základ dane;
       8. výška dane;
       9. celkovú čiastku vrátane DPH;
       10. dôvod fakturácie s odkazom na Zmluvu;
       11. akékoľvek ďalšie údaje vyžadované pre takéto doklady Právnymi predpismi a Poskytovateľom pomoci.
    2. Splatnosť každej faktúry podľa tejto Zmluvy je šesťdesiat (60) dní od doporučeného doručenia faktúry bez nedostatkov do sídla Objednávateľa v zmysle Zmluvy, a to bezhotovostným prevodom na účet Zhotoviteľa uvedený v záhlaví Zmluvy.
    3. Ak faktúra nebude obsahovať vyššie uvedené údaje alebo k nej nebudú priložené prílohy, alebo ak nebude obsahovať správne údaje, Objednávateľ je oprávnený takúto faktúru vrátiť Zhotoviteľovi spolu s označením nedostatkov, pre ktoré bola vrátená. V tomto prípade sa plynutie lehoty splatnosti takejto faktúry prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry do sídla Objednávateľa.
  1. **Riziko a zodpovednosť za škodu**
     1. Zhotoviteľ zodpovedá bez obmedzenia za všetky škody, ktoré vzniknú jeho zavinením, ktoré vzniknú Objednávateľovi a iným osobám na Mieste plnenia, na samotnom Diele, na veciach, ako aj na osobách, pri prácach, ktorými bol poverený bez ohľadu na to, či tieto práce budú vykonané jeho zamestnancami alebo pracovníkmi, alebo ním poverenými Subdodávateľmi.
     2. Škodou sa rozumie aj škoda spočívajúca v povinnosti Objednávateľa vrátiť časť nenávratného finančného príspevku na financovanie predmetu Diela Poskytovateľovi NFP, resp. sankcia uložená Objednávateľovi Poskytovateľom NFP v prípade, ak Dielo nebude vykonané riadne a/alebo v Lehote plnenia z dôvodov na strane Zhotoviteľa. Nárok na náhradu škody nevylučuje právo Objednávateľa uplatniť zmluvnú pokutu v súlade s podmienkami Zmluvy.
     3. Škodou sa rozumie aj akákoľvek sankcia alebo pokuta uložená Objednávateľovi zo strany orgánov verejnej správy alebo orgánov štátnej správy za porušenia akýchkoľvek povinností súvisiacich s plnením Zmluvy, za ktoré nesie zodpovednosť Zhotoviteľ.
     4. Zhotoviteľ odškodní Objednávateľa od všetkých nárokov, škôd, strát a nákladov v súvislosti s poškodením alebo stratou akéhokoľvek majetku, nehnuteľného alebo hnuteľného v rozsahu, v akom toto poškodenie alebo strata vyplýva z dôvodov Dokumentácie Zhotoviteľa, vyhotovenia alebo dokončenia Diela a odstránenia akýchkoľvek vád alebo ak sa dá pripísať akejkoľvek nedbanlivosti, úmyselnému činu alebo porušeniu Zmluvy Zhotoviteľom.
     5. Zhotoviteľ nezodpovedá podľa tejto Zmluvy za nároky, škody, straty a náklady v prípadoch, kedy ich vznik možno pričítať okolnosti Vyššej moci. Za okolnosť Vyššej moci sa má namysli taká okolnosť, pri ktorej sú kumulatívne splnené všetky nižšie uvedené znaky:
        1. je mimo kontroly Zmluvnej strany;
        2. proti jej vzniku sa Zmluvná strana nemohla primerane zabezpečiť;
        3. Zmluvná strana sa jej po jej vzniku nemohla primerane vyhnúť alebo ju prekonať; a zároveň
        4. Zmluvná strana ju v čase uzavretia tejto Zmluvy objektívne nemohla predvídať.

(okolnosti podľa tohto bodu ďalej aj ako „**Vyššia moc**“)

* + 1. Kedykoľvek ktorákoľvek Zmluvná strana zistí akúkoľvek prekážku, ktorá jej bráni alebo je odôvodnené predpokladať, že jej bude brániť, v plnení akýchkoľvek povinností podľa tejto Zmluvy, najmä tak prekážku podľa bodu 4.2.5 a bodu 3.4.3 tejto Zmluvy, ale aj podľa akéhokoľvek iného ustanovenia tejto Zmluvy, je povinná jej vznik alebo existenciu bezodkladne písomne oznámiť druhej Zmluvnej strane. Pri riešení vzájomných nárokov spôsobených výskytom takýchto prekážok sú Zmluvné strany povinné postupovať vo vzájomnej súčinnosti tak, aby do najvyššej možnej miery zabránili následkom alebo zmiernili následky Vyššej moci.
  1. **Záručná doba a zodpovednosť za vady**
     1. Zhotoviteľ zodpovedá za to, že Dielo, ako i dodaný softvér budú mať počas Záručnej doby vlastnosti dohodnuté v tejto Zmluve, najmä, ako aj vlastnosti obvyklé s prihliadnutím na povahu Diela, a že bude spôsobilé na riadne používanie na účel, na ktorý je určené. Záručná doba začína plynúť dňom podpisu Preberacieho protokolu oboma Zmluvnými stranami a trvá po dobu dvadsaťštyri (24) mesiacov (ďalej aj ako „**Záručná doba**“). Za vadu sa v prípade dodaného softvéru považuje predovšetkým no nie výlučne zobrazovanie chybových hlásení, absencia požadovanej alebo obvyklej funkcionality, nedostatočnej kompatibilite, príliš dlhá odozva, užívateľsky neprijateľné ovládanie resp. iná odchýlka fungovania.
     2. Zmluvné strany sa dohodli, že aby bolo Dielo a Dokumentácia Zhotoviteľa počas celej Záručnej doby v súlade so Zmluvou, Objednávateľ je oprávnený požadovať a Zhotoviteľ je povinný vykonať všetky činnosti k odstráneniu vád Diela a Dokumentácie Zhotoviteľa oznámených Objednávateľom. Zhotoviteľ je povinný všetky tieto vady odstrániť a všetky práce vykonať na svoje náklady a riziko. Súčasne sa dojednáva, že v prípade výskytu vád Diela, spočívajúcich v softvéri tretích osôb bude Zhotoviteľ uplatňovať v mene Objednávateľa u výrobcu (resp. nositeľa príslušných práv k tomuto softvéru) takéhoto softvéru.
     3. Zhotoviteľ zodpovedá za vady, ktoré má Dielo v okamihu prechodu nebezpečenstva na Objednávateľa, aj keď sa vada stane zjavnou až po tejto dobe. Zhotoviteľ zodpovedá takisto za akúkoľvek vadu, ktorá vznikne po dobe prechodu nebezpečenstva na Objednávateľa, ak je spôsobená porušením povinností Zhotoviteľa, alebo osoby ktorú použil na splnenie záväzku podľa tejto Zmluvy. Zhotoviteľ tiež zodpovedá za to, že budú splnené všetky podmienky príslušného výrobcu dodaného softvéru k zákonnému nadobudnutiu práva užívať a používať takýto softvér.
     4. Výslovne sa dojednáva, že Dielo alebo ktorákoľvek časť Diela musia byť bez právnych vád. Existencia právnych vád predstavuje vadu kategórie 3 v zmysle bodu 4.3.6c) bod (i). Za stav bez právnych vád sa na účely tejto zmluvy považuje situácia, kedy Dielo alebo časti Diela nie sú zaťažené právami tretích osôb, ktoré znemožňujú užívať Dielo alebo ktorúkoľvek jeho časť v súlade s touto zmluvou. V prípade, ak má Dielo a/alebo časť Diela právne vady, je Zhotoviteľ povinný tieto nároky na vlastné náklady vysporiadať. V prípade ak sa tak nestane je povinný uhradiť Objednávateľovi všetky náklady s tým vzniknuté, vrátane trov právneho zastúpenia (účelne vynaložených).
     5. Zhotoviteľ určuje, ako zodpovednú osobu na oznamovanie vád a havarijných udalostí [*meno a priezvisko*], tel. číslo.[*doplní uchádzač*], E-Mail: [*doplní uchádzač*]. Objednávateľ sa zaväzuje, že prípadnú požiadavku na odstránenie vady uplatní bezodkladne po jej zistení písomne, a to zaslaním emailu na vyššie uvedenú emailovú adresu.
     6. Odstraňovanie vád – poskytovanie záručného servisu, pokiaľ nie je dojednané inak prebieha nasledovne:
        1. Objednávateľ alebo oprávnená osoba v mene Objednávateľa nahlasuje požiadavku na odstránenie vady telefonicky alebo e-mailom na linku Hotline tel. č. .................. *[bude doplnené úspešným uchádzačom] resp.* Helpdesk ................@...................*[bude doplnené úspešným uchádzačom]*.
        2. Zhotoviteľ je povinný v reakčnom čase 2 hod. od nahlásenia požiadavky (v čase od 6:00 do 20:00) o potrebe odstránenia vady zaslať e-mailom Objednávateľovi potvrdenia o prijatí oznámenia vade a začať s odstraňovaním vád - nastúpiť na záručný servis najneskôr v lehote 24 hodín od nahlásenia.
        3. Zhotoviteľ je povinný odstrániť vadu v nasledovných lehotách počítaných od momentu ich nahlásenia po nasadení:
           1. Pre kategóriu3 48 hodín
           2. Pre kategóriu2 7 prac. dni
           3. Pre kategóriu1 30 prac. dní
        4. Vady sa na účely záručného servisu sa členia na vady:
           1. Zásadná chyba - kategória3 (blocker). Riadna prevádzka diela nie je možná, alebo je znížená do neprijateľnej miery (miera, ktorá podstatne v rozpore s účelom Zmluvy bráni užívaniu Diela).
           2. Bežná chyba – kategória 2. Prevádzka je ovplyvnená natoľko, že bráni riešeniu bežných pracovných úloh automatizovaným spôsobom a dochádza k významnému spomaleniu riešenia pracovných úloh a/alebo vyvoláva potrebu na dodatočné personálne zdroje na strane Objednávateľa. pričom odozva systému na požiadavky v reálnom čase prekračuje 2 minúty.
           3. Nepodstatná chyba – kategória 1. Chyba neovplyvňuje riadnu prevádzku. Ide o malé vady, ktoré spôsobujú nepohodlnosť obsluhy a nevýznamné chyby vo vizuálnom rozhraní, akými sú chybné popisy, zatrieďovanie dát, prekresľovanie. Užívateľ nemusí vykonať naviac práce na obídenie závady.
     7. Zhotoviteľ znáša všetky náklady spojené s odstránením vád Diela. Záručná doba neplynie po dobu, po ktorú Objednávateľ nemôže užívať Dielo resp. časť Diela pre jeho vady, za ktoré zodpovedá Zhotoviteľ.
  2. **Práva duševného vlastníctva a softwarové vybavenie** 
     1. V prípade, že Dielo a/alebo akákoľvek časť predmetu plnenia podľa tejto Zmluvy, ktorá bude vytvorená a/alebo dodaná Zhotoviteľom alebo jeho zamestnancami na účely splnenia jeho záväzkov podľa tejto Zmluvy bude mať povahu autorského diela v zmysle Autorského zákona, tak Zhotoviteľ udeľuje Objednávateľovi v súlade s ustanovením § 65 a nasl. Autorského zákona licenciu resp. sublicenciu na použitie takto chráneného autorského diela, a to nevýhradnú, neobmedzenú (bez časového a teritoriálneho obmedzenia) v rozsahu nevyhnutnom na riadne fungovanie a užívanie Diela prípadne inej časti plnenia Objednávateľom v súlade s účelom tejto Zmluvy. Za týmto účelom a v tomto rozsahu je Objednávateľ oprávnený udeliť sublicenciu tretím osobám. Zmluvné strany sa dohodli, že odmena Zhotoviteľa za poskytnutie licencie/sublicencie podľa tohto bodu 4.4 je zahrnutá v Rozpočte Diela.
     2. Zhotoviteľ prehlasuje, že dodaním (i) akéhokoľvek softwarového, či systémového vybavenia poskytnutého na základe tejto Zmluvy a (ii) akéhokoľvek technického alebo akéhokoľvek iného zariadenia alebo dokumentácie, ktoré je súčasťou Diela nedochádza k porušovaniu ani ohrozovaniu žiadnych práv duševného vlastníctva tretích osôb vrátane práv priemyselného vlastníctva a iných obdobných práv. Zhotoviteľ odškodní a ochráni Objednávateľa pred akýmikoľvek prípadnými nárokmi tretích strán voči Objednávateľovi v súvislosti s inštaláciou a prevádzkou Diela.
     3. Zhotoviteľ sa zaväzuje, že zabezpečí akékoľvek a všetky potrebné licencie či iné súhlasy od akýchkoľvek, výrobcov a prevádzkovateľov systémov, softwarov, zariadení Diela, či akýchkoľvek iných osôb, potrebné pre prevádzkovanie Diela.
     4. Objednávateľ prevzatím Diela nepreberá žiadnu zodpovednosť za prípadne porušenie akýchkoľvek majetkových a/alebo autorských a priemyselných práv tretích osôb Zhotoviteľom v súvislosti s plnení tejto Zmluvy.
     5. Zhotoviteľ sa zaväzuje Objednávateľ odškodniť pred každým nárokom tretej osoby z porušenia akéhokoľvek patentového práva, registrovaného návrhu, autorského práva, ochrannej známky, obchodného záväzku, obchodného tajomstva, alebo iných duševných a priemyselných práv súvisiacich s Dielom, ktorý vznikne z alebo v súvislosti s Dokumentáciou Zhotoviteľa, výrobou alebo vyhotovením Diela alebo používaním Diela Objednávateľom. Zhotoviteľ v plnej miere zodpovedá za škodu, ktorá Objednávateľovi vznikne v súvislosti s porušením akýchkoľvek povinností Zhotoviteľa podľa tohto bodu Zmluvy.
  3. **Zmluvné sankcie**
     1. V prípade, že nastane niektorá z nižšie uvedených okolností má Objednávateľ na základe faktúry nárok požadovať od Zhotoviteľa zaplatenie a Zhotoviteľ je v prípade uplatnenia takého nároku zo strany Objednávateľa povinný Objednávateľovi zaplatiť nasledovné zmluvné pokuty (pre vylúčenie pochybností, pre každý prípad, kedy nastane akákoľvek z nižšie uvedených okolností, t. j. kedykoľvek aj opakovane):
        1. V prípade omeškania Zhotoviteľa s odovzdaním Diela v Lehote plnenia má Objednávateľ nárok na zaplatenie zmluvnej pokuty vo výške 0,05 % zo Zmluvnej ceny Diela, a to za každý aj začatý deň omeškania;
        2. V prípade omeškania Zhotoviteľa s odstránením vád Diela podľa bodu 3.7.10 tejto Zmluvy má Objednávateľ nárok na zaplatenie zmluvnej pokuty vo výške 3.000,- EUR (slovom: tritisíc euro) a to za každý aj začatý deň omeškania;
        3. V prípade, ak Zhotoviteľ zadá určitú časť plnenia tejto Zmluvy Subdodávateľovi v rozpore s postupom podľa bodu 4.7 tejto Zmluvy má Objednávateľ nárok na zaplatenie zmluvnej pokuty vo výške 100.000,- EUR (slovom: stotisíc euro);
        4. V prípade, ak Zhotoviteľ na prvú výzvu Objednávateľa podľa bodu 4.8 tejto Zmluvy nenapraví porušenie alebo neplnenie tejto Zmluvy v primeranej lehote má Objednávateľ nárok na zaplatenie zmluvnej pokuty vo výške 1.000,- EUR (slovom: tisíc euro), a to za každý aj začatý deň, kedy toto porušenie alebo neplnenie trvá.
        5. V prípade porušenia záväzku ochrany sprístupnených informácií/dát podľa bodu 4.9 má Objednávateľ nárok na zaplatenie zmluvnej pokuty vo výške 200.000,- EUR (slovom: dvesto tisíc euro), a to za každé jednotlivé porušenie povinnosti mlčanlivosti podľa bodu 4.9.
     2. V prípade omeškania Objednávateľa s úhradou faktúr má Zhotoviteľ nárok na zaplatenie úroku z omeškania vo výške 0,05 % z dlžnej sumy vrátane DPH za každý aj začatý deň omeškania.
     3. Zaplatením zmluvnej pokuty na základe tejto Zmluvy nezaniká povinnosť splniť zabezpečený záväzok. Rovnako nezaniká ani nárok na náhradu škody príslušnej Zmluvnej strany, ktorá jej vznikne v súvislosti s porušením tejto Zmluvy v plnej výške a nie je dotknutý ani prípadný iný nárok na primerané zadosťučinenie, ktoré môže byť poskytnuté aj v peniazoch, či nárok na vydanie bezdôvodného obohatenia alebo iného nároku vyplývajúceho z akéhokoľvek právneho predpisu.
     4. Splatnosť faktúry za zmluvnú pokutu vystavenej podľa tohto bodu bude minimálne sedem (7) kalendárnych dní.
  4. **Trvanie a ukončenie Zmluvy**
     1. Táto Zmluva nadobúda platnosť a účinnosť dňom jej podpisu oboma Zmluvnými stranami.
     2. Táto Zmluva trvá až do úplného splnenia všetkých vzájomných povinností a vysporiadania všetkých záväzkov Zmluvných strán na základe tejto Zmluvy, pokiaľ nedôjde k jej predčasnému ukončeniu v súlade s ustanoveniami tejto Zmluvy.
     3. Táto zmluva zanikne okrem splnenia všetkých práv a povinností obidvoch Zmluvných strán aj písomnou dohodou Zmluvných strán alebo písomným odstúpením od Zmluvy jednej zo Zmluvných strán.
     4. V prípade zániku zmluvy dohodou zmluvných strán, táto zaniká dňom uvedeným v tejto dohode. Dohoda o ukončení Zmluvy musí byť písomná. V tejto dohode sa upravia aj vzájomné nároky Zmluvných strán, ktoré vzniknú z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
     5. V prípade odstúpenia od Zmluvy sa Zmluvné strany budú riadiť ustanoveniami § 344 a nasl. Obchodného zákonníka. Odstúpenie od Zmluvy musí mať písomnú formu, musí byť doručené druhej Zmluvnej strane (ktorá svoju povinnosť porušila) a je účinné dňom doručenia odstúpenia Zmluvnej strane, ktorá svoju povinnosť porušila.
     6. Objednávateľ je oprávnený okamžite odstúpiť od Zmluvy v prípade podstatného porušenia Zmluvy Zhotoviteľom. Na účely tejto zmluvy sa za podstatné porušenie Zmluvy Zhotoviteľom považuje najmä, nie však výlučne:
        1. ak sa preukáže, že Zhotoviteľ v Ponuke Zhotoviteľa predložil nepravdivé doklady alebo uviedol nepravdivé, neúplné alebo skreslené údaje;
        2. ak Zhotoviteľ ani opakovane nesplní výzvu k náprave podľa bodu 4.8 tejto Zmluvy;
        3. ak Zhotoviteľ opustí Dielo alebo inak jasne prejavuje úmysel nepokračovať v konaní svojich povinností podľa Zmluvy (platí obdobne aj v prípade ak Zhotoviteľ tieto povinnosti plní iba vo veľmi obmedzenom rozsahu);
        4. ak nedôjde k úspešnému absolvovaniu Funkčných skúšok, ani pri opakovaných Funkčných skúškach;
        5. ak Zhotoviteľ zadá celé Dielo ako subdodávku alebo postúpi Zmluvu bez súhlasu Objednávateľa;
        6. ak je Zhotoviteľ v omeškaní s vykonaním Diela v Lehote plnenia o viac, ako 30 kalendárnych dní;
        7. ak nastane iná okolnosť uvedená v tejto Zmluve oprávňujúca Objednávateľ odstúpiť od Zmluvy.
  5. **Subdodávatelia**
     1. Zhotoviteľ je oprávnený plnením vybraných častí tejto Zmluvy poveriť svojich Subdodávateľov. Zoznam Subdodávateľov tvorí Prílohu č. 4 tejto Zmluvy. V zozname Subdodávateľov sa uvádza podiel plnenia každého Subdodávateľa z celkovej ceny plnenia a údaje o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia. Každý Subdodávateľ, ktorý má takú povinnosť, musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov.
     2. V prípade, ak má počas plnenia Zmluvy Zhotoviteľ záujem zmeniť alebo doplniť svojich Subdodávateľov, je povinný rešpektovať nasledovné pravidlá:
        1. Subdodávateľ, ktorého sa týka návrh na zmenu, a má takú povinnosť, musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov,
        2. Subdodávateľ, ktorého sa týka návrh na zmenu, musí byť schopný realizovať príslušnú časť predmetu zákazky v rovnakej kvalite, ako pôvodný Subdodávateľ a musí spĺňať rovnaké podmienky, ako pôvodný Subdodávateľ (ak boli stanovené),
        3. Zhotoviteľ oznámi Objednávateľovi návrh na zmenu Subdodávateľa spolu s predložením dokladov preukazujúcich splnenie podmienok uvedených vyššie.
     3. Návrh na zmenu subdodávateľa spolu s dokladmi podľa bodu 4.7.23) vyššie a aktualizovaným znením Prílohy č. 4 musí Zhotoviteľ predložiť Objednávateľovi najneskôr tri (3) pracovné dni pred začatím plánovanej subdodávky. Objednávateľ má právo zmenu odmietnuť, ak nie sú splnené podmienky uvedené v bode 4.7.2 vyššie.
     4. Pre vylúčenie pochybností sa Zmluvné strany dohodli, že pre zmenu alebo doplnenie Subdodávateľov nie je potrebné uzatvárať dodatok k tejto Zmluve, pokiaľ bude dodržaný postup podľa tohto bodu 4.7.
     5. V prípade, ak Zhotoviteľ využije na plnenie ktorejkoľvek povinnosti podľa tejto Zmluvy Subdodávateľa, Zhotoviteľ za konanie Subdodávateľa voči Objednávateľovi zodpovedá, ako keby plnenie vykonával sám.
  6. **Výzva na nápravu**

Objednávateľ je oprávnený kontrolovať vykonávanie Diela a plnenie akýchkoľvek povinností Zhotoviteľa na základe tejto Zmluvy. Ak Zhotoviteľ porušuje alebo neplní akýmkoľvek spôsobom túto Zmluvu je Objednávateľ oprávnený vyzvať Zhotoviteľa, aby toto porušenie alebo neplnenie napravil v primeranej lehote na nápravu. Ak s prihliadnutím na dohodu Zmluvných strán nie je primeranou lehotou na nápravu iná lehota, platí, že primeranou lehotou na nápravu je desať (10) kalendárnych dní. Pokiaľ Zhotoviteľ nenapraví toto porušenie alebo neplnenie Zmluvy v lehote na nápravu určenej podľa tohto bodu, má Objednávateľ právo určiť Zhotoviteľovi náhradnú lehotu na nápravu. Pokiaľ Zhotoviteľ nenapraví toto porušenie alebo neplnenie Zmluvy ani v náhradnej lehote na nápravu určenej podľa tohto bodu, má Objednávateľ právo od tejto Zmluvy odstúpiť.

* 1. **Mlčanlivosť**
     1. Zmluvné strany akceptujú a sú si vedomé skutočnosti, že v priebehu plnenia tejto Zmluvy môže Zhotoviteľ získať, alebo môžu mu byť poskytnuté informácie/dáta rôznej povahy o činnosti, výrobnom procese Objednávateľa resp. že niektoré z takto poskytnutých a/alebo sprístupnených informácií/dát za účelom plnenia jeho záväzku podľa tejto Zmluvy v podobe dokumentov, e-mailov či ústne poskytnutých, no nie len, ale najmä, môžu obsahovať informácie/dáta, ktoré si Objednávateľ želá, resp. je povinný utajiť predovšetkým z dôvodu ich
        1. dôvernosti,
        2. povinnosti ochrany podľa osobitného predpisu, t.j. napríklad, no nielen, Zákona o ochrane osobných údajov,
        3. ale aj z iných dôvodov, ktoré nemusia byť Zhotoviteľovi známe,
        4. ochrany, na ktorú je Objednávateľ povinný na základe akéhokoľvek zmluvného či iného právneho vzťahu.
     2. Povinnosť mlčanlivosti sa vzťahuje predovšetkým no, nie však výlučne informácie/dáta resp. iné skutočnosti týkajúce sa výrobných procesov Objednávateľa a ktoré budú sprístupnené a/alebo poskytnuté Zhotoviteľovi. Informácie/dáta resp. dokumenty ich obsahujúce pritom môžu byť sprístupnené a/alebo poskytnuté v akejkoľvek podobe či forme, predovšetkým ústnej, elektronickej, písomnej, či elektronickej zachytené na akomkoľvek hmotnom, či nehmotnom substráte najmä, no nie výlučne, písomne alebo elektronicky, alebo zistené priamym poznaním pri realizácii Diela v Mieste plnenia, ktorú Objednávateľ odovzdá alebo iným spôsobom sprístupní za účelom definovanom v tejto Zmluve Zhotoviteľovi. Zhotoviteľ je zároveň povinný zachovávať mlčanlivosť ohľadne informácií/dát, ktoré obsahujú skutočnosti obchodnej, výrobnej alebo technickej povahy súvisiace s Objednávateľom, ktoré majú skutočnú alebo aspoň potenciálnu materiálnu alebo nemateriálnu hodnotu, nie sú v obchodných kruhoch bežne dostupné, sú utajené a chránené v zmysle § 17 a nasl. zákona č. 513/1991 Zb. Obchodný zákonník (ďalej ako „Obchodný zákonník“) ako predmet obchodného tajomstva Objednávateľa alebo informácie označené ako dôverné, ktoré nesmie strana, ktorej sa tieto informácie poskytli, prezradiť tretej osobe a ani ich použiť v rozpore s ich účelom pre svoje potreby a sú chránené v zmysle § 271 Obchodného zákonníka.
     3. Pod predmet ochrany podľa tohto bodu 4.9 nespadajú informácie/dáta,
        1. ktoré sú všeobecne známe,
        2. ktoré v čase uzavretia tejto Zmluvy sú, alebo po uzavretí tejto Zmluvy sa bez porušenia tejto Zmluvy stali bežne dostupnými v príslušných obchodných kruhoch alebo vo verejnosti,
        3. o ktorých Zhotoviteľ bezpochyby preukáže, že s nimi disponoval v čase uzavretia Zmluvy, resp. pri ich poskytnutí a/alebo ich vypracoval samostatne a bez využitia predmetu ochrany,
        4. informácie poskytnuté v nevyhnutnom rozsahu príslušným orgánom v rámci plnenia zákonných povinností, pričom prekročenie nevyhnutného rozsahu poskytnutých informácií je sankcionované rovnako ako porušenie ochrany informácií/dát podľa tejto Zmluvy.
     4. Zhotoviteľ využije získané informácie/dáta len na účely realizácie Diela. Zhotoviteľ nie je oprávnený poskytnúť informácie/dáta tvoriace predmet ochrany inej osobe bez predchádzajúceho osobitného, písomného súhlasu Objednávateľa. Na udelenie takéhoto súhlasu nemá Zhotoviteľ právny nárok.
     5. Ak je Zhotoviteľ nútený na účely realizácie Diela sprístupniť ďalšej osobe, je povinný oboznámiť všetky tieto osoby, so svojimi povinnosťami a záväzkami prevzatými touto Zmluvou a zaviazať ich na dodržiavanie obmedzení používania informácií/dát tvoriacich predmet ochrany v rovnakom rozsahu v akom sa vzťahujú na Zhotoviteľa. V prípade porušenia záväzku mlčanlivosti osobami, ktorým Zhotoviteľ informácie/dáta tvoriace predmet ochrany podľa tohto bodu 4.9 sprístupnil alebo akýmkoľvek iným spôsobom poskytol, zodpovedá Zhotoviteľ rovnako ako keby povinnosť mlčanlivosti porušil sám.
     6. Všetky podklady a dáta/informácie poskytnuté Zhotoviteľovi musia byť po ukončení plnenia predmetu Zmluvy bez vyzvania odovzdané Objednávateľovi alebo podľa jeho rozhodnutia vymazané alebo skartované. Táto povinnosť sa vzťahuje aj na vyhotovené kópie. Toto ustanovenie neplatí v prípade vzájomných zmlúv medzi Zmluvnými stranami, ktoré ale nesmú byť bez súhlasu Objednávateľa sprístupnené tretej strane.
  2. **Komunikácia**
     1. Zmluvné strany sa dohodli, že všetky oznámenia, požiadavky, žiadosti a akákoľvek iná komunikácia, ktorá má byť podľa tejto Zmluvy písomná sa bude doručovať doporučene poštovou zásielkou, kuriérom prípadne inou formou registrovaného poštového styku alebo osobne ak nie je v Zmluve výslovne dohodnutá aj iná možnosť doručovania (napr. email). Za deň doručenia sa považuje deň prevzatia písomnosti, ak nie je v Zmluve dohodnuté inak. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej dobe na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty „adresát neznámy“ alebo „adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.
     2. Akákoľvek komunikácia podľa bodu 4.10.1 vyššie bude adresovaná a doručovaná na kontaktné údaje strán uvedené v záhlaví tejto Zmluvy, poprípade na kontaktné údaje, ktoré si Zmluvné strany písomne oznámia.
  3. **Spoločné a záverečné ustanovenia**
     1. Práva a povinnosti Zmluvných strán neupravené v tejto Zmluve sa riadia výlučne príslušnými ustanoveniami Obchodného zákonníka a ostatných všeobecne záväzných Právnych predpisov platných a účinných v Slovenskej republike. Zmluvné strany sa dohodli, že v prípade vzniku sporov Zmluvných strán týkajúcich  sa tejto Zmluvy a jej aplikácie, ak sa ich nepodarí urovnať iným spôsobom a jednou zo Zmluvných strán je zahraničný subjekt, je daná právomoc súdov Slovenskej republiky, ktoré budú rozhodovať podľa Civilného sporového poriadku.
     2. Zhotoviteľ nie je oprávnený postúpiť akékoľvek pohľadávky (práva) vyplývajúce z tejto Zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto Zmluvy bez predchádzajúceho písomného súhlasu Objednávateľa.
     3. Z dôvodu, že predmet plnenia bude čiastočne financovaný z prostriedkov poskytnutých Objednávateľovi na základe Zmluvy o NFP, zaväzuje sa Zhotoviteľ strpieť výkon kontroly/auditu súvisiaceho s dodávaným tovarom, službami, montážnymi a stavebnými prácami zhotovovaného Diela a/alebo v súvislosti s nim kedykoľvek počas platnosti a účinnosti Zmluvy o NFP, a to oprávnenými osobami na výkon tejto kontroly/auditu a poskytnúť im všetku súčinnosť. Oprávnené osoby na výkon kontroly/auditu sú najmä:
        1. Poskytovateľ NFP a ním poverené osoby,
        2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
        3. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
        4. orgán auditu, jeho spolupracujúce orgány a nimi poverené osoby,
        5. splnomocnení zástupcovia Európskej Komisie a Európskeho dvora audítorov,
        6. Orgán zabezpečujúci ochranu finančných záujmov EÚ,
        7. osoby prizvané orgánmi podľa písm. a) - f) tohto bodu v súlade s príslušnými Právnymi predpismi. Orgán zabezpečujúci ochranu finančných záujmov EÚ,
     4. Zmluva je vyhotovená v štyroch (4) rovnopisoch, pričom Objednávateľ obdrží dva (2) rovnopisy a Zhotoviteľ obdrží dva (2) rovnopisy.
     5. Zmluvné strany berú na vedomie, že zmena Zmluvy je možná len v súlade s § 18 Zákona o verejnom obstarávaní a to za predpokladu, že sa nezmenia záväzky Zhotoviteľa, ku ktorým sa zaviazal v Ponuke. Prípadná zmena tejto Zmluvy je možná len písomnou dohodou Zmluvných strán, a to vo forme číslovaných dodatkov podpísaných oprávnenými zástupcami oboch Zmluvných strán.
     6. Ak niektoré ustanovenia tejto Zmluvy nie sú celkom alebo sčasti účinné alebo platné alebo neskôr stratia účinnosť alebo platnosť, nie je tým dotknutá účinnosť a platnosť ostatných ustanovení. Ak sa niektoré z ustanovení tejto Zmluvy stane neplatným z dôvodu rozporu s Právnymi predpismi, zaväzujú sa Zmluvné strany takéto ustanovenie nahradiť iným, primerane zodpovedajúcim Právnemu významu pôvodného ustanovenia a zmyslu a účelu tejto Zmluvy.
     7. Zmluvné strany vyhlasujú, že sa s obsahom Zmluvy oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú vlastnoručným podpisom.
     8. Neoddeliteľnou súčasťou zmluvy sú prílohy:

Príloha č. 1 Špecifikácia predmetu Zákazky *[Príloha č 1 Opis predmet zákazky Výzvy na preloženie cenovej ponuky – bude súčasťou Zmluvy ako Príloha č. 1 – Špecifikácia predmetu zákazky]*

Príloha č. 2 Rozpočet Diela *[bude tvoriť časť Ponuky Zhotoviteľa,– vypracovaný podľa vzoru v Prílohe č. 2 Návrh na plnenie kritéria ]*

Príloha č. 4 Zoznam Subdodávateľov *[bude tvoriť časť Ponuky Zhotoviteľa označená ako predloží úspešný uchádzač pri podpise Zmluvy]*

|  |  |  |
| --- | --- | --- |
| ***Objednávateľ***  *V Považskej Bystrici*  *Dňa [doplní uchádzač]* | ***Zhotoviteľ***  *V [doplní uchádzač]*  *Dňa [doplní uchádzač]* |  |

1. **Vzor Zmluvy pre Časť Ii. predmetu zákazky – Senzorika IOT**

**Zmluva o dielo**

č. [● ]

uzatvorená podľa ustanovenia § 536 a nasl. Obchodného zákonníka,

medzi zmluvnými stranami

**Objednávateľ:**

Názov: **R & D MOLD MACHINING s. r. o.**

Sídlo: Orlové 359

IČO: 44 517 751

DIČ: 2022730919

IČ DPH: SK2022730919

Zapísaný: v Obchodnom registri Okresného súdu Trenčín, oddiel: Sro, vložka číslo 21007/R

V mene spoločnosti koná: Ing. Richard Gardian, konateľ

IBAN:

a

**Zhotoviteľ:**

Obchodné meno: *[doplní uchádzač]*

Sídlo: *[doplní uchádzač]*

IČO: *[doplní uchádzač]*

DIČ: *[doplní uchádzač]*

IČ DPH: *[doplní uchádzač]*

Spoločnosť zapísaná v Obchodnom registri Okresného súdu *[doplní uchádzač]*, oddiel: *[doplní uchádzač]*, vložka číslo: *[doplní uchádzač]*

V mene spoločnosti

koná: *[doplní uchádzač]*

IBAN: *[doplní uchádzač]*

**PREAMBULA**

1. Táto Zmluva je výsledkom prieskumu trhu vyhláseného Objednávateľom v súlade s Príručkou k procesu verejného obstarávania pre dopytovo-orientované projekty a národné projekty operačného programu Výskum a inovácie v gescií MH SR pre postupy zadávania zákaziek po 17.04.2016, verzia 8.0 zo dňa 04.06. 2019, na obstaranie zákazky s názvom *„Zavedenie softvéru a senzoriky IOT do výrobného procesu firmy“* .
2. Predmet plnenia bude zo 45 % miery financovaný z nenávratného finančného príspevku poskytnutého Objednávateľovi Ministerstvom hospodárstva Slovenskej republiky konajúcim v zastúpení Slovenskej inovačnej a energetickej agentúry (ďalej každý aj ako „**Poskytovateľ NFP**“) na základe Zmluvy o poskytnutí nenávratného finančného príspevku (*poznámka Vyhlasovateľa: v čase vyhlásenia prieskumu nie je Zmluva o NFP podpísaná)* (ďalej aj ako „**Zmluva o NFP**“) pre projekt „*Zavedenie inteligentných riešení do výrobného procesu firmy* v rámci operačného programu Výskum a inovácie a z vlastných zdrojov Objednávateľa.
3. Zákazka, resp. predmet zákazky bol rozdelený na dve samostatné časti, a to Časť I. Softvér („Časť I predmetu zákazky“) a časť II. Senzorika IOT („Časť II predmetu zákazky“). Účelom realizácie Súťaže na Časť II. predmetu zákazky, a teda i účelom, za ktorým sa uzatvára táto Zmluva je monitorovanie fyzikálnych parametrov prostredia a energií, a to všetko v súlade s cieľmi popísanými v bode 1 Opisu predmetu zákazky súťažných podkladov Súťaže, ktoré rovnako tvoria účel sledovaný uzatvorením tejto Zmluvy.

Vzhľadom na vyššie uvedené sa Zmluvné strany dohodli a uzatvárajú túto Zmluvu v nasledovnom znení:

**ÚVODNÉ USTANOVENIA**

* 1. **Definície**

V tejto Zmluve budú mať nasledovné výrazy a slová napísané s veľkým začiatočným písmenom nižšie uvedený význam:

**„Autorský zákon“** znamená zákon č. 185/2015 Z. z. Autorský zákon v znení neskorších predpisov.

**„Dielo“** znamená vzájomne kompatibilný súbor hardvérových a softvérových komponentov tvoriacich kompletné dielo, tak ako je opísané v  Špecifikácií predmetu zákazky a spresnené v, ktoré má byť Zhotoviteľom v súlade s Ponukou Zhotoviteľa vykonané podľa tejto Zmluvy.

**„Dokumentácia Zhotoviteľa“** alebo jednotlivo **„Dokument Zhotoviteľa“** znamená všetky výpočty, výkresy, príručky, projekty, modely, a akékoľvek iné dokumenty, ktoré majú byť dodané Zhotoviteľom podľa tejto Zmluvy.

**„Detailná funkčná špecifikácia“** znamená súbor dokumentovslúžiacich ako detailná špecifikácia pre realizáciu Diela, pozostávajúca najmä z funkčného návrhu, návrhu databáz, návrhu užívateľského rozhrania, špecifikácie obsahu, návrhu informačnej bezpečnosti, špecifikácie dokumentácie a plánu (testovania, implementácie, dokumentácie, infraštruktúry, školení, vývoja obsahu, verzií)

**„Funkčné skúšky“** znamenajú každé skúšky funkčnosti Diela vykonané podľa bodu 3.5 tejto Zmluvy.

**„Plán realizácie diela“** znamená Plán realizácie diela vypracovaný a odovzdaný Zhotoviteľom podľa bodu 4.5 tejto Zmluvy. Po odovzdaní Plánu realizácie diela sa tento stane Prílohou č. 3 Zmluvy.

**„Lehota plnenia“** znamená lehotu na vykonanie Diela uvedenú v bode 3.4.2 tejto Zmluvy.

**„Materiály“** znamenajú všetky materiály a výrobky, ktoré majú tvoriť alebo tvoria súčasť Diela.

**„Občiansky zákonník“** znamená zákon č. 40/1964 Zb. Občiansky zákonník v znení neskorších predpisov.

**„Obchodný zákonník“** znamená zákon č. 513/1991 Zb. Obchodný zákonník v znení neskorších predpisov.

**„Objednávateľ“** znamená osobu menovanú ako objednávateľ v záhlaví tejto Zmluvy.

**„Ponuka Zhotoviteľa“** znamená ponuku, ktorú Zhotoviteľ predložil v rámci Prieskumu trhu a na základe ktorej sa Zhotoviteľ stal úspešným uchádzačom.

**„Poskytovateľ NFP“** má význam uvedený v bode B) Preambuly tejto Zmluvy.

**„Právne predpisy“** znamenajú všetky všeobecne záväzné právne predpisy Slovenskej republiky a Európskej únie, vrátane všetkých smerníc a nariadení každej legálne ustanovenej verejnej správy. Právne predpisy zahŕňajú aj Technické normy.

**„Preberací protokol“** má význam uvedený v bode 3.7.1. tejto Zmluvy.

**„Rozpočet“** znamená rozpočet Zmluvnej ceny – v súlade s Ponukou Zhotoviteľa, ktorý tvorí Prílohu č. 2 Zmluvy, t. j. časť Ponuky Zhotoviteľa, ktorú Zhotoviteľ predložil do Súťaže.

**„Subdodávateľ“** je hospodársky subjekt, ktorý uzavrie alebo uzavrel so Zhotoviteľom písomnú odplatnú zmluvu na plnenie určitej časti tejto Zmluvy.

**„Súťaž“** má význam uvedený v bode A) Preambuly tejto Zmluvy*.*

**„Súťažné podklady“** znamenajú súťažné podklady pre Súťaž.

**„Špecifikácia predmetu zákazky“** znamená Prílohu č. 1 tejto Zmluvy. Špecifikácia predmetu zákazky špecifikuje účel, rozsah a technické a iné kritériá a požiadavky na Dokumentáciu Zhotoviteľa, Dielo a ostatné plnenia tejto Zmluvy tak, ako ich Objednávateľ definoval v Prílohe č. 1 Opis predmetu zákazky Výzvy na predloženie cenovej ponuky.

**„Technické normy“** znamenajú technické normy (STN, EN) vzťahujúce sa na akékoľvek práce na Diele, samotné Dielo a Materiály, a ostatné normy uvedené v Špecifikácií predmetu zákazky alebo normy definované Právnymi predpismi.

**„Vyššia moc“** má význam uvedený v bode 4.2.5 tejto Zmluvy.

**„Zákon o verejnom obstarávaní“** znamená zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**„Záručná doba“** znamená záručnú dobu podľa bodu 4.3.1 tejto Zmluvy.

**„Zhotoviteľ“** znamená osobu menovanú ako zhotoviteľ v záhlaví tejto Zmluvy.

**„Zmluva“** znamená túto zmluvu o dielo v znení všetkých jej príloh a doplnení.

**„Zmluva o NFP“** má význam uvedený v bode B) Preambuly tejto Zmluvy.

**„Zmluvná cena“** znamená konečnú pevnú cenu, za vyhotovenie a dokončenie Diela a odstránenie akýchkoľvek vád Diela a poskytnutie ostatných plnení na základe tejto Zmluvy vrátane DPH uvedenú v bode 4.1.2 tejto Zmluvy.

**„Zmluvná strana“** znamená Objednávateľa alebo Zhotoviteľa podľa kontextu. V prípade označenia ako Zmluvné strany, zahŕňa tento pojem aj Objednávateľa aj Zhotoviteľa.

* 1. **Výklad Zmluvy a pojmov**

Ak z kontextu Zmluvy nevyplýva niečo iné alebo v Zmluve nie je vyslovene uvedené inak, pre výklad Zmluvy a pojmov platia nasledovné pravidlá:

* + - 1. slová v jednotnom čísle zahŕňajú aj ich množné číslo a naopak;
      2. slová v mužskom rode zahŕňajú aj ich ženský rod a naopak;
      3. názvy bodov alebo nadpisy alebo vysvetľujúce poznámky, ktoré sa uvádzajú v tejto Zmluve, slúžia iba pre lepšiu orientáciu a pri vysvetľovaní podstatných podmienok a ustanovení tejto Zmluvy sa nebudú brať do úvahy;
      4. prílohy Zmluvy tvoria jej neoddeliteľnú súčasť, pričom v prípade rozporov medzi textom Zmluvy a znením príloh Zmluvy platí poradie záväznosti dokumentov podľa bodu 1.3 tejto Zmluvy;
      5. deň sa rozumie kalendárny deň, pokiaľ Zmluva neurčuje inak;
      6. osobou sa rozumie aj právnická aj fyzická osoba, vrátane jej právneho nástupcu.
  1. **Poradie záväznosti dokumentov**

Ustanovenia tejto Zmluvy a jej príloh je potrebné vykladať, ako vzájomne sa doplňujúce a vysvetľujúce, t. j. opomenutia záväzkov v nadradených dokumentoch (telo Zmluvy) nespôsobujú zánik záväzkov ustanovených v dokumentoch nižšej záväznosti (Prílohách Zmluvy). Pre účely výkladu a interpretácie tejto Zmluvy a jej príloh budú mať nižšie uvedené dokumenty nasledovné poradie záväznosti:

* + - 1. Telo Zmluvy;
      2. Prílohy Zmluvy.
  1. **Predmet Zmluvy**
     1. Predmetom tejto Zmluvy sú najmä, nie však výlučne, nasledovné záväzky Zhotoviteľa:
        1. Zhotoviteľ je povinný dodať Materiály a Dokumentáciu Zhotoviteľa uvedenú v Zmluve, ktoré sú potrebné pre riadne vyhotovenie a dokončenie Diela a odstránenie vád na Diele a uvedenie Diela do prevádzky;
        2. Zhotoviteľ je povinný vyhotoviť a dokončiť pre Objednávateľa Dielo v súlade s Ponukou Zhotoviteľa, Detailnou funkčnou špecifikáciou, Špecifikáciou predmetu zákazky, Zmluvou a Právnymi predpismi, a odstrániť na Diele akékoľvek vady;
        3. Zhotoviteľ je povinný riadne vyhotovené a dokončené Dielo Objednávateľovi odovzdať a uviesť Dielo do prevádzky v súlade s postupmi a podmienkami podľa tejto Zmluvy.
     2. Predmetom tejto Zmluvy sú najmä, nie však výlučne, nasledovné záväzky Objednávateľa:
        1. Objednávateľ je povinný Zhotoviteľovi poskytnúť súčinnosť definovanú tohto Zmluvou tak, aby Zhotoviteľ mohol Dielo a/alebo ktorúkoľvek časť plnenia na základe tejto Zmluvy vykonať riadne a včas;
        2. Objednávateľ je povinný za riadne vykonané Dielo a ostatné plnenia na základe tejto Zmluvy Zhotoviteľovi zaplatiť Zmluvnú cenu v súlade s touto Zmluvou;
        3. Objednávateľ je riadne vykonané Dielo povinný v súlade s ustanoveniami tejto Zmluvy prevziať.
     3. Predmetom tejto Zmluvy je aj úprava všetkých ostatných práv a povinností Zmluvných strán spojených s riadnym plnením tejto Zmluvy alebo v súvislosti s ňou.

1. **DETAILNÁ FUNKČNÁ ŠPECIFIKÁCIA A DOKUMENTÁCIA ZHOTOVITEĽA**
   1. **Dokumentácie Zhotoviteľa**
      1. Zhotoviteľ vypracuje a bude zodpovedný za všetku Dokumentáciu Zhotoviteľa, ktorú je povinný zhotoviť podľa tejto Zmluvy, Špecifikácie predmetu zákazky, Detailnej funkčnej špecifikácie alebo Právnych predpisov. Každá Dokumentácia Zhotoviteľa bude vyhotovená v súlade s Ponukou Zhotoviteľa, Špecifikáciou predmetu zákazky, Detailnou funkčnou špecifikáciou, Zmluvou a Právnymi predpismi. Zhotoviteľ sa zaväzuje, že poskytne Objednávateľovi nevýhradnú (okrem licencie na užívanie Riadiaceho systému, na ktorý sa udeľuje nevýhradná licencia), a bezodplatnú licenciu na použitie Dokumentácie Zhotoviteľa - vyhotovovanie rozmnoženín, užívanie Dokumentácie Zhotoviteľa, zdieľania Dokumentácie Zhotoviteľa ako aj vyhotovovania a užívania modifikácii Dokumentácie Zhotoviteľa, a to aj prostredníctvom tretích osôb, prípadne i na iné spôsoby použitia, ktoré budú sledovať dosiahnutie účelu uzatvorenia tejto Zmluvy vrátane možnosti zhotovenia Diela na základe Dokumentácie Zhotoviteľa treťou osobou, a to všetko s právom postupovať takúto licenciu a udeľovať sublicenciu tretím osobám. Táto licencia bude platiť celej doby trvania príslušných práv duševného vlastníctva.
      2. Každý dokument, ktorý znamená Dokumentáciu Zhotoviteľa a vyžaduje sa jeho schválenie alebo odsúhlasenie zo strany Objednávateľa podľa tejto Zmluvy (ak sú takto označené) bude predložený Objednávateľovi na preskúmanie. Ak Dokument Zhotoviteľa nespĺňa požiadavky Zmluvy, bude na náklady Zhotoviteľa opravený, znova predložený a znova preskúmaný v súlade s týmto bodom. Opätovné preskúmanie opraveného Dokumentu Zhotoviteľa nezbavuje zodpovednosti za omeškanie s odovzdaním Dokumentu Zhotoviteľa a/alebo za omeškanie s iným súvisiacim plnením podľa tejto Zmluvy. Pre vylúčenie pochybností platí, že v prípade, ak k dátumu odovzdania Dokument Zhotoviteľa nespĺňa požiadavky tejto Zmluvy, má sa za to, že Zhotoviteľ sa dostal do omeškania s riadnym odovzdaním Dokumentu Zhotoviteľa ku dňu, kedy mal Zhotoviteľ podľa tejto Zmluvy odovzdať Dokument Zhotoviteľa Objednávateľovi (ak taký dátum je), a to bez ohľadu na jeho následnú opravu.
      3. Ak Dokument Zhotoviteľa spĺňa požiadavky tejto Zmluvy Objednávateľ o tom v lehote na preskúmanie podľa bodu 2.2 Zhotoviteľovi vydá potvrdenie. Pokiaľ Objednávateľ v príslušnej lehote na preskúmanie Zhotoviteľovi nevydá oznámenie, že Dokument Zhotoviteľa nespĺňa požiadavky tejto Zmluvy, postupom podľa bodu 2.2 tejto Zmluvy alebo Zhotoviteľovi nevydá potvrdenie podľa tohto bodu, má sa za to (platí fikcia), že toto potvrdenie bolo vydané v posledný deň lehoty na preskúmanie.
      4. Vydanie potvrdenia alebo akékoľvek iné schválenie, či súhlas Objednávateľa vo vzťahu k Dokumentácii Zhotoviteľa nezbavuje Zhotoviteľa žiadnej zodpovednosti. Ak sa v Dokumentácii Zhotoviteľa nájdu chyby, opomenutia, nejasnosti, rozpory, nedostatky alebo akékoľvek iné vady, tieto budú spolu s Dielom opravené na náklady Zhotoviteľa, nehľadiac na súhlasy alebo schválenia Objednávateľa podľa tohto bodu 2.1.
   2. **Detailná funkčná špecifikácia**
      1. Špecifikácia rozsahu Diela resp. jeho jednotlivých častí – modulov, priebehu ich zhotovenia a spresnenia ich jednotlivých častí Zhotoviteľ podrobne popíše v detailnej funkčnej špecifikácii, ktorú Zhotoviteľ vypracuje v lehote 20 dní odo dňa účinnosti tejto Zmluvy, a to v súlade s touto Zmluvou, Špecifikáciou predmetu zákazky alebo Právnymi predpismi a účelom tejto zmluvy vyjadreným v Preambule tejto Zmluvy a v súlade s pokynmi Objednávateľa.
      2. V rámci zhotovovania Detailnej funkčnej špecifikácie poskytne Objednávateľ Zhotoviteľovi osobitnú nevyhnutnú súčinnosť spočívajúcu v:
         1. podpore Zhotoviteľa, najmä plynulé odovzdanie potrebných údajov a informácií;
         2. spresnení špecifikácii jeho požiadaviek uvedených v Špecifikácii predmetu zákazky na vizuálne a funkčné vlastnosti vyvíjaných funkcionalít Diela resp. jednotlivých modulov,
         3. poskytnutia informácií a údajov o stave a funkcionalite ostatných systémov Objednávateľa a tretích osôb, ak sú na realizáciu Diela resp. ktoréhokoľvek modulu potrebné a Objednávateľ nimi disponuje;
         4. v sprístupnení priestorov nevyhnutných pre prípravu Detailnej funkčnej špecifikácie;
         5. zaisteniu nevyhnutnej súčinnosti zo strany zamestnancov Objednávateľa, ktorých súčinnosť je nevyhnutná a ktorých súčinnosť si Zhotoviteľ vyžiada.
      3. Akékoľvek informácie poskytnuté alebo sprístupnené podľa bodu 1.4.2a) tejto Zmluvy v rámci poskytovania súčinnosti Objednávateľa podľa tejto Zmluvy musia byť protokolárne zaznamenané a odsúhlasené Zmluvnými stranami a osobitne písomne validované štatutárnym zástupcom Objednávateľa.
      4. Ak je Objednávateľ v omeškaní s dodaním potrebných údajov a podkladov po dobu dlhšiu ako tri dni odo dňa Zmluvnými stranami dohodnutého termínu dodania nevyhnutných údajov a podkladov, považuje sa takéto konanie za neposkytnutie riadnej súčinnosti a porušenie povinností Objednávateľa. O dobu tohto omeškania sa predlžuje termín na ukončenie príslušnej etapy realizácie Diela uvedený v Prílohe č. 2 Zmluvy resp. v schválenom Pláne realizácie Diela.
      5. Detailná funkčná špecifikácia tvorí po jej schválení v súlade s 2.2 záväznú špecifikáciu Diela ako i všetky ostatné okolnosti realizácie Diela resp. jednotlivých modulov. Detailná funkčná špecifikácia, nesmie rozširovať predmet Diela resp. príslušného modulu definovaný v Prílohe č. 1 tejto Zmluvy a bez ohľadu na iné ustanovenia tejto Zmluvy sa Zmluvné strany dohodli, že na ustanovenia Detailnej funkčnej špecifikácie, ktoré svojim obsahom a/alebo povahou rozširujú predmet Diela sa nebude prihliadať, pokiaľ sa Zmluvné strany výslovne nedohodnú inak. Zhotoviteľ pritom súčasne zodpovedá za to, že Dielo nebude obsahovať iné funkčnosti, či aplikačný softvér nad rámec Detailnej funkčnej špecifikácie.
      6. Zhotoviteľ zodpovedá za vady Detailnej funkčnej špecifikácie, okrem iného aj vtedy, pokiaľ sa tieto vady prejavia v podobe nedostatočného Diela resp. jeho modulov z pohľadu požiadaviek Objednávateľa uvedených v Prílohe č. 1 a požiadavkami predloženými v rámci poskytnutia súčinnosti podľa bodu 1.4.2a) tejto Zmluvy.
      7. Osobitne sa dojednáva, že Detailnú funkčnú špecifikáciu môže Objednávateľ využiť pre prípad predčasného skončenia tejto Zmluvy z dôvodov na strane Dodávateľa na realizáciu Diela resp. jeho modulov, a to aj iným subjektom, odlišným od Zhotoviteľa.
   3. **Dokumentácia skutočného vyhotovenia Diela**

Zhotoviteľ pripraví a vyhotoví a bude mať k dispozícií vždy aktuálnu dokumentáciu skutočného vyhotovenia Diela, ktorá bude obsahovať verziu komentovaných zdrojových kódov a dátového modelu časti Diela (ďalej aj „zdrojové kódy“), na ktoré sa vzťahuje licencia podľa tejto Zmluvy, základnú používateľskú dokumentáciu v slovenskom jazyku, inštalačné a konfiguračné manuály v slovenskom jazyku, prevádzkové manuály v slovenskom jazyku, manuály pre zálohovanie a obnovu v slovenskom jazyku. Tri vyhotovenia dokumentácie skutočného vyhotovenia Diela v tlačenej forme a jedno vyhotovenie v elektronickej forme na elektronickom nosiči (vo formáte Portable Document Format (.pdf), ako aj v pôvodných formátoch v akých boli vyhotovené) je Zhotoviteľ povinný odovzdať Objednávateľovi pred začatím Funkčných skúšok Diela. Zdrojové kódy budú vytvorené vyexportovaním z vývojového prostredia a budú odovzdané Objednávateľovi na elektronickom médiu v zapečatenom obale. Zhotoviteľ je povinný umožniť Objednávateľovi pri odovzdávaní zdrojových kódov, pred zapečatením obalu, skontrolovať v priestoroch Objednávateľa prítomnosť zdrojových kódov na odovzdávanom elektronickom médiu. Objednávateľ uloží zdrojové kódy takým spôsobom, aby zamedzil akýkoľvek neoprávnený prístup tretej osoby a na požiadanie Zhotoviteľ preukáže Zhotoviteľovi neporušenosť zapečateného obalu so zdrojovými kódmi. Pokiaľ z priebehu kontroly Zhotoviteľa vo vzťahu k zapečateniu obalu so zdrojovými kódmi bude zrejmé, že obaly obsahujúce zdrojové kódy boli porušené, Zhotoviteľ nezodpovedá za vady Diela resp. jeho časti. Pre vylúčenie akýchkoľvek pochybností platí, že vo vzťahu k tej časti Diela, ku ktorej boli obaly obsahujúce zdrojové kódy porušené Objednávateľ nie je oprávnený voči Zhotoviteľovi uplatňovať akékoľvek práva vyplývajúce mu z nárokov vád Diela a záruka poskytovaná Zhotoviteľom podľa 4.3 tejto Zmluvy týmto zaniká. V prípade, ak Objednávateľ počas plynutia záručnej doby podľa bodu 4.3 tejto Zmluvy sprístupní zdrojové kódy k príslušnej časti Diela tretej osobe, záruka poskytovaná Zhotoviteľom podľa článku 4.3 tejto Zmluvy k príslušnej časti Diela týmto zaniká.

* 1. **Príručky pre prevádzku a údržbu a zaškolenie obsluhy**

Najneskôr k Preberaciemu konaniu Zhotoviteľ dodá Objednávateľovi všetky príručky pre prevádzku a údržbu Diela vrátane akýchkoľvek nevyhnutných dokumentov pre riadne užívanie, prevádzku a údržbu celého Diela. Zhotoviteľ zároveň zabezpečí a vykoná zaškolenie personálu Objednávateľa v oblasti prevádzky a obsluhy Diela systému vrátane všetkých postupov tak, aby po zaškolení bol Objednávateľ samostatne schopný obsluhovať Dielo a prevádzkovať ich na účely, na ktoré je vyhotovené. O zaškolení obsluhy Objednávateľa Zmluvné strany vyhotovia osobitný protokol, ktorý musí byť podpísaný oprávnenými zástupcami oboch Zmluvných strán.

1. **ZHOTOVENIE DIELA**
   1. **Miesto plnenia** 
      1. Objednávateľ poskytol Zhotoviteľovi v rozsahu, v akom ich má k dispozícií, všetky dôležité a potrebné údaje a informácie o faktickom stave Miesta plnenia, najmä, ale nie výlučne o dostupných prevádzkových podmienkach Miesta plnenia vrátane informácií o príjazdových cestách. Za interpretáciu všetkých týchto údajov zodpovedá Zhotoviteľ. Objednávateľ Zhotoviteľovi najmä poskytol možnosť individuálnej obhliadky Miesta plnenia pred podpisom tejto Zmluvy.
      2. Zhotoviteľ vyhlasuje, že v rozsahu v akom to bolo prakticky možné, sa oboznámil s formou, povahou a podmienkami Miesta plnenia a v uvedenom rozsahu mu je stav Miesta plnenia známy. Zhotoviteľ zároveň v rozsahu, v akom to bolo prakticky možné, získal všetky informácie o Mieste plnenia, ktoré sú nevyhnutné pre riadne vyhotovenie a dokončenie Diela a súvisiacich plnení a pre predchádzanie vzniku škôd v Mieste plnenia a na Diele.
      3. Objednávateľ je povinný Zhotoviteľovi poskytnúť resp. zabezpečiť právo prístupu na Miesto plnenia tak, aby Zhotoviteľ mohol Dielo riadne vyhotoviť a dokončiť a odovzdať Objednávateľovi v  Lehote plnenia. O poskytnutí prístupu Zhotoviteľa na Miesto plnenia Zmluvné strany vyhotovia protokol o sprístupnení Miesta plnenia. Tento protokol musí byť podpísaný oboma Zmluvnými stranami. Zhotoviteľ nie je v omeškaní s plnením podľa tejto Zmluvy po dobu, po ktorú mu Objednávateľ neposkytol právo prístupu na Miesto plnenia podľa tohto bodu.
   2. **Podmienky vykonania Diela**
      1. Zhotoviteľ je zodpovedný za to, že Dielo bude vyhovovať Špecifikácií predmetu zákazky, Ponuke Zhotoviteľa, Zmluve, Detailnej funkčnej špecifikácii a Právnym predpisom.
      2. Zhotoviteľ a Objednávateľ sú povinní vzájomne si poskytnúť, akúkoľvek a všetku súčinnosť nevyhnutnú k riadnemu vyhotoveniu a dokončeniu Diela vrátane všetkých rátane súčinnosti pri spoločnom postupe voči orgánom verejnej moci a akýmkoľvek iným subjektom. V prípade, ak niektorá Zmluvná strana bude považovať poskytnutie súčinnosti druhej Zmluvnej strany za nedostatočné, je povinná o tom písomne informovať druhú Zmluvnú stranu. V opačnom prípade sa bude mať za to, že súčinnosť podľa tejto Zmluvy bola poskytnutá riadne.
      3. Zhotoviteľ nesie zodpovednosť za správne umiestnenie všetkých častí Diela, najmä pokiaľ ide hardvér, v súlade so Špecifikáciou predmetu zákazky a Dokumentáciou Zhotoviteľa, najmä Detailnou funkčnou špecifikáciou a špecifikami Miesta plnenia, a je povinný napraviť každú chybu v situovaní, umiestnení, rozmeroch alebo vytýčení Diela v Mieste plnenia.
      4. Objednávateľ poskytne Zhotoviteľovi možnosť napojenia na odberné miesta elektriny a všetkých energií a ďalších služieb, ktoré môže pri realizácií Diela potrebovať, ak sa s Objednávateľom nedohodne inak, všetky náklady na spotrebu týchto energií znáša Zhotoviteľ. V prípade, ak Objednávateľovi vzniknú náklady na energie v súvislosti realizáciou Diela, uhradí Objednávateľovi tieto náklady Zhotoviteľ.
      5. Zhotoviteľ okrem iného zabezpečí na vlastné riziko a zodpovednosť najmä:
2. dopravu, vykládku a skladovanie hardvéru v Mieste plnenia;
3. akékoľvek technické / stavebné úpravy v súlade s Detailnou funkčnou špecifikáciou nevyhnutné pre umiestnenie a zapojenie hardvérových častí Diela;
4. implementáciu softvéru a inštaláciu a montáž hardvéru, tvoriaceho kompletné Dielo podľa Detailnej funkčnej špecifikácie;
5. uvedenie Diela do prevádzky vrátane vykonania Funkčných skúšok celého Diela a zabezpečenia všetkých materiálov potrebných pre vykonanie Funkčných skúšok;
6. vykonanie úspešného Preberacieho konania.
   * 1. Zhotoviteľ počas celej platnosti tejto Zmluvy nesie zodpovednosť za všetky práce na Diele a akékoľvek nebezpečenstvo spojené s prácami na Diele, zhotovovaním Diela a akýmikoľvek inými prácami a činnosťami, ktoré je Zhotoviteľ povinný vykonať na základe tejto Zmluvy. Zhotoviteľ zabezpečí najmä, nie však výlučne:
        1. bezpečnosť a ochranu zdravia pri práci tak pokiaľ ide o vlastných zamestnancov realizujúcich Dielo ako i zamestnancov Objednávateľa v priebehu inštalácie hardvéru tvoriaceho Dielo a to najmä, nie však výlučne, zabezpečením bezpečnostných a zdravotných požiadaviek podľa zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, nariadenia vlády SR č. 391/2006 Z. z. o minimálnych bezpečnostných a zdravotných požiadavkách na pracovisko, nariadenia vlády SR č. 387/2006 Z. z. o požiadavkách na zaistenie bezpečnostného a zdravotného označenia pri práci a nariadenia vlády SR č. 281/2006 Z. z. o minimálnych bezpečnostných a zdravotných požiadavkách pri ručnej manipulácii s bremenami;
        2. skladovanie hardvéru;
        3. poriadok a čistotu v Mieste plnenia, pokiaľ ide o činnosť zamestnancov Zhotoviteľa prípade iných osôb, ktoré použije na realizáciu Diela;
        4. aby sa všetky osoby realizujúce Dielo v mene Zhotoviteľa zdržali fajčenia na Mieste plnenia;
        5. vykonanie opatrení potrebných na ochranu existujúcich vedení, rozvodov, prípojok a meračov energií, kanalizácie, telekomunikácií a iných inžinierskych sietí nachádzajúcich sa v Mieste plnenia a zabezpečovať ich údržbu a opravy prostredníctvom oprávnených osôb, pokiaľ potreba opravy vznikne v dôsledku okolností, za ktoré zodpovedá Zhotoviteľ;
        6. predchádzanie škodám na majetku tretích osôb;
     2. Zhotoviteľ sa zaväzuje zabezpečiť všetky materiály, krabicový softvér, hardvér nevyhnutné pre zhotovenie Diela a dopraviť ich podľa ich povahy na Miesto plnenia. Zhotoviteľ nie je oprávnený skladovať v Mieste plnenia akékoľvek materiály, zariadenia, či hardvér, okrem tých, ktoré tvoria súčasť Diela a súčasne Zhotoviteľ ich už namontoval alebo inak inštaloval v Mieste plnenia. Zhotoviteľ zabezpečí ochranu všetkých materiálov, krabicového softvéru (resp. nosičov na ktorých je inštalovaný) a hardvéru pred poškodením alebo zničením a ich skladovanie tak, aby tieto nestratili predpísané, resp. požadované vlastnosti. Zhotoviteľ zodpovedá za súlad všetkých materiálov, softvéru a hardvéru, ktoré použil na zhotovenie Diela, s príslušnými Právnymi predpismi a touto Zmluvou a Detailnou funkčnou špecifikáciou. Nebezpečenstvo vzniku škody na Diele znáša výlučne Zhotoviteľ a to až do úplného prevzatia Diela zo strany Objednávateľa v súlade s bodom 3.7 tejto Zmluvy.
     3. Zhotoviteľ je zodpovedný za nakladanie s odpadmi vrátane prípadných stavebných odpadov podľa príslušných ustanovení zákona č. 79/2015 Z. z. o odpadoch v znení neskorších predpisov, ktoré vzniknú v súvislosti s plnením tejto Zmluvy. Zhotoviteľ nesie zodpovednosť za plnenie a plní za Objednávateľa aj všetky povinnosti pôvodcu odpadu v zmysle príslušných ustanovení zákona o odpadoch. V prípade ak Objednávateľovi vznikne akákoľvek škoda v dôsledku porušenia povinností Zhotoviteľa podľa tejto Zmluvy alebo zákona o odpadoch v súvislosti s (ne)plnením akýchkoľvek povinností podľa zákona o odpadoch a príslušných vykonávacích predpisov, Zhotoviteľ odškodní Objednávateľa za akékoľvek takéto škody.
     4. Zhotoviteľ je povinný zvolávať pracovné stretnutia, na ktorých bude oprávneným osobám určeným Objednávateľom predvedený doposiaľ vykonaný ucelený celok v zmysle výstupov Detailnej funkčnej špecifikácie a predvedená jeho funkcionalita, dizajn, architektúra, tak, aby Objednávateľ vedel ohodnotiť tento celok s ohľadom na svoje požiadavky a podať prípadné pripomienky. Pripomienky podľa tohto bodu sa považujú za pokyny Objednávateľa na zhotovenie Diela alebo časti Diela a Zhotoviteľ je povinný upozorniť Objednávateľa na prípadnú nevhodnosť jeho pokynov. Pokyn Objednávateľa nesmie byť zjavne v rozpore s Špecifikáciou predmetu zákazky a Detailnou funkčnou špecifikáciou v opačnom prípade sa bude postupovať ako pri zmenových konaniach podľa bodov 3.3.3 až 3.3.6. Na verifikáciu a validáciu vykonaných ucelených celkov sa primerane aplikuje bod 2.2 tejto Zmluvy.
     5. Pre vylúčenie pochybností, podmienkami vykonania Diela uvedenými v tomto bode nie sú dotknuté ostatné podmienky uvedené v ostatných častiach Zmluvy, najmä v Špecifikácií predmetu zákazky.
   1. **Spolupráca počas realizácie Diela a zmenové konanie**
      1. Zhotoviteľ berie na vedomie, že v Mieste plnenia budú prítomné aj iné osoby odlišné od personálu Zhotoviteľa, nakoľko realizácia, niektorých časti Diela, predovšetkým no nie výlučne inštalácia hardvéru Diela bude prebiehať paralelne s výrobnou prevádzkou Objednávateľa. Podpisom Zmluvy Poskytovateľ prehlasuje, že berie na vedomie túto skutočnosť, a že táto skutočnosť ako taká nebude brániť riadnemu vykonaniu a dokončeniu Diela. Pokiaľ by činnosť osôb Objednávateľa v Mieste plnenia, mala znemožňovať alebo brániť Zhotoviteľovi v prístupe na Miesto plnenia a/alebo vo vykonávaní Diela, alebo ak by takáto činnosť mala spôsobiť škodu na akýchkoľvek zariadeniach Zhotoviteľa potrebných k realizácií Diela, Objednávateľ sa zaväzuje vynaložiť všetko primerané úsilie na zabránenie tejto škody a na zabránenie alebo zmiernenie následkov takejto činnosti. Zhotoviteľ sa zaväzuje v čo najvyššej možnej miere poskytnúť akúkoľvek súčinnosť Objednávateľovi a/alebo ostatným osobám prítomným v Mieste plnenia v záujme zachovania plynulej paralelnej výrobnej prevádzky Objednávateľa. Zmluvné strany sú povinné si tiež vzájomne poskytnúť akúkoľvek a všetku súčinnosť nevyhnutnú k riadnemu vyhotoveniu a dokončeniu Diela vrátane súčinnosti pri spoločnom postupe voči orgánom verejnej moci a akýmkoľvek iným subjektom. Zhotoviteľ sa ďalej zaväzuje koordinovať priebeh a časový harmonogram Funkčných skúšok a Preberacieho konania s Objednávateľom tak, aby v ich súvislosti nedošlo k negatívnemu ovplyvneniu výrobnej prevádzky Objednávateľa.
      2. V prípade, ak niektorá Zmluvná strana bude považovať poskytnutie súčinnosti druhej Zmluvnej strany za nedostatočné, je povinná o tom písomne informovať druhú Zmluvnú stranu. V opačnom prípade sa bude mať za to, že súčinnosť podľa tejto Zmluvy bola poskytnutá riadne.
      3. Ktorákoľvek zo zmluvných strán je oprávnená písomne navrhnúť zmeny ktorejkoľvek časti Diela pred ich dokončením. Žiadna zo zmluvných strán však nie je povinná navrhovanú zmenu schváliť a podpísať dodatok k zmluve.
      4. Zhotoviteľ sa na písomnú výzvu Objednávateľa zaväzuje, v rámci plnenia svojho záväzku podľa tejto zmluvy, vyhodnotiť dôsledky Objednávateľom navrhnutých zmien Diela alebo časti Diela, ktoré budú zahŕňať hodnotenie dopadov týchto zmien na cenu a rozsah plnenia, dohodnuté termíny odovzdania, rozsah potrebnej súčinnosti a vplyv na celkovú funkčnosť Diela ako aj na ďalšie podmienky zmluvy (ďalej len „Hodnotenie dôsledkov“). Ak si podľa Zhotoviteľa zmena podľa tohto článku vyžiada dodatočné náklady, alebo ak by mohla mať negatívny dopad na plnenie záväzkov Zhotoviteľa podľa tejto zmluvy, zmluvné strany sa dohodnú na zmene ceny. Musia však pritom rešpektovať predovšetkým príslušné pravidlá verejného obstarávania týkajúce sa uzatvárania dodatkov k zmluvám v súlade s bodom 4.11.5.
      5. Akékoľvek zmeny majúce vplyv na rozsah a obsah Diela prípadne jeho cenu musia byť dohodnuté formou písomného dodatku k tejto zmluve, ktorým dôjde k úprave zmluvných podmienok v súlade s Hodnotením dôsledkov alebo (ak zmenu navrhol Zhotoviteľ) v súlade s dohodou zmluvných strán, ak nie je v konkrétnom prípade touto Zmluvou stanovené inak.
      6. Za zmenu sa na účely tohto článku považuje požiadavka Objednávateľa, ktorá zjavne vybočuje z rámca Prílohy č. 1 Špecifikácia predmetu plnenia a Detailnej funkčnej špecifikácii nebolo ju možné predpokladať ani pri vynaložení všetkej odbornej starostlivosti v procese prípravy a realizácie Detailnej funkčnej špecifikácie.
   2. **Lehota plnenia**
      1. Zhotoviteľ začne práce na realizácií Diela tak skoro, ako je to primerane možné ihneď po nadobudnutí účinnosti tejto Zmluvy tak, aby celé Dielo vyhotovil a dokončil v súlade s Plánom realizácie diela v Lehote plnenia.
      2. Lehota na zhotovenie Diela je 10 (desať) mesiacov odo dňa nadobudnutia účinnosti tejto Zmluvy. Zhotoviteľ je povinný Dielo v súlade s Plánom realizácie diela v  Lehote plnenia vyhotoviť tak, aby vyhovelo Funkčným skúškam a aby bolo spôsobilé na Preberacie konanie podľa bodu 3.7 tejto Zmluvy.
      3. Zhotoviteľ bude mať nárok na predĺženie Lehoty plnenia pokiaľ oneskorenie s dokončením Diela bude spôsobené niektorou z nasledovných okolnosti:
         1. príčina, ktorá dáva Zhotoviteľovi nárok na predĺženie Lehoty plnenia podľa niektorého z bodov tejto Zmluvy,
         2. omeškanie alebo obmedzenie na strane Objednávateľa, ktoré je priamou príčinou omeškania Zhotoviteľa, a ktoré nebolo odstránené v primeranej lehote na základe výzvy Zhotoviteľa na odstránenie takéhoto omeškania alebo obmedzenia,
         3. dôvody Vyššej moci, ktoré sú priamou príčinou omeškania Zhotoviteľa.
   3. **Plán realizácie diela**
      1. Zhotoviteľ najneskôr do desiatich (10) dní odo dňa nadobudnutia účinnosti tejto Zmluvy predloží Objednávateľovi grafický Plán realizácie diela. Plán realizácie diela bude zodpovedať požiadavkám Špecifikácie predmetu zákazky, Ponuke Zhotoviteľa a tejto Zmluve. Po odovzdaní Plánu realizácie diela patrí Objednávateľovi lehota na preskúmanie Plánu realizácie diela v trvaní desiatich (10) dní. Na preskúmanie Plánu realizácie diela platia primerane podmienky podľa bodov 2.1.2 tejto Zmluvy. Po preskúmaní Plánu realizácie diela Objednávateľom sa tento stáva Prílohou č. 3 tejto Zmluvy.
      2. Grafický plán realizácie Diela bude obsahovať vyjadrenie časovej náročnosti a nadväznosti jednotlivých úkonov, činností a prác vyjadrenú v dňoch potrebných na realizáciu Diela resp. Časti diela. Plán realizácie diela bude obsahovať stručný popis všetkých činností a prác (najmä no nie výlučne vývoj, nasadenie, testovanie softvéru resp. dodanie, montáž hardvéru), ich vzájomnú postupnosť a časovou nadväznosť.
      3. Kedykoľvek to bude potrebné z dôvodu predĺženia Lehoty plnenia alebo kedykoľvek Plán realizácie diela nebude zodpovedať Zmluve, alebo ak sa skutočný postup prác nezhoduje s Plánom realizácie diela, alebo ak sa v porovnaní s predpokladmi Plánu realizácie diela, Zhotoviteľ predloží Objednávateľovi revidovaný Plán realizácie diela na preskúmanie za rovnakých podmienok ako sú uvedené v bode 2.1.2, a to najneskôr do piatich (5) dní odo dňa, kedy Objednávateľ vyzve Poskytovateľa na predloženie takéhoto revidovaného Plánu realizácie diela na preskúmanie. Pre vylúčenie pochybností platí, že revízia Plánu realizácie diela podľa tohto bodu nemôže mať sama o sebe vplyv na predĺženie Lehoty plnenia, pokiaľ okolnosť vyvolávajúca potrebu revízie Plánu realizácie diela zároveň nedáva Zhotoviteľovi právo na predĺženie resp. úpravu Lehoty plnenia podľa iného bodu tejto Zmluvy.
   4. **Funkčné skúšky**
      1. Pred odovzdaním celého Diela ako i každej Časti diela je Zhotoviteľ za účasti Objednávateľa a v súlade s Plánom realizácie diela povinný vykonať Funkčné skúšky Diela resp. Časti diela. Na základe Funkčných skúšok musí Zhotoviteľ preukázať, že Dielo ako ucelený systém resp. Časti diela sú spôsobilé a pripravené pre riadnu prevádzku, a že spĺňajú všetky požiadavky Špecifikácie predmetu zákazky, vyhovujú Detailnej funkčnej špecifikácii, Ponuke Zhotoviteľa a spĺňajú ostatné požiadavky na základe Zmluvy vzťahujúce sa na Dielo.
      2. Zhotoviteľ pre účely Funkčných skúšok zabezpečí a poskytne všetky prístroje, vybavenie, asistenciu, dokumenty a iné informácie, elektrinu, zariadenia, materiály, personál a všetko ostatné tak, aby Funkčné skúšky prebehli v súlade so Zmluvou.
      3. Harmonogram Funkčných skúšok Zhotoviteľ doručí Objednávateľovi v dostatočnom časovom predstihu, najneskôr však štrnásť (14) pracovných dní pred plánovaným termínom Funkčných skúšok. Harmonogram Funkčných skúšok bude obsahovať časový harmonogram jednotlivých plánovaných úkonov testovania, ako aj ich opis vrátane výsledkov – protokolov interného testovania realizovaných v priebehu vývoja.
      4. Funkčné skúšky budú prebiehať v súlade s harmonogramom Funkčných skúšok a budú zahŕňať všetky prevádzkové skúšky za účelom preukázania, že Dielo resp. Časť diela môže byť prevádzkované správne a bezpečne tak, ako je špecifikované v Detailnej funkčnej špecifikácii, za všetkých dostupných prevádzkových podmienok. Funkčné skúšky budú prebiehať a harmonogram Funkčných skúšok bude zodpovedať testovaniu v nasledovnom slede:
         1. skúšky pred uvedením do testovacej prevádzky, ktoré budú zahŕňať príslušné kontroly a skúšky funkčnosti (bez prevádzky) za účelom preukázania správnej implementácii softvéru a montáže hardvéru tvoriacich Dielo resp. Časť diela a toho, že Dielo resp. Časť diela môže bezpečne podstúpiť skúšky podľa bodu b) nižšie;
         2. skúšky pri uvádzaní do testovacej prevádzky (komplexné skúšky – skúšobná prevádzka) s reálnymi dátami o plánovaní výroby a plánovaní zákazky Objednávateľa naplnenými do Diela Zhotoviteľom, ktoré budú zahŕňať všetky skúšky pokrývajúce bežnú prevádzku za účelom preukázania, že Dielo resp. Časť diela môžu byť prevádzkované bezpečne tak, ako je špecifikované, za všetkých dostupných prevádzkových podmienok v súlade s účelom Dielo resp. Časť diela a Detailnou funkčnou špecifikáciou.
      5. O výsledku každých Funkčných skúšok podľa bodu 3.5.4 bude vyhotovený samostatný protokol. Ak Dielo resp. Časť diela nevyhovie Funkčným skúškam, Objednávateľ môže požadovať, aby Zhotoviteľ napravil vady Dielo resp. Časti diela, a aby Zhotoviteľ vykonal opakované Funkčné skúšky za rovnakých podmienok. To sa vzťahuje na ktorúkoľvek časť Funkčných skúšok. Ak Dielo resp. Časť diela nevyhovie ani opakovaným Funkčným skúškam, Objednávateľ môže nariadiť ďalšie opakovanie Funkčných skúšok alebo Dielo resp. Časť diela odmietnuť prevziať a odstúpiť od Zmluvy. Zhotoviteľ berie na vedomie že realizácia samostatných Častí diela bez prevzatia Diela ako celku nemá pre Objednávateľa hospodársky význam, a Objednávateľ bude v prípade predčasného ukončenia tejto Zmluvy požadovať vrátanie všetkých na základe tejto Zmluvy uhradených finančných prostriedkov.
      6. Odstránenie nedostatkov po neúspešných Funkčných skúškach resp. úspešné vykonanie opakovaných Funkčných skúšok nezbavuje Zhotoviteľa zodpovednosti za omeškanie s riadnym dodaním Diela v Lehote plnenia a Objednávateľa nezbavuje nároku na náhradu škody a zaplatenie zmluvnej pokuty podľa tejto Zmluvy.
   5. **Pilotná prevádzka**
      1. Po úspešnej realizácii Funkčných skúšok prechádza Dielo z testovacej do pilotnej prevádzky v trvaní trvať 1 mesiac odo dňa prevzatia Objednávateľom, kde bude dielo pracovať s reálnymi dátami Objednávateľa. Počas pilotnej prevádzky bude Zhotoviteľ poskytovať poradenstvo a plnú technickú podporu formou zriadenia a prevádzkovania Hot-line pri riešení neštandardných situácií spojených s užívaním Diela alebo časti Diela. Linka Hotline bude zabezpečovaná prostredníctvom odborne zdatnej osoby, ktorá sa podieľala na implementácii Diela.
      2. Podmienkou pre prechod Diela do pilotnej prevádzky je súhlas a/alebo pokyn Objednávateľa s nasadením Diela do pilotnej prevádzky.
      3. Po nasadení Diela do pilotnej prevádzky je Zhotoviteľ povinný poskytnúť všetku nevyhnutnú súčinnosť dodávateľom akýchkoľvek zariadení resp. iným osobám integrujúcim akékoľvek zariadenia na Dielo.
   6. **Preberacie konanie**
      1. Preberacie konanie je konanie, v ktorom Objednávateľ v nadväznosti na Funkčné skúšky a Pilotnú prevádzku preverí, že Dielo ako celok, resp. jeho jednotlivé časti podľa Prílohy č. 2 – Rozpočet diela a k tomu zodpovedajúca Dokumentácia Zhotoviteľa nemá vady a spĺňa požiadavky Špecifikácie predmetu zákazky, Detailnej funkčnej špecifikácie a Ponuky Zhotoviteľa, Právnych predpisov, Zmluvy, ktoré sa končí vydaním protokolu, ktorým Objednávateľ deklaruje splnenie záväzkov Zhotoviteľa vykonať a dokončiť Dielo riadne (konanie podľa tohto bodu ďalej aj ako „**Preberacie konanie**“ a protokol vydaný v Preberacom konaní ďalej aj ako „**Preberací protokol**“).
      2. Preberacie konanie sa uskutoční až po zhotovení a Funkčných skúškach Diela, resp. jeho jednotlivých častí podľa Prílohy č. 2 – Rozpočet diela a po skončení pilotnej prevádzky. Zhotoviteľ je povinný k Preberaciemu konaniu predložiť Objednávateľovi nasledovné doklady:
         1. Žiadosť o vydanie Preberacieho protokolu;
         2. dodacie listy, licencie  (ak relevantné);
         3. všetky protokoly o Funkčných skúškach;
         4. všetku Dokumentáciu Zhotoviteľa, ak ešte nebola Objednávateľovi podľa tejto Zmluvy odovzdaná, najmä užívateľské manuály a ostatnú dokumentáciu vzťahujúcu sa na Dielo;
         5. certifikáty a ďalšie dokumenty preukazujúce zhodu použitých zariadení a záznamy zo všetkých skúšok (v rozsahu, v akom tak vyžaduje Špecifikácia predmetu zákazky, Detailná funkčná špecifikácia alebo Právne predpisy);
         6. Všetky protokoly o zaškolení obsluhy Diela;
         7. akékoľvek ďalšie dokumenty, ktoré majú byť Objednávateľovi odovzdané na základe tejto Zmluvy;
         8. vyjadrenie Zhotoviteľa, že Dielo bolo vyhotovené v súlade s Detailnou funkčnou špecifikáciou, platnými STN normami a Právnymi predpismi, a že Dielo je schopné trvalej a bezpečnej prevádzky.
      3. Preberacie konanie sa začína dňom predloženia žiadosti o vydanie Preberacieho protokolu spolu so všetkými dokumentami podľa bodu 3.8.2 vyššie. Predloženie žiadosti o vydanie Preberacieho protokolu Objednávateľovi znamená, že podľa názoru Zhotoviteľa je Dielo vykonané a dokončené riadne v súlade so Zmluvou, nemá vady, a je pripravené k úspešnému Preberaciemu konaniu. Za riadne dokončené Dielo sa považuje dokončené bez vád a v súlade s Ponukou Zhotoviteľa, Detailnou funkčnou špecifikáciou, Špecifikáciou predmetu zákazky, Zmluvou a Právnymi predpismi.
      4. Do štrnástich (14) dní odo dňa začatia Preberacieho konania je Objednávateľ povinný:
         1. vydať Zhotoviteľovi Preberací protokol s uvedením dátumu, kedy bolo Dielo dokončené v súlade so Zmluvou, s výnimkou drobných nedorobkov a vád, ktoré nebránia užívaniu Diela pre zamýšľaný účel; alebo
         2. zamietnuť žiadosť o vydanie Preberacieho protokolu s uvedením vád Diela a prác, ktoré musí Zhotoviteľ vykonať, aby bolo Dielo v súlade so Zmluvou.
      5. V prípade, ak Objednávateľ nevydá Preberací protokol alebo žiadosť o vydanie Preberacieho protokolu nezamietne v lehote podľa bodu 3.8.4, má sa za to, že Preberací protokol bol vydaný k poslednému dňu tejto lehoty. Vydaním Preberacieho protokolu alebo uplynutím lehoty podľa bodu 3.8.4 v prípade fikcie vydania Preberacieho protokolu podľa predchádzajúcej vety sa končí Preberacie konanie. Vydanie Preberacieho protokolu Zhotoviteľ Objednávateľovi potvrdí podpisom Preberacieho protokolu. Pokiaľ Zhotoviteľ podpisom nepotvrdí Objednávateľovi vydanie Preberacieho protokolu do troch (3) pracovných dní odo dňa, kedy bol Zhotoviteľovi doručený, má sa za to, že vydanie Preberacieho protokolu Zhotoviteľ podpisom potvrdil v posledný deň tejto lehoty.
      6. Dňom podpisu Preberacieho protokolu oboma Zmluvnými stranami podľa bodu 3.8.5 prechádza na Objednávateľa vlastníctvo resp. užívacie práva k Dielu a nebezpečenstvo škody na Diele v zmysle tejto Zmluvy.
      7. Pre vylúčenie pochybností, ak bude mať Dielo k dátumu uplynutia Lehoty plnenia zjavné vady zistené v rámci Preberacieho konania podľa tohto bodu 3.8 Zmluvy, má sa za to, že Zhotoviteľ sa dostal do omeškania s riadnym a včasným plnením k dátumu uplynutia Lehoty plnenia, a to bez ohľadu na to, či boli vady v rámci Preberacieho konania zistené po tomto dátume (resp. týchto dátumoch). Odstránenie vytknutých vád Zhotoviteľom a následné vydanie Preberacieho protokolu podľa tohto článku Zhotoviteľa nezbavuje zodpovednosti za škodu a omeškanie a Objednávateľa nezbavuje nároku na zmluvnú pokutu za omeškanie Zhotoviteľa s povinnosťou plniť riadne a včas v  Lehote plnenia.
      8. V prípade, že Objednávateľ odmietne vydať Preberací protokol postupom podľa bodu 3.8.4 b), Zhotoviteľ po odstránení vytknutých vád opätovne predloží žiadosť o vydanie Preberacieho protokolu podľa bodu 3.8.1, resp. 3.8.3 tejto Zmluvy a Objednávateľovi plynie lehota v zmysle bodu 3.8.4 tejto Zmluvy, pričom bod 3.8.5 sa aplikuje primerane. Opätovným vykonaním Preberacieho konania nie je dotknutý tento bod 3.8.8. Pre vylúčenie pochybností, bez ohľadu na to, kedy Objednávateľ vydá Preberací protokol napr. aj pre prípad opakovaného Preberacieho konania (pokiaľ neplatí fikcia vydania Preberacieho protokolu podľa bodu 3.8.5 platí, že pokiaľ k uplynutiu Lehoty plnenia nebolo Dielo spôsobilé na úspešné ukončenie Preberacieho konania (t. j. vykonané bez vád resp. bez vád, ktoré bránia užívaniu Diela pre dohodnutý účel), Zhotoviteľ sa dostal do omeškania ku dňu nasledujúcemu po uplynutí Lehoty plnenia. Vyššie uvedené znamená, že odstránenie vytknutých vád Zhotoviteľom a následné vydanie Preberacieho protokolu v Preberacom konaní Zhotoviteľa nezbavuje zodpovednosti za škodu a omeškanie a Objednávateľa nezbavuje nároku na zmluvnú pokutu za omeškanie Zhotoviteľa s riadnym a včasným plnením v  Lehote plnenia.
      9. V prípade, ak Objednávateľ vydá Preberací protokol podľa bodu 3.8.4 a) s výnimkou drobných nedokončených prác a vád, ktoré nebránia užívaniu Diela, Objednávateľ v Preberacom protokole určí alebo sa so Zhotoviteľom dohodne na primeranej lehote na odstránenie týchto vád a nedorobkov. O úplnom odstránení vád a nedorobkov podľa Zmluvné strany vyhotovia protokol o úplnom odstránení vád a nedorobkov. Tento protokol musí byť podpísaný oboma Zmluvnými stranami.
      10. Pokiaľ Zhotoviteľ neodstráni vady a nedorobky Diela v dodatočnej primeranej lehote určenej v Preberacom protokole podľa bodu 3.8.4 b) vzniká Objednávateľovi nárok na zaplatenie zmluvnej pokuty podľa bodu 4.5.1 b) tejto Zmluvy. V prípade, ak vznikne Objednávateľovi škoda v dôsledku užívania Diela s vadami a nedorobkami uvedenými v Preberacom protokole, Zhotoviteľ Objednávateľa za túto škodu odškodní v plnom rozsahu.
   7. **Nasadenie do produkčnej prevádzky**
      1. Po prevzatí celého Diela prechádza Dielo do produkčnej prevádzky. Uvedené však nezbavuje Zhotoviteľa zo zodpovednosti skryté vady Diela resp. časti Diela, ktoré je povinný odstrániť v rámci záručnej doby.
7. **SPOLOČNÉ USTANOVENIA**
   1. **Zmluvná cena a platobné podmienky**
      1. Zmluvná cena za plnenie predmetu Zmluvy je stanovená dohodou Zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách a je rozčlenená nasledovne:
      2. Celková Zmluvná cena za vyhotovenie Diela a za všetky súvisiace plnenia podľa tejto Zmluvy je nasledovná:

Cena bez DPH: .............EUR

Sadzba DPH: .............EUR

Cena s DPH: .............EUR

(slovom: .............EUR)

(ďalej aj ako „**Zmluvná cena**“)

* + 1. Zmluvná cena je cena maximálna a je totožná s cenou, ktorú Zhotoviteľ predložil vo svojej Ponuke Zhotoviteľa. Zmluvná cena je premietnutá v Rozpočte Diela, ktorý tvorí Prílohu č. 2 Zmluvy. Objednávateľ je povinný uhradiť len cenu skutočne prevzatých Častí Diela resp. Diela ako celok. Objednávateľ si vyhradzuje právo na pomerné zníženie ceny v prípade, ak sa ktorákoľvek Časť Diela z dôvodov nepredvídateľných v čase uzatvorenia Zmluvy sa nebude z podnetu Objednávateľa realizovať. Zmluvná cena a Rozpočet Diela zahŕňa všetky náklady nevyhnutné na riadne vyhotovenie a dokončenie Diela a odstránenie všetkých vád, a zahŕňa v sebe všetky ostatné plnenia v rozsahu a na základe tejto Zmluvy, Súťažných podkladov a Ponuky Zhotoviteľa. Zmluvná cena pokrýva všetky zmluvné záväzky a všetky povinnosti nevyhnutné pre riadne vyhotovenie a dokončenie Diela, vrátane všetkých Materiálov, súčiastok, dielov, cla, daní, personálneho zabezpečenia, dopravy a akýchkoľvek iných poplatkov, ktoré bude nutné vynaložiť podľa tejto Zmluvy. Pokiaľ určité práce alebo plnenie alebo jej/jeho časť nie sú obsiahnuté v Rozpočte Diela ako samostatná položka, má sa za to, že cena za túto prácu/plnenie je zahrnutá v ostatných položkách Rozpočtu Diela.
    2. Fakturácia Zmluvnej ceny bude prebiehať za vykonané práce nasledovne:

Zhotoviteľ je oprávnený vystaviť Objednávateľovi faktúry na základe tejto Zmluvy za dodanie Diela, resp. každej príslušnej časti Diela vo výške zodpovedajúcej príslušnej dodanej časti Diela podľa Rozpočtu Diela, vždy až po vydaní Preberacieho protokolu k príslušnej dodanej časti Diela, resp. po vydaní protokolu o odstránení vád na tejto časti Diela (ak boli vytknuté);

* + 1. Každá faktúra doručená Objednávateľovi na zaplatenie bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov a musí obsahovať minimálne nasledovné údaje:
* číslo faktúry;
* identifikáciu Objednávateľa podľa Zmluvy;
* identifikáciu Zhotoviteľa podľa Zmluvy (údaj o obchodnom mene, sídle alebo mieste podnikania, identifikačnom čísle, údaj o zápise v obchodnom registri alebo inej evidencii vrátane spisovej značky, ak je v nich Zhotoviteľ zapísaný, daňové identifikačné číslo a identifikačné číslo pre DPH);
* označenie banky a čísla účtu, na ktorý ma byť platba zaplatená, vrátane konštantného a variabilného symbolu v súlade so Zmluvou;
* deň vystavenia faktúry, deň splatnosti a deň dodania;
* rozsah a druh plnenia;
* základ dane;
* výška dane;
* celkovú čiastku vrátane DPH;
* dôvod fakturácie s odkazom na Zmluvu;
* akékoľvek ďalšie údaje vyžadované pre takéto doklady Právnymi predpismi.
  + 1. Splatnosť každej faktúry podľa tejto Zmluvy je šesťdesiat (60) dní od doporučeného doručenia faktúry bez nedostatkov do sídla Objednávateľa v zmysle Zmluvy, a to bezhotovostným prevodom na účet Zhotoviteľa uvedený v záhlaví Zmluvy.
    2. Ak faktúra nebude obsahovať vyššie uvedené údaje alebo k nej nebudú priložené prílohy, alebo ak nebude obsahovať správne údaje, Objednávateľ je oprávnený takúto faktúru vrátiť Zhotoviteľovi spolu s označením nedostatkov, pre ktoré bola vrátená. V tomto prípade sa plynutie lehoty splatnosti takejto faktúry prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry do sídla Objednávateľa.
  1. **Riziko a zodpovednosť za škodu**
     1. Zhotoviteľ zodpovedá bez obmedzenia za všetky škody, ktoré vzniknú jeho zavinením, ktoré vzniknú Objednávateľovi a iným osobám na Mieste plnenia, na samotnom Diele, na veciach, ako aj na osobách, pri prácach, ktorými bol poverený bez ohľadu na to, či tieto práce budú vykonané jeho zamestnancami alebo pracovníkmi, alebo ním poverenými Subdodávateľmi.
     2. Škodou sa rozumie aj škoda spočívajúca v povinnosti Objednávateľa vrátiť časť nenávratného finančného príspevku na financovanie predmetu Diela Poskytovateľovi NFP, resp. sankcia uložená Objednávateľovi Poskytovateľom NFP v prípade, ak Dielo nebude vykonané riadne a/alebo v Lehote plnenia z dôvodov na strane Zhotoviteľa. Nárok na náhradu škody nevylučuje právo Objednávateľa uplatniť zmluvnú pokutu v súlade s podmienkami Zmluvy.
     3. Škodou sa rozumie aj akákoľvek sankcia alebo pokuta uložená Objednávateľovi zo strany orgánov verejnej správy alebo orgánov štátnej správy za porušenia akýchkoľvek povinností súvisiacich s plnením Zmluvy, za ktoré nesie zodpovednosť Zhotoviteľ.
     4. Zhotoviteľ odškodní Objednávateľa od všetkých nárokov, škôd, strát a nákladov v súvislosti s poškodením alebo stratou akéhokoľvek majetku, nehnuteľného alebo hnuteľného v rozsahu, v akom toto poškodenie alebo strata vyplýva z dôvodov Dokumentácie Zhotoviteľa, vyhotovenia alebo dokončenia Diela a odstránenia akýchkoľvek vád alebo ak sa dá pripísať akejkoľvek nedbanlivosti, úmyselnému činu alebo porušeniu Zmluvy Zhotoviteľom.
     5. Zhotoviteľ nezodpovedá podľa tejto Zmluvy za nároky, škody, straty a náklady v prípadoch, kedy ich vznik možno pričítať okolnosti Vyššej moci. Za okolnosť Vyššej moci sa má namysli taká okolnosť, pri ktorej sú kumulatívne splnené všetky nižšie uvedené znaky:
        1. je mimo kontroly Zmluvnej strany;
        2. proti jej vzniku sa Zmluvná strana nemohla primerane zabezpečiť;
        3. Zmluvná strana sa jej po jej vzniku nemohla primerane vyhnúť alebo ju prekonať; a zároveň
        4. Zmluvná strana ju v čase uzavretia tejto Zmluvy objektívne nemohla predvídať.

(okolnosti podľa tohto bodu ďalej aj ako „**Vyššia moc**“)

* + 1. Kedykoľvek ktorákoľvek Zmluvná strana zistí akúkoľvek prekážku, ktorá jej bráni alebo je odôvodnené predpokladať, že jej bude brániť, v plnení akýchkoľvek povinností podľa tejto Zmluvy, najmä tak prekážku podľa bodu 4.2.5 a bodu 3.4.3 tejto Zmluvy, ale aj podľa akéhokoľvek iného ustanovenia tejto Zmluvy, je povinná jej vznik alebo existenciu bezodkladne písomne oznámiť druhej Zmluvnej strane. Pri riešení vzájomných nárokov spôsobených výskytom takýchto prekážok sú Zmluvné strany povinné postupovať vo vzájomnej súčinnosti tak, aby do najvyššej možnej miery zabránili následkom alebo zmiernili následky Vyššej moci.
  1. **Záručná doba a zodpovednosť za vady**
     1. Zhotoviteľ zodpovedá za to, že Dielo, ako aj všetky materiály, inštalované zariadenia ako i dodaný softvér budú mať počas Záručnej doby vlastnosti dohodnuté v tejto Zmluve, najmä Detailnej funkčnej špecifikácii, ako aj vlastnosti obvyklé s prihliadnutím na povahu Diela, a že bude spôsobilé na riadne používanie na účel, na ktorý je určené. Záručná doba začína plynúť dňom podpisu Preberacieho protokolu oboma Zmluvnými stranami a trvá po dobu dvadsaťštyri (24) mesiacov (ďalej aj ako „**Záručná doba**“). Za vadu sa v prípade dodaného softvéru považuje predovšetkým no nie výlučne zobrazovanie chybových hlásení, absencia požadovanej alebo obvyklej funkcionality, nedostatočnej kompatibilite, príliš dlhá odozva, užívateľsky neprijateľné ovládanie resp. iná odchýlka fungovania od Detailnej funkčnej špecifikácie.
     2. Zmluvné strany sa dohodli, že aby bolo Dielo a Dokumentácia Zhotoviteľa počas celej Záručnej doby v súlade so Zmluvou, Objednávateľ je oprávnený požadovať a Zhotoviteľ je povinný vykonať všetky činnosti k odstráneniu vád Diela a Dokumentácie Zhotoviteľa oznámených Objednávateľom. Zhotoviteľ je povinný všetky tieto vady odstrániť a všetky práce vykonať na svoje náklady a riziko. Súčasne sa dojednáva, že v prípade výskytu vád Diela, spočívajúcich v softvéri tretích osôb bude Zhotoviteľ uplatňovať v mene Objednávateľa u výrobcu (resp. nositeľa príslušných práv k tomuto softvéru) takéhoto softvéru.
     3. Zhotoviteľ zodpovedá za vady, ktoré má Dielo v okamihu prechodu nebezpečenstva na Objednávateľa, aj keď sa vada stane zjavnou až po tejto dobe. Zhotoviteľ zodpovedá takisto za akúkoľvek vadu, ktorá vznikne po dobe prechodu nebezpečenstva na Objednávateľa, ak je spôsobená porušením povinností Zhotoviteľa, alebo osoby ktorú použil na splnenie záväzku podľa tejto Zmluvy. Zhotoviteľ tiež zodpovedá za to, že budú splnené všetky podmienky príslušného výrobcu dodaného softvéru k zákonnému nadobudnutiu práva užívať a používať takýto softvér.
     4. Výslovne sa dojednáva, že Dielo alebo ktorákoľvek časť Diela musia byť bez právnych vád. Existencia právnych vád predstavuje vadu kategórie 3 v zmysle bodu 4.3.6c) bod (i). Za stav bez právnych vád sa na účely tejto zmluvy považuje situácia, kedy Dielo alebo časti Diela nie sú zaťažené právami tretích osôb, ktoré znemožňujú užívať Dielo alebo ktorúkoľvek jeho časť v súlade s touto zmluvou. V prípade, ak má Dielo a/alebo časť Diela právne vady, je Zhotoviteľ povinný tieto nároky na vlastné náklady vysporiadať. V prípade ak sa tak nestane je povinný uhradiť Objednávateľovi všetky náklady s tým vzniknuté, vrátane trov právneho zastúpenia(účelne vynaložených).
     5. Zhotoviteľ určuje, ako zodpovednú osobu na oznamovanie vád a havarijných udalostí [*meno a priezvisko*], tel. číslo.[*doplní uchádzač*], E-Mail: [*doplní uchádzač*]. Objednávateľ sa zaväzuje, že prípadnú požiadavku na odstránenie vady uplatní bezodkladne po jej zistení písomne, a to zaslaním emailu na vyššie uvedenú emailovú adresu.
     6. Odstraňovanie vád – poskytovanie záručného servisu, pokiaľ nie je dojednané inak prebieha nasledovne:
        1. Objednávateľ alebo oprávnená osoba v mene Objednávateľa nahlasuje požiadavku na odstránenie vady telefonicky alebo e-mailom na linku Hotline tel. č. .................. *[bude doplnené úspešným uchádzačom] resp.* Helpdesk ................@...................*[bude doplnené úspešným uchádzačom]*.
        2. Zhotoviteľ je povinný v reakčnom čase 2 h od nahlásenia požiadavky (v čase od 6:00 do 20:00) o potrebe odstránenia vady zaslať e-mailom Objednávateľovi potvrdenia o prijatí oznámenia vade a začať s odstraňovaním vád - nastúpiť na záručný servis najneskôr v lehote 24 hodín od nahlásenia.
        3. Zhotoviteľ je povinný odstrániť vadu v nasledovných lehotách počítaných od momentu ich nahlásenia po nasadení:
           1. Pre kategóriu3 48 hodín
           2. Pre kategóriu2 7 prac. dni
           3. Pre kategóriu1 30 prac. dní
        4. Vady sa na účely záručného servisu sa členia na vady:
           1. Zásadná chyba - kategória3 (blocker). Riadna prevádzka diela nie je možná, alebo je znížená do neprijateľnej miery (miera, ktorá podstatne v rozpore s účelom Zmluvy bráni užívaniu Diela).
           2. Bežná chyba – kategória 2. Prevádzka je ovplyvnená natoľko, že bráni riešeniu bežných pracovných úloh automatizovaným spôsobom a dochádza k významnému spomaleniu riešenia pracovných úloh a/alebo vyvoláva potrebu na dodatočné personálne zdroje na strane Objednávateľa. pričom odozva systému na požiadavky v reálnom čase prekračuje 2 minúty.
           3. Nepodstatná chyba – kategória 1. Chyba neovplyvňuje riadnu prevádzku. Ide o malé vady, ktoré spôsobujú nepohodlnosť obsluhy a nevýznamné chyby vo vizuálnom rozhraní, akými sú chybné popisy, zatrieďovanie dát, prekresľovanie. Užívateľ nemusí vykonať naviac práce na obídenie závady.
     7. Zhotoviteľ znáša všetky náklady spojené s odstránením vád Diela. Záručná doba neplynie po dobu, po ktorú Objednávateľ nemôže užívať Dielo resp. časť Diela pre jeho vady, za ktoré zodpovedá Zhotoviteľ.
  2. **Práva duševného vlastníctva a softwarové vybavenie** 
     1. V prípade, že Dielo a/alebo akákoľvek časť predmetu plnenia podľa tejto Zmluvy, ktorá bude vytvorená a/alebo dodaná Zhotoviteľom alebo jeho zamestnancami na účely splnenia jeho záväzkov podľa tejto Zmluvy bude mať povahu autorského diela v zmysle Autorského zákona, tak Zhotoviteľ udeľuje Objednávateľovi v súlade s ustanovením § 65 a nasl. Autorského zákona licenciu resp. sublicenciu na použitie takto chráneného autorského diela, a to nevýhradnú, neobmedzenú (bez časového a teritoriálneho obmedzenia) v rozsahu nevyhnutnom na riadne fungovanie a užívanie Diela prípadne inej časti plnenia Objednávateľom v súlade s účelom tejto Zmluvy. Za týmto účelom a v tomto rozsahu je Objednávateľ oprávnený udeliť sublicenciu tretím osobám. Zmluvné strany sa dohodli, že odmena Zhotoviteľa za poskytnutie licencie/sublicencie podľa tohto bodu 4.4 je zahrnutá v Rozpočte Diela.
     2. Zhotoviteľ prehlasuje, že dodaním (i) akéhokoľvek softwarového, či systémového vybavenia poskytnutého na základe tejto Zmluvy a (ii) akéhokoľvek technického alebo akéhokoľvek iného zariadenia alebo dokumentácie, ktoré je súčasťou Diela nedochádza k porušovaniu ani ohrozovaniu žiadnych práv duševného vlastníctva tretích osôb vrátane práv priemyselného vlastníctva a iných obdobných práv. Zhotoviteľ odškodní a ochráni Objednávateľa pred akýmikoľvek prípadnými nárokmi tretích strán voči Objednávateľovi v súvislosti s inštaláciou a prevádzkou Diela.
     3. Zhotoviteľ sa zaväzuje, že zabezpečí akékoľvek a všetky potrebné licencie či iné súhlasy od akýchkoľvek, výrobcov a prevádzkovateľov systémov, softwarov, zariadení Diela, či akýchkoľvek iných osôb, potrebné pre prevádzkovanie Diela.
     4. Objednávateľ prevzatím Diela nepreberá žiadnu zodpovednosť za prípadne porušenie akýchkoľvek majetkových a/alebo autorských a priemyselných práv tretích osôb Zhotoviteľom v súvislosti s plnení tejto Zmluvy.
     5. Zhotoviteľ sa zaväzuje Objednávateľ odškodniť pred každým nárokom tretej osoby z porušenia akéhokoľvek patentového práva, registrovaného návrhu, autorského práva, ochrannej známky, obchodného záväzku, obchodného tajomstva, alebo iných duševných a priemyselných práv súvisiacich s Dielom, ktorý vznikne z alebo v súvislosti s Dokumentáciou Zhotoviteľa, výrobou alebo vyhotovením Diela alebo používaním Diela Objednávateľom. Zhotoviteľ v plnej miere zodpovedá za škodu, ktorá Objednávateľovi vznikne v súvislosti s porušením akýchkoľvek povinností Zhotoviteľa podľa tohto bodu Zmluvy.
  3. **Zmluvné sankcie**
     1. V prípade, že nastane niektorá z nižšie uvedených okolností má Objednávateľ na základe faktúry nárok požadovať od Zhotoviteľa zaplatenie a Zhotoviteľ je v prípade uplatnenia takého nároku zo strany Objednávateľa povinný Objednávateľovi zaplatiť nasledovné zmluvné pokuty (pre vylúčenie pochybností, pre každý prípad, kedy nastane akákoľvek z nižšie uvedených okolností, t. j. kedykoľvek aj opakovane):
        1. V prípade omeškania Zhotoviteľa s odovzdaním Diela v Lehote plnenia má Objednávateľ nárok na zaplatenie zmluvnej pokuty vo výške 0,05 % zo Zmluvnej ceny Diela, a to za každý aj začatý deň omeškania;
        2. V prípade omeškania Zhotoviteľa s odstránením vád Diela podľa bodu 3.7.10 tejto Zmluvy má Objednávateľ nárok na zaplatenie zmluvnej pokuty vo výške 3.000,- EUR (slovom: tritisíc euro) a to za každý aj začatý deň omeškania;
        3. V prípade, ak Zhotoviteľ zadá určitú časť plnenia tejto Zmluvy Subdodávateľovi v rozpore s postupom podľa bodu 4.7 tejto Zmluvy má Objednávateľ nárok na zaplatenie zmluvnej pokuty vo výške 100.000,- EUR (slovom: stotisíc euro);
        4. V prípade, ak Zhotoviteľ vykonáva vybrané odborné činností v rámci plnenia tejto Zmluvy, ktoré má vykonávať výlučne prostredníctvom Odborníkov, prostredníctvom iných osôb, alebo v prípade, ak Zhotoviteľ viac nedisponuje kapacitami Odborníka, a nemá zabezpečené nahradenia kapacity Odborníka iným Odborníkom tejto Zmluvy, má Objednávateľ nárok na zaplatenie zmluvnej pokuty vo výške 10.000,- EUR (slovom: desaťtisíc euro);
        5. V prípade, ak Zhotoviteľ na prvú výzvu Objednávateľa podľa bodu 4.8 tejto Zmluvy nenapraví porušenie alebo neplnenie tejto Zmluvy v primeranej lehote má Objednávateľ nárok na zaplatenie zmluvnej pokuty vo výške 1.000,- EUR (slovom: tisíc euro), a to za každý aj začatý deň, kedy toto porušenie alebo neplnenie trvá.
        6. V prípade porušenia záväzku ochrany sprístupnených informácií/dát podľa bodu 4.9 má Objednávateľ nárok na zaplatenie zmluvnej pokuty vo výške 200.000,- EUR (slovom: dvesto tisíc euro), a to za každé jednotlivé porušenie povinnosti mlčanlivosti podľa bodu 4.9.
     2. V prípade omeškania Objednávateľa s úhradou faktúr má Zhotoviteľ nárok na zaplatenie úroku z omeškania vo výške 0,05 % z dlžnej sumy vrátane DPH za každý aj začatý deň omeškania.
     3. Zaplatením zmluvnej pokuty na základe tejto Zmluvy nezaniká povinnosť splniť zabezpečený záväzok. Rovnako nezaniká ani nárok na náhradu škody príslušnej Zmluvnej strany, ktorá jej vznikne v súvislosti s porušením tejto Zmluvy v plnej výške a nie je dotknutý ani prípadný iný nárok na primerané zadosťučinenie, ktoré môže byť poskytnuté aj v peniazoch, či nárok na vydanie bezdôvodného obohatenia alebo iného nároku vyplývajúceho z akéhokoľvek právneho predpisu.
     4. Splatnosť faktúry za zmluvnú pokutu vystavenej podľa tohto bodu bude minimálne sedem (7) kalendárnych dní.
  4. **Trvanie a ukončenie Zmluvy**
     1. Táto Zmluva nadobúda platnosť a účinnosť dňom jej podpisu oboma Zmluvnými stranami.
     2. Táto Zmluva trvá až do úplného splnenia všetkých vzájomných povinností a vysporiadania všetkých záväzkov Zmluvných strán na základe tejto Zmluvy, pokiaľ nedôjde k jej predčasnému ukončeniu v súlade s ustanoveniami tejto Zmluvy.
     3. Táto zmluva zanikne okrem splnenia všetkých práv a povinností obidvoch Zmluvných strán aj písomnou dohodou Zmluvných strán alebo písomným odstúpením od Zmluvy jednej zo Zmluvných strán.
     4. V prípade zániku zmluvy dohodou zmluvných strán, táto zaniká dňom uvedeným v tejto dohode. Dohoda o ukončení Zmluvy musí byť písomná. V tejto dohode sa upravia aj vzájomné nároky Zmluvných strán, ktoré vzniknú z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
     5. V prípade odstúpenia od Zmluvy sa Zmluvné strany budú riadiť ustanoveniami § 344 a nasl. Obchodného zákonníka. Odstúpenie od Zmluvy musí mať písomnú formu, musí byť doručené druhej Zmluvnej strane (ktorá svoju povinnosť porušila) a je účinné dňom doručenia odstúpenia Zmluvnej strane, ktorá svoju povinnosť porušila.
     6. Objednávateľ je oprávnený okamžite odstúpiť od Zmluvy v prípade podstatného porušenia Zmluvy Zhotoviteľom. Na účely tejto zmluvy sa za podstatné porušenie Zmluvy Zhotoviteľom považuje najmä, nie však výlučne:
        1. ak sa preukáže, že Zhotoviteľ v Ponuke Zhotoviteľa predložil nepravdivé doklady alebo uviedol nepravdivé, neúplné alebo skreslené údaje;
        2. ak Zhotoviteľ ani opakovane nesplní výzvu k náprave podľa bodu 4.8 tejto Zmluvy;
        3. ak Zhotoviteľ opustí Dielo alebo inak jasne prejavuje úmysel nepokračovať v konaní svojich povinností podľa Zmluvy (platí obdobne aj v prípade ak Zhotoviteľ tieto povinnosti plní iba vo veľmi obmedzenom rozsahu);
        4. ak nedôjde k úspešnému absolvovaniu Funkčných skúšok, ani pri opakovaných Funkčných skúškach;
        5. ak Zhotoviteľ zadá celé Dielo ako subdodávku alebo postúpi Zmluvu bez súhlasu Objednávateľa;
        6. ak je Zhotoviteľ v omeškaní s vykonaním Diela v Lehote plnenia o viac, ako 30 kalendárnych dní;
        7. ak nastane iná okolnosť uvedená v tejto Zmluve oprávňujúca Objednávateľ odstúpiť od Zmluvy.
  5. **Subdodávatelia**
     1. Zhotoviteľ je oprávnený plnením vybraných častí tejto Zmluvy poveriť svojich Subdodávateľov. Zoznam Subdodávateľov tvorí Prílohu č. 4 tejto Zmluvy. V zozname Subdodávateľov sa uvádza podiel plnenia každého Subdodávateľa z celkovej ceny plnenia a údaje o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia. Každý Subdodávateľ, ktorý má takú povinnosť, musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov.
     2. V prípade, ak má počas plnenia Zmluvy Zhotoviteľ záujem zmeniť alebo doplniť svojich Subdodávateľov, je povinný rešpektovať nasledovné pravidlá:
        1. Subdodávateľ, ktorého sa týka návrh na zmenu, a má takú povinnosť, musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov,
        2. Subdodávateľ, ktorého sa týka návrh na zmenu, musí byť schopný realizovať príslušnú časť predmetu zákazky v rovnakej kvalite, ako pôvodný Subdodávateľ a musí spĺňať rovnaké podmienky, ako pôvodný Subdodávateľ (ak boli stanovené),
        3. Zhotoviteľ oznámi Objednávateľovi návrh na zmenu Subdodávateľa spolu s predložením dokladov preukazujúcich splnenie podmienok uvedených vyššie.
     3. Návrh na zmenu subdodávateľa spolu s dokladmi podľa bodu 4.7.23) vyššie a aktualizovaným znením Prílohy č. 4 musí Zhotoviteľ predložiť Objednávateľovi najneskôr tri (3) pracovné dni pred začatím plánovanej subdodávky. Objednávateľ má právo zmenu odmietnuť, ak nie sú splnené podmienky uvedené v bode 4.7.2 vyššie.
     4. Pre vylúčenie pochybností sa Zmluvné strany dohodli, že pre zmenu alebo doplnenie Subdodávateľov nie je potrebné uzatvárať dodatok k tejto Zmluve, pokiaľ bude dodržaný postup podľa tohto bodu 4.7.
     5. V prípade, ak Zhotoviteľ využije na plnenie ktorejkoľvek povinnosti podľa tejto Zmluvy Subdodávateľa, Zhotoviteľ za konanie Subdodávateľa voči Objednávateľovi zodpovedá, ako keby plnenie vykonával sám.
  6. **Výzva na nápravu**

Objednávateľ je oprávnený kontrolovať vykonávanie Diela a plnenie akýchkoľvek povinností Zhotoviteľa na základe tejto Zmluvy. Ak Zhotoviteľ porušuje alebo neplní akýmkoľvek spôsobom túto Zmluvu je Objednávateľ oprávnený vyzvať Zhotoviteľa, aby toto porušenie alebo neplnenie napravil v primeranej lehote na nápravu. Ak s prihliadnutím na dohodu Zmluvných strán nie je primeranou lehotou na nápravu iná lehota, platí, že primeranou lehotou na nápravu je desať (10) kalendárnych dní. Pokiaľ Zhotoviteľ nenapraví toto porušenie alebo neplnenie Zmluvy v lehote na nápravu určenej podľa tohto bodu, má Objednávateľ právo určiť Zhotoviteľovi náhradnú lehotu na nápravu. Pokiaľ Zhotoviteľ nenapraví toto porušenie alebo neplnenie Zmluvy ani v náhradnej lehote na nápravu určenej podľa tohto bodu, má Objednávateľ právo od tejto Zmluvy odstúpiť.

* 1. **Mlčanlivosť**
     1. Zmluvné strany akceptujú a sú si vedomé skutočnosti, že v priebehu plnenia tejto Zmluvy môže Zhotoviteľ získať, alebo môžu mu byť poskytnuté informácie/dáta rôznej povahy o činnosti, výrobnom procese Objednávateľa resp. že niektoré z takto poskytnutých a/alebo sprístupnených informácií/dát za účelom plnenia jeho záväzku podľa tejto Zmluvy v podobe dokumentov, e-mailov či ústne poskytnutých, no nie len, ale najmä, môžu obsahovať informácie/dáta, ktoré si Objednávateľ želá, resp. je povinný utajiť predovšetkým z dôvodu ich
        1. dôvernosti,
        2. povinnosti ochrany podľa osobitného predpisu, t.j. napríklad, no nielen, Zákona o ochrane osobných údajov,
        3. ale aj z iných dôvodov, ktoré nemusia byť Zhotoviteľovi známe;
        4. ochrany, na ktorú je Objednávateľ povinný na základe akéhokoľvek zmluvného či iného právneho vzťahu.
     2. Povinnosť mlčanlivosti sa vzťahuje predovšetkým no, nie však výlučne informácie/dáta resp. iné skutočnosti týkajúce sa výrobných procesov Objednávateľa a ktoré budú sprístupnené a/alebo poskytnuté Zhotoviteľovi. Informácie/dáta resp. dokumenty ich obsahujúce pritom môžu byť sprístupnené a/alebo poskytnuté v akejkoľvek podobe či forme, predovšetkým ústnej, elektronickej, písomnej, či elektronickej zachytené na akomkoľvek hmotnom, či nehmotnom substráte najmä, no nie výlučne, písomne alebo elektronicky, alebo zistené priamym poznaním pri realizácii Diela v Mieste plnenia, ktorú Objednávateľ odovzdá alebo iným spôsobom sprístupní za účelom definovanom v tejto Zmluve Zhotoviteľovi. Zhotoviteľ je zároveň povinný zachovávať mlčanlivosť ohľadne informácií/dát, ktoré obsahujú skutočnosti obchodnej, výrobnej alebo technickej povahy súvisiace s Objednávateľom, ktoré majú skutočnú alebo aspoň potenciálnu materiálnu alebo nemateriálnu hodnotu, nie sú v obchodných kruhoch bežne dostupné, sú utajené a chránené v zmysle § 17 a nasl. zákona č. 513/1991 Zb. Obchodný zákonník (ďalej ako „Obchodný zákonník“) ako predmet obchodného tajomstva Objednávateľa alebo informácie označené ako dôverné, ktoré nesmie strana, ktorej sa tieto informácie poskytli, prezradiť tretej osobe a ani ich použiť v rozpore s ich účelom pre svoje potreby a sú chránené v zmysle § 271 Obchodného zákonníka.
     3. Pod predmet ochrany podľa tohto bodu 4.9 nespadajú informácie/dáta,
        1. ktoré sú všeobecne známe
        2. ktoré v čase uzavretia tejto Zmluvy sú, alebo po uzavretí tejto Zmluvy sa bez porušenia tejto Zmluvy stali bežne dostupnými v príslušných obchodných kruhoch alebo vo verejnosti;
        3. o ktorých Zhotoviteľ bezpochyby preukáže, že s nimi disponoval v čase uzavretia Zmluvy, resp. pri ich poskytnutí a/alebo ich vypracoval samostatne a bez využitia predmetu ochrany;
        4. informácie poskytnuté v nevyhnutnom rozsahu príslušným orgánom v rámci plnenia zákonných povinností, pričom prekročenie nevyhnutného rozsahu poskytnutých informácií je sankcionované rovnako ako porušenie ochrany informácií/dát podľa tejto Zmluvy.
     4. Zhotoviteľ využije získané informácie/dáta len na účely realizácie Diela. Zhotoviteľ nie je oprávnený poskytnúť informácie/dáta tvoriace predmet ochrany inej osobe bez predchádzajúceho osobitného, písomného súhlasu Objednávateľa. Na udelenie takéhoto súhlasu nemá Zhotoviteľ právny nárok.
     5. Ak je Zhotoviteľ nútený na účely realizácie Diela sprístupniť ďalšej osobe, je povinný oboznámiť všetky tieto osoby, so svojimi povinnosťami a záväzkami prevzatými touto Zmluvou a zaviazať ich na dodržiavanie obmedzení používania informácií/dát tvoriacich predmet ochrany v rovnakom rozsahu v akom sa vzťahujú na Zhotoviteľa. V prípade porušenia záväzku mlčanlivosti osobami, ktorým Zhotoviteľ informácie/dáta tvoriace predmet ochrany podľa tohto bodu 4.9 sprístupnil alebo akýmkoľvek iným spôsobom poskytol, zodpovedá Zhotoviteľ rovnako ako keby povinnosť mlčanlivosti porušil sám.
     6. Všetky podklady a dáta/informácie poskytnuté Zhotoviteľovi musia byť po ukončení plnenia predmetu Zmluvy bez vyzvania odovzdané Objednávateľovi alebo podľa jeho rozhodnutia vymazané alebo skartované. Táto povinnosť sa vzťahuje aj na vyhotovené kópie. Toto ustanovenie neplatí v prípade vzájomných zmlúv medzi Zmluvnými stranami, ktoré ale nesmú byť bez súhlasu Objednávateľa sprístupnené tretej strane.
  2. **Komunikácia**
     1. Zmluvné strany sa dohodli, že všetky oznámenia, požiadavky, žiadosti a akákoľvek iná komunikácia, ktorá má byť podľa tejto Zmluvy písomná sa bude doručovať doporučene poštovou zásielkou, kuriérom prípadne inou formou registrovaného poštového styku alebo osobne ak nie je v Zmluve výslovne dohodnutá aj iná možnosť doručovania (napr. email). Za deň doručenia sa považuje deň prevzatia písomnosti, ak nie je v Zmluve dohodnuté inak. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej dobe na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty „adresát neznámy“ alebo „adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.
     2. Akákoľvek komunikácia podľa bodu 4.10.1 vyššie bude adresovaná a doručovaná na kontaktné údaje strán uvedené v záhlaví tejto Zmluvy, poprípade na kontaktné údaje, ktoré si Zmluvné strany písomne oznámia.
  3. **Spoločné a záverečné ustanovenia**
     1. Práva a povinnosti Zmluvných strán neupravené v tejto Zmluve sa riadia výlučne príslušnými ustanoveniami Obchodného zákonníka a ostatných všeobecne záväzných Právnych predpisov platných a účinných v Slovenskej republike. Zmluvné strany sa dohodli, že v prípade vzniku sporov Zmluvných strán týkajúcich  sa tejto Zmluvy a jej aplikácie, ak sa ich nepodarí urovnať iným spôsobom a jednou zo Zmluvných strán je zahraničný subjekt, je daná právomoc súdov Slovenskej republiky, ktoré budú rozhodovať podľa Civilného sporového poriadku.
     2. Zhotoviteľ nie je oprávnený postúpiť akékoľvek pohľadávky (práva) vyplývajúce z tejto Zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto Zmluvy bez predchádzajúceho písomného súhlasu Objednávateľa.
     3. Z dôvodu, že predmet plnenia bude čiastočne financovaný z prostriedkov poskytnutých Objednávateľovi na základe Zmluvy o NFP, zaväzuje sa Zhotoviteľ strpieť výkon kontroly/auditu súvisiaceho s dodávaným tovarom, službami, montážnymi a stavebnými prácami zhotovovaného Diela a/alebo v súvislosti s nim kedykoľvek počas platnosti a účinnosti Zmluvy o NFP, a to oprávnenými osobami na výkon tejto kontroly/auditu a poskytnúť im všetku súčinnosť. Oprávnené osoby na výkon kontroly/auditu sú najmä:
        1. Poskytovateľ NFP a ním poverené osoby,
        2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
        3. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
        4. orgán auditu, jeho spolupracujúce orgány a nimi poverené osoby,
        5. splnomocnení zástupcovia Európskej Komisie a Európskeho dvora audítorov,
        6. Orgán zabezpečujúci ochranu finančných záujmov EÚ,
        7. osoby prizvané orgánmi podľa písm. a) - f) tohto bodu v súlade s príslušnými Právnymi predpismi. Orgán zabezpečujúci ochranu finančných záujmov EÚ,
     4. Zmluva je vyhotovená v štyroch (4) rovnopisoch, pričom Objednávateľ obdrží dva (2) rovnopisy a Zhotoviteľ obdrží dva (2) rovnopisy.
     5. Zmluvné strany berú na vedomie, že zmena Zmluvy je možná len v súlade s § 18 Zákona o verejnom obstarávaní a to za predpokladu, že sa nezmenia záväzky Zhotoviteľa, ku ktorým sa zaviazal v Ponuke. Prípadná zmena tejto Zmluvy je možná len písomnou dohodou Zmluvných strán, a to vo forme číslovaných dodatkov podpísaných oprávnenými zástupcami oboch Zmluvných strán.
     6. Ak niektoré ustanovenia tejto Zmluvy nie sú celkom alebo sčasti účinné alebo platné alebo neskôr stratia účinnosť alebo platnosť, nie je tým dotknutá účinnosť a platnosť ostatných ustanovení. Ak sa niektoré z ustanovení tejto Zmluvy stane neplatným z dôvodu rozporu s Právnymi predpismi, zaväzujú sa Zmluvné strany takéto ustanovenie nahradiť iným, primerane zodpovedajúcim Právnemu významu pôvodného ustanovenia a zmyslu a účelu tejto Zmluvy.
     7. Zmluvné strany vyhlasujú, že sa s obsahom Zmluvy oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú vlastnoručným podpisom.
     8. Neoddeliteľnou súčasťou zmluvy sú prílohy:

Príloha č. 1 Špecifikácia predmetu Zákazky *[Príloha č 1 Opis predmet zákazky Výzvy na preloženie cenovej ponuky – bude súčasťou Zmluvy ako Príloha č. 1 – Špecifikácia predmetu zákazky]*

Príloha č. 2 Rozpočet Diela *[bude tvoriť časť Ponuky Zhotoviteľa,– vypracovaný podľa vzoru v Prílohe č. 2 Návrh na plnenie kritéria ]*

Príloha č 3 Plán realizácie diela *[Odovzdá Zhotoviteľ v súlade s bodom 4.5 Zmluvy po podpise tejto Zmluvy]*

Príloha č. 4 Zoznam Subdodávateľov *[bude tvoriť časť Ponuky Zhotoviteľa označená ako predloží úspešný uchádzač pri podpise Zmluvy]*

|  |  |
| --- | --- |
| ***Objednávateľ***  *V Považskej Bystrici*  *Dňa [doplní uchádzač]* | ***Zhotoviteľ***  *V [doplní uchádzač]*  *Dňa [doplní uchádzač]* |

**Príloha č. 5**

1. **Konflikt záujmov**
   1. Vyhlasovateľ zabezpečí, aby v tomto Prieskume trhu nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania.
   2. Konflikt záujmov zahŕňa najmä situácie kedy osoba, ktorá môže ovplyvniť výsledok alebo priebeh Prieskumu trhu (vrátane osoby bez nutnosti formálneho zapojenia do priebehu Prieskumu trhu), má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s Prieskumom trhu.
   3. Vyhlasovateľ príjme primerané opatrenia a vykoná nápravu, ak zistí konflikt záujmov. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie Prieskumu trhu alebo úprava jej povinností a zodpovednosti s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, vylúči Vyhlasovateľ uchádzača z tohto Prieskumu trhu.
   4. Vyhlasovateľ v rámci opatrení podľa predchádzajúceho bodu požaduje aby uchádzač / člen skupiny dodávateľov vo všetkých fázach procesu Prieskumu trhu postupoval tak, aby nedošlo k vzniku konfliktu záujmov. Uchádzač je povinný vo svojej ponuke predložiť čestné vyhlásenie o neprítomnosti konfliktu záujmov podľa bodu 2 nižšie (Vyhlasovateľ upozorňuje, že bude kontrolovať pravdivosť uchádzačmi predložených vyhlásení týkajúcich sa konfliktu záujmov).
   5. Uchádzač je povinný bezodkladne po tom, ako sa dozvie o konflikte záujmov alebo o možnosti jeho vzniku, informovať o tejto skutočnosti Vyhlasovateľa.
2. **Vzor Čestného vyhlásenia o neprítomnosti konfliktu záujmov**

**Čestné vyhlásenie o neprítomnosti konfliktu záujmov**

*[doplniť názov uchádzača],* zastúpený *[doplniť meno a priezvisko štatutárneho zástupcu]* ako uchádzač, ktorý predložil ponuku v rámci prieskumu trhu (ďalej len „**Prieskum trhu**“) vyhláseným vyhlasovateľom **R & D MOLD MACHINING s.r.o.**, so sídlom na adrese Orlové 359, 017 01 Považská Bystrica, IČO: 44 517 751, spoločnosť zapísaná v Obchodnom registri Okresného súdu Trenčín, oddiel: Sro, vložka číslo: 21007/R (ďalej aj ako „**Vyhlasovateľ**“) na obstaranie predmetu zákazky s názvom „**Zavedenie softvéru a senzoriky IOT do výrobného procesu firmy**“ (ďalej aj ako „**Zákazky**“)*,* týmto

**čestne vyhlasujem, že**

v súvislosti s uvedeným Prieskumom trhu:

* nevyvíjal som a nebudem vyvíjať voči žiadnej osobe na strane Vyhlasovateľa, ktorá je alebo by mohla byť zainteresovaná[[1]](#footnote-1) akékoľvek aktivity, ktoré vy mohli viesť k zvýhodneniu nášho postavenia v rámci Prieskumu trhu,
* neposkytol som a neposkytnem akejkoľvek čo i len potencionálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto Zákazky,
* budem bezodkladne informovať Vyhlasovateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu Prieskumu trhu,
* poskytnem Vyhlasovateľovi v postupe tohto Prieskumu trhu presné, pravdivé a úplné informácie.

V *[doplniť miesto]* dňa *[doplniť dátum]*

*–––––––––––––––––––––––––-*

*[doplniť podpis]*

**Príloha č. 6**

Čestné vyhlásenie o splnení podmienok účasti (vzor)

*[doplniť názov uchádzača],* zastúpený *[doplniť meno a priezvisko štatutárneho zástupcu]* ako uchádzač, ktorý predložil ponuku v rámci prieskumu trhu (ďalej len „**Prieskum trhu**“) vyhláseným vyhlasovateľom **R & D MOLD MACHINING s. r. o., Orlové 359, 017 01 Považská Bystrica, IČO: 44 517 751**, (ďalej aj ako „**Vyhlasovateľ**“) na obstaranie predmetu zákazky s názvom „**Zavedenie softvéru a senzoriky IOTdo výrobného procesu firmy**“ (ďalej aj ako „**Zákazky**“)*,* týmto

**čestne vyhlasujem, že**

**spĺňam všetky podmienky účasti** stanovené Vyhlasovateľom v rámci Prieskumu trhu a poskytnem Vyhlasovateľovi na požiadanie doklady, ktoré týmto čestným vyhlásením nahradzujem.

V *[doplniť miesto]* dňa *[doplniť dátum]*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[*doplniť podpis*]

1. Pre účely tohto čestného vyhlásenia sa pod pojmom zainteresovaná osoba myslí osoba, ktorá sa nachádza v obdobnom postavení ako zainteresovaná osoba v zmysle ustanovenia § 23 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení, avšak s prihliadnutím na terminológiu použitú v danom ustanovení a skutočnosť, že Vyhlasovateľ nevystupuje v právnom postavení verejného obstarávateľa ani obstarávateľa a Prieskum trhu sa nezadáva postupmi podľa zákona o verejnom obstarávaní. [↑](#footnote-ref-1)